Andrew Mason PENTRU CĂ VREAU SĂ CRED ÎN TINE Cuprins 1 4 2 16 3 28 4 39 5 51 6 62 7 73 8 83 9 94 10 106 11 117 1 …şi mai am o noutate pe care trebuie să ţi-o comunic, Vera, Am auzit că John Ballard ar fi fost eliberat înainte de termen Pentru bună purtare! Îţi poţi imagina aşa ceva? Sunt de acord cu tine că asta nu este bine de loc, dar nu trebuie să fii îngrijorată Ballard nu are voie să părăsească Anglia Ceea ce înseamnă că nu trebuie să-ţi fie teamă că va apare pe neaşteptate la tine acasă, în Hamburg, pentru a-ţi face necazuri În cazul că voi afla şi alte noutăţi am să ţi le comunic neîntârziat Aştept cu nerăbdare să aud cum îţi mai merge Te sărut, Susan I Vera Köstner lăsă scrisoarea să-i alunece încet în poală Privi la cele patru file albastre şi observă că le mototolise involuntar Mâinile îi tremurau în timp ce netezea scrisoarea prietenei ei din Londra, aşezând-o apoi cu grijă pe masa de scris din faţa ei John este liber! gândi ea şi îşi frecă braţele, scuturată de frisoane De la fereastra micuţului ei birou privirile i se plimbau asupra Elbei, observând fără să înregistreze vânzoleala aferată a oamenilor Vera simţea imperios nevoia de a discuta cu cineva despre această ştire Cu oricine ar fi fost Dar apoi oftă şi clătină din cap Fireşte, ar fi fost o prostie Nu ar fi interesat pe nimeni faptul că la Londra a fost pus în libertate un infractor, un escroc care înşelase societatea de asigurări Dar pentru ea acest lucru era foarte important Ca şi pentru Caroline Gândul la fiica ei îi declanşa Verei un sentiment de panică, pe care însă reuşi să şi-l stăpânească destul de repede Ce vrei în fond? se întrebă ea Doar ai ştiut din totdeauna că această clipă va veni mai devreme sau mai târziu Era adevărat că John Ballard, fostul ei logodnic şi tatăl Carolinei fusese condamnat la zece ani de puşcărie, ceea ce însemna că ştiuse de la bun început că nu îşi va petrece tot restul vieţii în spatele gratiilor Vera îşi muşcă buza de jos Atâta doar, că nu se aşteptase să fie eliberat chiar aşa de repede Sperase să mai aibă la dispoziţie un timp oarecare pentru a o putea pregăti sufleteşte pe Caroline cu privire la posibilitatea ca, într-o bună zi, să se trezească cu tatăl ei la uşă Amânase însă mereu această discuţie aşteptând ca fiica ei să mai crească puţin înainte ca ea, Vera, să-i spună adevărata poveste a tatălui ei Dorise să evite ca acest copil, în vârstă de numai şapte ani, să cunoască crudul şi hâdul adevăr Iar acum se părea că nu-i mai rămăsese prea mult timp pentru a i-l spune Din cercul de relaţii al Verei aproape nimeni nu ştia ceva despre John Ballard Prietena ei Susan din Anglia era una dintre puţinii iniţiaţi, dar ea îl cunoscuse pe John încă de atunci, de la Londra Unica persoană care mai ştia despre existenţa lui John Ballard era Katrin Stüber, vecina de apartament a Verei din casa cu chirie din Eppendorf Vera se împrietenise foarte repede cu Katrin, lucru destul de neobişnuit pentru ea întrucât de la întoarcerea din Anglia dusese o viaţă foarte retrasă Dar cu Katrin, o femeie simpatică şi plinuţă în jurul a treizeci şi cinci de ani, mamă a trei copii, se înţelesese excelent încă din prima clipă Vera zâmbi abia perceptibil când îşi aminti că primul contact cu familia Stüber avusese loc de fapt prin intermediul fiicei sale, Caroline Aceasta se împrietenise cu Stella, mezina soţilor Stüber, cu care era colegă de şcoală Vera avusese multe ocazii să aprecieze prietenia lui Katrin Aceasta era oricând dispusă să aibă grijă de Caroline când activitatea profesională o obliga pe Vera să lipsească seara de acasă În rest Vera nu ieşea practic niciodată în oraş Iar Carolinei îi plăcea să doarmă la Stella cu care se înţelegea foarte bine Vera privi ecranul computerului, pe care era afişat textul articolului la care lucra Vedea cuvintele fără să le înţeleagă Gândurile îi zăboveau la viaţa pe care o dusese până atunci în Hamburg Avusese mare noroc că a primit acel apartament cu vedere spre canalul Ise Probabil că acest fapt s-a datorat intervenţiei conducerii redacţiei Doar câţiva ani mai târziu devenise imposibil să mai faci rost de o locuinţă în Hamburg Oraşul hanseatic nu diferea în această privinţă prin nimic de restul metropolelor europene Vera îşi aminti involuntar de casa minunată din suburbia de sud a Londrei care aparţinea familiei Ballard şi în care petrecuse vremuri atât de fericite alături de John Acelaşi lucru era valabil şi în privinţa proprietăţii din Sussex ce aparţinea familiei, unde îşi petrecuse prima perioadă a sarcinii Nici măcar Pat Ballard, atotstăpânitoarea lui mamă, nu reuşise să umbrească fericirea tinerei perechi Însă toate acestea se petrecuseră înainte ca Vera să afle ce fel de afaceri învârtea John Oftând, Vera încercă să alunge aceste gânduri posomorâte Nu aceasta era problema în momentul de faţă Important era să găsească răspuns la întrebarea cum trebuia să procedeze în această situaţie Fără să vrea întinse din nou mâna după paginile mototolite Ce mult se bucurase dimineaţa când găsise în corespondenţă scrisoarea vechii ei prietene din Londra O luase cu ea la redacţie în mod special, cu gândul să o citească în pauza de prânz Susan Mathies locuia la Londra de unsprezece ani La fel ca şi Vera beneficiase la vremea respectivă de un curs practic în cadrul BBC, radiodifuziunea britanică, însă, primind o ofertă avantajoasă, rămăsese în continuare acolo Vera preferase un post de voluntară la London Times Simţea o înclinaţie mai mare pentru scris Munca în radiodifuziune i se păruse prea agitată Şi nu mult timp după aceea făcuse cunoştinţă cu John Ballard Amintindu-si de aceste lucruri Vera închise ochii şi se lăsă pe spate Times o însărcinase să scrie un articol despre tineri întreprinzători încununaţi de succes John fusese al doilea întreprinzător pe care îl intervievase Era brunet, cult şi se arătase foarte, foarte pătimaş Şi nu avea de loc aspectul unui bărbat care-şi petrece tot timpul în spatele unui birou Pe deasupra era şi cultivat, cel puţin aşa i se păruse Verei pe atunci, fiind, cu toată tinereţea sa, un om de afaceri de succes Îşi dăduseră întâlnire pentru cină Irezistibilul farmec al bărbatului o cucerise în scurt timp pe Vera Cu tot succesul pe care îl înregistrase pe plan financiar John Ballard rămăsese în inima lui tot un aventurier, după cum el însuşi îi mărturisise Verei La începutul relaţiei lor acest amănunt o impresionase puternic Vera înţelesese abia mult mai târziu că succesul lui John se datora, în principal, averii pe care o moştenise de la tatăl său Apoi descoperise că setea lui de aventură putea produce şi efecte dezastruoase Însă era deja prea târziu În acel moment era deja îndrăgostită nebuneşte de John La începutul relaţiei lor Vera trecuse cu vederea destule neconcordanţe din comportarea lui, acceptând cu entuziasm când o ceruse de soţie în timpul unei cine romantice şi-i propusese să se logodească Pe atunci nu o deranjase faptul că el trebuise să poarte chiar în aceiaşi seară, până târziu, o discuţie cu alţi oameni de afaceri Oare nu era şi John un adevărat om de afaceri? îşi spuse ea Şi în fond, acest lucru îi convenea chiar, pentru că nici ea nu avusese de gând să renunţe la cariera ei de ziaristă, aşa cum propusese fără prea multe menajamente Pat Ballard, mama lui John În această problemă Vera îl simţise pe John de partea ei Acesta respinsese încercările lui Pat de a se amesteca în viaţa ei pe un ton amabil dar ferm Evocarea amintirilor îi dădea Verei o stare de nelinişte Se sculă, prea răscolită pentru a continua să şadă şi se îndreptă spre fereastra biroului Privi gânditoare afară, în timp ce era cuprinsă de amintiri din ce în ce mai neplăcute La scurt timp după logodnă rămăsese gravidă John fusese din cale afară de fericit şi începuse să facă planuri privind căsătoria Însă pregătirile au fost întrerupte de catastrofa care s-a declanşat ca din senin John făcuse de mai mult timp unele referiri cu privire la o afacere pe care o pusese la cale şi care avea să-i facă dintr-o dată foarte, foarte avuţi, refuzând însă să intre în detalii Vera ştiuse doar că era vorba despre încărcătura unei nave care consta din mărfuri deosebit de valoroase şi de transportul acesteia într-un loc oarecare Apoi nava se scufundase, însă John nu fusese nici pe departe atât de abătut cum s-ar fi aşteptat Vera Oricum, suma pentru care fuseseră asigurate nava şi încărcătura se ridica la sute de milioane, şi asta în lire sterline, însă Verei i se păruse totuşi stranie buna dispoziţie afişată de John Urmaseră apoi câteva misterioase convorbiri telefonice nocturne iar John devenise din ce în ce mai agitat Vera ar fi încercat cu siguranţă să afle mai multe amănunte dacă nu ar fi fost atât de prinsă din cauza sarcinii şi a pregătirilor pentru nuntă Şi apoi… Vera se cutremură când îşi aduse aminte de ce a urmat Uneori se mai întâmpla încă şi acum să retrăiască acele evenimente sub forma unor coşmaruri chinuitoare Într-o bună zi se treziseră la primele ore ale dimineţii cu mai mulţi civili în fata uşii, care l-au trezit pe John din somn Erau oamenii serviciul secret britanic, şi care, după cum nu întârziase să afle, îl suspectau pe John de trădare de patrie Se părea că încărcătura navei ar fi constat din tehnică de calcul de vârf, deosebit de valoroasă şi supusă restricţiilor de embargo Şi asta încă nu era tot Se părea că însuşi naufragiul navei fusese pus la cale de John, cu intenţia de a şterge urmele Aceste acuzaţii deosebii de grave o înspăimântaseră pe Vera, care le considerase la început ca lipsite de absolut orice suport real Dăduse crezare afirmaţiilor solemne ale lui John, da, se încăpăţânase să creadă cu disperare în ele El îşi susţinuse nevinovăţia, declarând că acuzaţiile ce i se aduceau ar fi fost pure invenţii, dar cu cât cercetările avansau, cu atât mai zdrobitoare deveneau probele adunate împotriva lui Pentru Vera aceasta însemnase trezirea brutală din minunatul ei vis Poate că i-ar fi putut ierta lui John încercarea de a se sustrage restricţiilor impuse de embargoul economic, dar faptul că pusese în joc viaţa echipajului depăşea orice limită Într-o seară îşi făcuse bagajele şi părăsise în secret casa din Sussex a mamei lui unde se refugiase după arestarea lui John pentru a scăpa curiozităţii presei de scandal Dăduse deja depoziţia de martor şi, întrucât asupra ei nu plana nici cea mai mică suspiciune că ar fi ştiut de uneltirile puse la cale de John, nu i se puseseră niciun fel de piedici la plecarea din Anglia Luase un avion spre Frankfurt şi de acolo se îndreptase spre Hamburg pentru a fi sigură că Pat Ballard nu va reuşi să reconstituie ruta pe care fugise Pentru că Vera ştia prea bine că atât Pat cât şi John considerau copilul pe care ea îl purta în pântec ca pe un Ballard şi că nu vor întârzia să ridice pretenţii asupra acestuia Iar Vera nu voia să mai aibă niciodată de-a face cu familia Ballard Acesta era motivul pentru care făcuse totul pentru a-şi şterge urmele Vera oftă şi plecă de la fereastră, aşezându-se din nou la masa de scris Ei bine, acum se găsea în Hamburg Sperase să-şi găsească aici liniştea Însă perspectiva de a fi descoperită eventual chiar şi aici îi crea o stare neplăcută În timpul celor şapte ani în care reuşise să se ascundă de el, John îi scrisese de mai multe ori la post restant, în Londra Scrisorile fuseseră ridicate de Susan, prietena Verei, şi retrimise acesteia Scrisorile vorbeau aproape în exclusivitate despre Caroline, fiica lor Şi apoi, nici ea nu mai ştia prea bine când, Vera încetase să-i mai citească scrisorile; nici măcar nu le mai deschisese Nu voia să mai ştie nimic despre John şi sperase ca acest capitol al trecutului ei să fie încheiat o dată pentru totdeauna Dar acel trecut nemilos o ajunsese acum din urmă, Linişteşte-te, îşi impuse ea Faptul că John Ballard a fost pus în libertate nu înseamnă nici pe departe că va reuşi să te găsească aici, în Hamburg Şi Susan îi scrisese doar că avea interdicţie de a părăsi Anglia Aşa că… Vera tresări când auzi voci în fata uşii biroului ei şi ridică privirile Îl recunoscu pe unul din cei doi bărbaţi care erau tocmai pe cale să-şi ia rămas bun Era Bernhard Heins, adjunctul şefului redacţiei pentru politică externă Pe celălalt nu-l mai văzuse niciodată Era roşcat, atrăgător şi înalt Vera trasări involuntar sub privirea iscoditoare a ochilor săi verzi Avea senzaţia că fusese surprinsă făcând un lucru interzis şi întoarse repede privirile, enervată de ciudata senzaţie neplăcută pe care o simţea în stomac Însă când ridică din nou privirile el îi zâmbea înclinându-se uşor — Poţi să-mi acorzi un moment, Vera? întrebă Bernhard Heins în timp ce intra în micuţul ei birou după ce se despărţi de celălalt bărbat Vera îi zâmbi şi confirmă printr-o mişcare a capului Se grăbi să împăturească scrisoarea lui Susan lăsând-o însă pe masa de scris, pentru a nu-i atrage atenţia — Desigur, Bernhard, intră Şi aşa tocmai făceam o mică pauză Îşi plimbă privirile prin încăperea minusculă pe care conducerea redacţiei se încăpăţâna să o numească emfatic „birou”, după care ridică neputincioasă din umeri — Din păcate nu-ţi pot oferi vreun loc Decât doar dacă încerci singur să eliberezi scaunul Bernhard Heins cercetă din priviri încăperea, care într-adevăr, se asemăna mai degrabă cu o debara decât cu un birou Nu încăpeau decât un raft burduşit cu cărţi şi reviste, masa de scris a Verei şi scaunul pe care şedea ea Scaunul pentru vizitatori de lângă masa de scris era încărcat de manuscrise şi reviste Bine că biroul avea cel puţin fereastră Lipsa cronică de spaţiu era resimţită de toţi redactorii revistei hamburgheze Magazin Nici Bernhard Heins însuşi nu constituia o excepţie de la regulă, cu toate că era redactor-şef Redactor-şef adjunct, se corectă el în sinea lui Dar cine ştie, poate că asta avea să se schimbe cât de curând Îşi privi colega cu curiozitate Şi tocmai Vera Köstner era aceea care îi putea veni în ajutor în ceea ce-şi propusese Lucra aici de cinci ani şi era o ziaristă deosebit de capabilă Şi nu numai atât Bernhard o iscodi din priviri pe femeia care şedea în faţa lui, încercând să pună ordine în hârtiile împrăştiate pe masa ei de scris Vera era suplă, avea bucle blonde şi cei mai strălucitori ochi albaştri pe care îi văzuse Bernhard vreodată Se îndrăgostise de ea din prima clipă în care o văzuse dar până acum o venerase mai degrabă în tăcere A fost o mare surpriză pentru ei când a aflat că Vera avea deja douăzeci şi opt de ani şi că avea o fiică Pe Caroline Ciudat era doar faptul că nu vorbea practic niciodată despre familia ei La început Bernhard a crezut, fireşte, că Vera era căsătorită şi aproape că nu-i venise să creadă când îl auzise spunând pe redactorul şef, Peter Holz, că era nemăritată şi-şi creştea singură fiica, fără ajutorul cuiva Ce-i drept, vestea îl uimise dar totodată îi dăduse speranţe Însă toate încercările sale prudente de a afla mai multe despre tatăl Carolinei eşuaseră ca urmare a opoziţiei hotărâte, deşi totuşi amabile, a Verei Acest lucru îi incitase şi mai mult curiozitatea şi îşi dublase eforturile în încercarea de a afla ceva despre bărbatul acela Nu era mult ce reuşise să afle, dar ceea ce ştia era cu atât mai interesant Se ferise cu mare grijă să-i dea Verei vreodată de înţeles că ştia despre faptul că fusese amestecată în scandalul în legătură cu John Ballard Fusese logodită cu escrocul care înşelase societatea de asigurări cu milioane de lire sterline şi lui Bernhard nu-i fusese prea greu să deducă că John Ballard era probabil tatăl Carolinei Întrucât Vera evita în mod evident să vorbească despre trecutul ei nici Bernhard nu abordase acest subiect Nu vedea niciun motiv să o supere Dar acum situaţia era alta Cu totul alta Îşi aminti de discuţia pe care o avusese cu redactorul-şef şi acest Bill Myers Respectivul ziarist şi scriitor irlandez se dovedise, ce-i drept, o persoană destul de impenetrabilă, dar deţinea, anumite informaţii de care el, Bernhard Heins, avea nevoie urgentă — Ei bine? Vera îl privea iscoditoare pe Bill şi apoi izbucni pe neaşteptate în râs Cu siguranţă că nu ai venit aici pentru a mă privi dus pe gânduri Deci, despre ce-i vorba? Bernhard îşi veni repede în fire, zâmbind uşor forţat Uitase cât de bine se pricepea Vera să descifreze gândurile ascunse ale interlocutorilor ei — Ştii doar, de câte ori te privesc… Vera îl întrerupse, ridicând mâna — Lucru pe care îl faci aproape zi de zi de aproape doi ani De câte ori nu am discutat această problemă în acest răstimp? Te rog, Bernhard, nu începe din nou Îi zâmbi cu căldură colegului ei, pentru a mai reduce din asprimea cuvintelor, însă mina îi rămăsese la fel de hotărâtă Îmi placi, suntem prieteni buni şi la atât vreau… — Bine, bine Ce vrei, am încercat şi eu marea cu degetul Bernhard ridică mâinile, într-un gest de apărare N-am ce-ţi face Cu toate astea tot foarte frumoasă eşti Zâmbi pe furiş când observă sclipirea de o clipă din ochii ei, urmare a plăcerii pe care i-o produsese complimentul pe care i-l făcuse Cu toată atitudinea ei rezervată îi plăcea să i se facă complimente Dar cui nu-i plăcea? Bernhard îşi aminti de complimentul pe care i-l făcuse Peter Holz cu mai puţin de o jumătate de oră în urmă Ciufutul redactor şef era de regulă destul de zgârcit cu laudele, de aceea aprecierea acestuia că pe Bernhard îi aştepta un mare viitor în cadrul revistei avea o valoare cu atât mai mare Dar asta cu condiţia ca el, Bernhard să dea dovadă de ceea ce Peter Holz numea „incisivitatea necesară” Şi în cazul afacerii Ballard era cu siguranţă nevoie de „incisivitate” Cazul era o problemă pe cât de dificilă, pe atât de încâlcită Deşi povestea se întâmplase cu destul de mult timp în urmă nu-şi pierduse nimic din aspectul extrem de interesant Dacă Bernhard ar fi reuşit să contribuie cât de puţin la elucidarea cazului îi era asigurat un mare salt în carieră Peter Holz nu trebuia să-i explice lui Bernhard semnificaţia acestor cuvinte Toată lumea ştia că şeful redacţiei „externe” urma să se pensioneze încă în cursul acestui an şi Bernhard îşi dorea postul acesta, indiferent cât l-ar costa Dar acum trebuia să-şi vină în fire dacă voia ca Vera să nu ghicească adevăratul motiv al vizitei sale — Am noutăţi palpitante, Vera Îţi aminteşti de afacerea Northern Star de acum zece ani? Nu o slăbea pe Vera din priviri în timp ce pronunţa aceste cuvinte Fireşte că îşi aducea aminte de această poveste Şi încă cum… Vera tresări involuntar, dar se stăpâni şi îşi păstră în aparenţă calmul netulburat Mare noroc că am apucat să citesc scrisoarea, gândi ea Bănuia ce avea să urmeze — Da, se mulţumi ea să-i răspundă privind ţintă la Bernhard — Tipul acela care închiriase vasul, acel John Ballheim… — Ballard, îl corectă Vera aproape mecanic Nu observă zâmbetul aproape imperceptibil al lui Bernhard — Da, aşa este, Ballard A fost pus în libertate Îşi frecă mâinile fără a o slăbi o clipă din ochi pe Vera Jumătate din presa din întreaga lume, Interpolul şi Lloyds of London sunt pe urmele lui Bill Myers mi-a povestit toate acestea Vera îl privea uluită Lloyds of London şi Interpolul sunt pe urmele lui? Adică a dispărut? Era într-adevăr surprinsă Nu îşi putea închipui că John ar fi fost eliberat doar pentru a fi urmărit după aceea Şi Lloyds ce voiau de la ei? Ştia că asigurase nava la Lloyds, dar în fond plătise pentru frauda de asigurare Banii pentru pierderea navei fuseseră recuperaţi Iar cei şapte ani petrecuţi la Dartmoor constituiau cu siguranţă o pedeapsă suficientă Această închisoare se bucura de un trist renume până dincolo de graniţele Angliei Şi cine era acest Bill Myers? Revăzu în minte chipul bărbatului roşcat cu ochi verzi Ce legătură avea acesta cu John? Bernhard clătină din cap — Nu, asta nu Dar cu siguranţă nu îl vor scăpa nicio clipă din ochi În fond este vorba de mai multe zeci de milioane de lire sterline Nimeni nu ştie suma exactă S-a recuperat, ce-i drept, suma plătită de asigurări pentru navă dar nu s-au găsit nici calculatoarele de mare putere şi nici banii pe care i-a primit Bill pentru acestea Şi cu siguranţă că a luat pe ele câteva milioane bune de lire sterline Vera înghiţi în sec Bernhard habar n-avea că-i povestea un lucru pe care-l ştia ea mult prea bine Pentru că acesta era de fapt motivul pentru care îl părăsise pe John la vremea respectivă Deşi îl iubea şi era gravidă în luna a cincea Este adevărat ea nu ştiuse că nu s-au găsit banii pentru încărcătură Refuzase cu încăpăţânare să urmărească evoluţia cazului în presă iar Pat, mama lui John, nu făcuse tot timpul decât să-i ia apărarea fiului ei Chiar şi faţă de ea, Vera Îşi înăbuşi un oftat când îşi aminti de scenele neplăcute pe care le suportase din cauza firii tiranice a mamei lui John — Este într-adevăr un amănunt interesant, se hotărî ea să spună într-un târziu Dar ce pot face eu în legătură cu asta? Se străduia să vorbească pe un ton cât mai degajat, dar privind-o, lui Bernhard nu-i scăpă tensiunea de care era stăpânită Chibzuise în amănunt asupra modului în care avea să procedeze şi chiar cumpănise pentru o clipă dacă nu ar fi fost mai bine să-i spună pur şi simplu adevărul Însă i se păruse totuşi prea riscant Era posibil ca Vera să se închidă de tot în ea dacă îi mărturisea că ştiuse tot timpul despre ea şi John Şi nu putea risca aşa ceva Avea nevoie de ea — Ei bine, doar cunoşti destul de bine Anglia, nu-i aşa? Vera spera din tot sufletul că nu pălise — Am trăit acolo câtva timp Şi ce-i cu asta? — Ei bine, se strădui Bill să adopte o atitudine cât mai detaşată, mă gândeam că poate ţi-ai făcut unele relaţii din vremea în care lucrai la London Times, care ne-ar putea fi eventual de ajutor Pentru a ne apropia de exemplu de Ballard, adăugă el în gând M-ai scuti de investigaţii care ar necesita o mulţime de timp, Vera, îi zâmbi el, ajungând în sfârşit la miezul problemei Peter Holz m-a însărcinat cu această anchetă, iar eu l-am întrebat dacă ar fi de acord ca tu să-mi dai o mână de ajutor Nu a avut nimic de obiectat Dacă vrei putem lua chiar poimâine avionul spre Londra, Vera bănuise unde voia să ajungă Bernhard şi se stăpâni cât putu mai bine pentru ca acesta să nu observe că solicitarea lui o adusese într-o stare vecină cu panica La Londra? Asta ar fi însemnat să ajungă în apropierea lui John şi acesta era ultimul lucru pe care avea de gând să-l facă în prezent Reuşi să afişeze un zâmbet chinuit — Îmi pare râu, Bernhard, dar asta nu se poate Arătă cu mâna spre ecranul din faţa ei În primul rând trebuie să-mi termin articolul şi în al doilea rând nu pot în niciun caz s-o las pe Caroline singură atâta vreme Bernhard Heins se lăsă pe spate plin de mulţumire în clipa în care îşi jucă atuul cel mai important — Nici nu trebuie Am vorbit deja cu Holz Această Afacere Ballard ar deveni o adevărată senzaţie, cu atât mai mult dacă i-ar reuşi revistei noastre să dezvăluie adevăratele dedesubturi Colaborăm chiar în această privinţă cu un scriitor britanic care se află în prezent aici, în Hamburg Este vorba de acest Myers Şi Holz s-a declarat de acord s-o iei şi pe Caroline cu tine Călătoria include şi un week-end aşa că fiica ta nu va rămâne prea mult în urmă cu şcoala Sunt sigur că i-ar face şi ei plăcere să petreacă câteva zile în Anglia, nu crezi? Şi pe deasupra am da într-adevăr lovitura Iar lui Caroline îi va face plăcere să petreacă câteva zile la Londra sau în… Făcu o pauză infimă şi continuă să o privească iscoditor pe Vera…în Sussex Este o zonă minunată Ei bine, ce zici? 2 VERA RĂSUFLĂ UŞURATĂ închizând uşa locuinţei în urma ei Astăzi nu fusese nevoită să o ia pe Caroline de la internatul unde era la şcoală Fiica ei îşi dăduse întâlnire cu Stella Fiica Katrinei, vecina ei Primul lucru pe care l-ar fi făcut Vera în mod normal ar fi fost să se ducă să-şi vadă fiica Astăzi era însă fericită să-şi acorde întâi un moment de odihnă Îşi dezbrăcă haina de pânză, o aşeză ordonat pe un umeraş metalic din dulap şi apoi se duse la bucătărie Aruncă o scurtă privire telefonului însă rezistă ispitei de a-i telefona Susanei la Londra chiar în clipa aceea La această oră prietena ei mai era desigur încă în cabina de emisie Vera dorea să poată vorbi cu Susan în linişte şi acest lucru era imposibil atâta timp cât în biroul ei intra în permanenţă câte cineva cu câte o problemă Era mai bine dacă o suna seara târziu Se îndreptă spre băruleţ unde se găsea robotul de făcut cafea Întâi avea să bea un espresso tare şi fierbinte, care să-i redea încrederea în viaţă Se simţea istovită dar nici vorbă, şi ziua fusese de-a dreptul extenuantă Întâi aflase că John Ballard, tatăl fiicei ei, fusese eliberat din închisoare înainte de termen, iar apoi fusese întrebată de Bernhard Heins dacă nu voia să-l însoţească la Londra Şi asta tocmai pentru a porni pe urmele acelui John Ballard! Vera turnă apă în automatul de cafea, introduse cafeaua râşnită, porni robotul şi se lasă să alunece pe un scaun de bucătărie Îşi trecu degetele prin buclele blonde şi rămase cu capul pe spate şi ochii închişi Tocmai pe mine şi-a găsit Bernhard să mă întrebe! gândi ea şi clătină din cap O mulţime dintre colegi cunoşteau destul de bine Anglia şi se întrebă cum de se oprise Bernhard tocmai la ea, la Vera Şi mai vorbise şi de acest scriitor englez care urma să-i dea eventual o mână de ajutor Îşi aminti de Bill Myers şi simţi din nou acea furnicătură ciudată în stomac Nu putea spune de ce însă bărbatul acela nu-i făcuse de loc impresia unei persoane care să-şi petreacă tot timpul în spatele mesei de scris Însă apoi alungă cu oarecare neplăcere gândurile legate de acesta Doar nu avea să tresară o viaţă întreagă de câte ori se uita un englez la ea! Era o prostie În fond nu avea nici cel mai mic motiv să presupună că Bill Myers ar şti ceva despre ea, chiar dacă avea de gând să investigheze în afacerea Ballard Prezenţa ei în faţa justiţiei fusese doar de scurtă durată şi nici presa nu-i acordase cine ştie ce importanţă Pe deasupra Myers era irlandez şi probabil nici nu participase la proces Râse în silă când îşi dădu seama ce prostesc era acest gând Şi de ce să o fi rugat Bernhard tocmai pe ea să îl ajute Ei bine, poate voia doar să-ţi facă un serviciu, gândi ea, cine ştie? De altfel într-un punct avea perfectă dreptate Fireşte că un reportaj referitor la John Ballard, escrocul milionar, avea să trezească un interes deosebit Iar reporterul care ar fi reuşit să aducă la lumină întregul adevăr avea cariera asigurată Vera îşi muşcă buzele Gândurile îi zburară spre Bernhard Se bucura de posibilitatea de a face carieră care i se oferea colegului ei Însă de ce nu putea oare să se apropie sufleteşte mai mult de acesta? Îşi pusese această întrebare imediat după ce-i respinsese oferta ce-i drept cu amabilitate, însă cât se poate de ferm Bernhard nu păruse din cale-afară de surprins de refuzul ei de a-i însoţi la Londra Probabil că înţelesese argumentul invocat de Vera şi anume că i-ar fi fost practic imposibil să investigheze nestingherită în prezenţa Carolinei Şi să o lase singură nici nu intra în discuţie E drept că Bernhard mormăise ceva despre „carieră sau familie” însă sfârşise prin a-i accepta explicaţia Dar numai după ce Vera îi promisese să ia masa cu el în seara următoare — Dacă tot mă refuzi în ceea ce priveşte plecarea în Anglia cel puţin vino să iei mâine seară masa cu mine Vor mai fi şi alte câteva persoane interesante de faţă, îi spusese el, refuzând cu toate insistenţele Verei să-i dezvăluie ceva în acest sens Până la urmă Vera se declarase de acord pentru a nu-l supăra şi mai mult pe Bernhard Ceva o irita într-o oarecare măsură la acest bărbat, însă nu putea spune ce anume În fond, era o persoană destul de agreabilă Se dovedise un coleg de încredere, era fermecător şi amuzant, şi pe deasupra se purtase întotdeauna cât se poate de corect În orice caz nu avusese niciodată prilejul să se plângă de el Sigur, era poate puţin prea ambiţios dar nu erau oare astfel majoritatea ziariştilor? Şi faptul că sperase că va reuşi să urce câteva trepte pe scara ierarhică cu ajutorul acestei „afaceri Ballard” era un lucru de înţeles Oricine din redacţie ştia că Bernhard era o persoană competentă şi foarte potrivită pentru această misiune Aşa că de ce făcea atâta caz? Vera tresări când şuieratul strident al maşinii de cafea o înştiinţă că espresso-ul era gata Îşi turnă o ceaşcă, adăugă o linguriţa de zahăr şi apoi ieşi în balconul cu vedere spre curtea interioară a casei Cu prilejul rarelor ocazii în care ieşiseră împreună, Bernhard se ocupase foarte atent de Caroline, lucru pe care Vera îl constatase cu plăcere Nu era propriu-zis în căutarea unui bărbat însă ştia că nu va putea accepta decât pe cineva care să o îndrăgească pe Caroline şi pe care aceasta să-l iubească la rândul ei Şi ea, Vera? Doar şi părerea ei conta Îl plăcea ea pe Bernhard? Bău o înghiţitură din cafeaua fierbinte şi se strâmbă Pusese prea mult zahăr Fireşte că îl plăcea Era o persoană plină de atenţie şi prevenitoare şi nu încercase niciodată să o sărute aşa, pur şi simplu Se sprijini de balustrada de beton a balconului şi goli ultima gură de cafea Şi doar asta trebuia să pretinzi unui bărbat, nu-i aşa? Spirit cavaleresc şi onestitate Oftă Sună de parcă ai avea de gând să scrii un articol pentru o revistă feministă, gândi ea Titlul: „Bărbatul cel nou Sensibil şi de încredere” Zâmbi involuntar Dar parcă totuşi mai lipsea încă ceva, nu-i aşa? Desigur, pentru ea era foarte important să se poată bizui pe cineva Dar din păcate doar atât era insuficient De acord, Bernhard îi dăduse destul de des de înţeles că o dorea Însă el nu îi provoca de fel aceleaşi sentimente Pentru o clipă revăzu în gând privirile pătrunzătoare pe care i le aruncaseră doi ochi verzi, însă se descotorosi dezaprobatoare de această viziune Doar trecuse de multă vreme de vârsta când se lăsa tulburată de o privire intensă Trăise prea multe experienţe nefericite în ceea ce-i privea pe bărbaţi Iar Bernhard era cel puţin previzibil într-o oarecare măsură Îi plăcea şi-i aprecia sfatul în probleme profesionale Dar ceva din ea se opunea unei apropieri mai strânse în sfera vieţii particulare Nu îi inspira pur şi simplu suficientă încredere, asta era Vera mai trase încă o dată aerul curat adânc în piept după care intră din nou în locuinţă Uneori avea impresia că, după experienţa pe care o trăise cu John, nu va mai fi niciodată capabilă să se mai încreadă în vreun bărbat Poate că ar fi bine dacă mâine seară, când avea să cineze cu Bernhard, ar redeschide discuţia şi i-ar explica motivele atitudinii ei rezervate Uşor de zis, greu de făcut Nu prea vedea cum ar fi putut să-i spună că şi-a pierdut capacitatea de a se încrede în bărbaţi fără a-i pomeni în acelaşi timp despre tatăl Carolinei Iar tocmai acest lucru dorea ea să-l evite cu orice preţ Nimeni nu trebuia să afle că fusese logodită cu John Ballard şi că acesta era tatăl Carolinei Nimeni, aşa îşi jurase atunci, în timpul călătoriei de la Londra la Frankfurt, nu va avea ocazia să-i reproşeze vreodată Carolinei, fie din prostie, fie din răutate, că tatăl ei era un escroc şi un infractor care îşi ispăşea pedeapsa la puşcărie Vera îşi amintea perfect de bine cât o duruse acest lucru pe ea însăşi şi-şi putea lesne închipui ce ravagii ar produce conştiinţa acestui fapt asupra unui copil Vera aşeză ceaşca de cafea în maşina de spălat vase, ieşi apoi în holul locuinţei şi îşi trecu mâna prin păr Îşi cercetă chipul în oglinda mare atârnată lângă intrare Ochii ei albaştri i se păreau lipsiţi de expresivitate, iar sub ei descoperi cearcăne întunecate Se părea că vestea referitoare la eliberarea înainte de termen din închisoare a lui John o afectase totuşi destul de mult iar Verei nu-i mai rămânea decât să spere ca fetiţa ei să nu observe ce zi stresantă avusese Vera se străduise întotdeauna să nu o mintă pe Caroline şi până în acea zi reuşise de fiecare dată să-i dea răspunsuri evazive când fiica ei o întreba despre „tăticu” Îşi frecă tâmplele Ei bine, de-acum încolo nu mai avea încotro Nu-şi putea permite să o lase pe Caroline în ignoranţă cu privire la persoana tatălui ei Nu putea, atâta timp cât exista posibilitatea ca într-o bună zi să se găsească faţă în faţă cu acesta Vera îşi perie în fugă părul şi ieşi în holul blocului îndreptându-se spre locuinţa lui Katrin Stüber Îi voi spune Carolinei adevărul cu privire la John, se hotărî ea în timp ce întindea mâna spre butonul soneriei Poate că nu chiar în această seară dar oricum, cel mai târziu către sfârşitul săptămânii Vor face o plimbare plăcută, vor petrece câteva ore pe malul Elbei sau poate vor merge să călărească pe ponei în „glădina cu floicele” După aceea vor bea o ceaşcă de ciocolată, vor pleca spre casă şi abia apoi îi va dezvălui Carolinei cine este tatăl ei Vera oftă gândindu-se la aceste lucruri Nu, cu siguranţă nu avea să-i fie uşor Şi pe deasupra trebuia să-şi aleagă cuvintele astfel încât să fie pe înţelesul copilului — Mami, mami, ce bine că ai venit! Caroline se aruncă în braţele larg deschise ale Verei chiuind de bucurie când aceasta, o strânse la piept şi începu să se rotească cu ea — Bună, scumpa mea Cum ţi-a mers astăzi? Vera râse Caroline o îmbrăţişă şi-i dădu un sărut apăsat pe obraz — Excelent, mami, îi răspunse fata frământându-se fără răgaz în braţele Verei Stella şi cu mine tocmai ne jucam cu noua păpuşă a Stellei Ştie să vorbească şi să plângă Pot să mai rămân puţin aici? Vera ridică privirea spre vecina ei Katrin Stüber, care îşi făcuse apariţia în uşa apartamentului şi urmărea zâmbind întâlnirea dintre mamă şi fiică Vera îşi dădu acordul cu aprobarea tacită a lui Katrin iar Caroline intră în mare grabă în camera Stellei După câteva clipe prin uşă răsunau râsetele zglobii ale fetiţelor — Bei o cafea? Katrin îi zâmbea Verei, arătând cu capul în direcţia bucătăriei Tocmai am făcut cafea proaspătă Şi mai am şi nişte prăjituri — Cu plăcere, dădu Vera recunoscătoare din cap urmând-o pe Katrin în bucătăria spaţioasă şi amenajată practic cu bun gust Soţii Stüber aveau trei copii, toate fete şi pentru Katrin funcţionalitatea prima în faţa aspectului Dar datorită bunului ei gust reuşise performanţa ca apartamentul să fie aranjat pe cât de practic pe atât de confortabil Vera se aşeză pe bancheta-colţar şi acceptă ceaşca de cafea aburindă pe care i-o întinse Katrin Apoi luă o bucată din prăjitura cu unt de pe masă Abia acum realiză cât era de înfometată Din cauza emoţiilor nu reuşise să mănânce nimic cât fusese ziua de lungă — S-a întâmplat ceva? întrebă Katrin îngrijorată S-ar zice că eşti preocupată de ceva Vera bău o gură de cafea Aruncă o privire scurtă spre uşă pentru a se asigura că fetele se jucau în continuare şi nu riscau să năvălească dintr-o dată peste ele Cumpăni doar o clipă dacă să-i pomenească lui Katrin despre primirea scrisorii lui Susan dar apoi se hotărî să nu-i ascundă nimic Simţea nevoia imperioasă să vorbească cu cineva despre cele întâmplate şi Katrin era singura persoană în afara lui Susan căreia îi povestise despre John — Da, începu ea, oprindu-se o clipă pentru a-şi aduna gândurile Mi-a scris prietena mea din Londra John Ballard a fost pus în libertate — Tatăl Carolinei? întrebă Katrin uimită Dar nu spuneai tu că nu va ieşi decât peste câţiva ani? Coborâse involuntar tonul pentru a nu fi auzită de copii — Şi eu tot aşa credeam, spuse Vera Dar se pare că a fost eliberat înainte de termen Pentru bună purtare, încă nu ştiu amănuntele dar am să-i telefonez puţin mai târziu prietenei mele Oftă jucându-se mecanic cu linguriţa În orice caz trebuie să găsesc neapărat o cale de a-i aduce cu cât mai multă cruţare la cunoştinţă Carolinei că tatăl ei este un infractor şi că de acum trebuie să ne aşteptăm în orice clipă să ne trezim cu el la uşă Făcu un gest vag din mână Toată ziua m-a măcinat această problemă Katrin îşi aşeză compătimitoare mâna pe umărul Verei — Înţeleg Te temi să nu te întrebe de ce nu i-ai spus acest lucru de mai multă vreme, aşa-i? Vera confirmă printr-o mişcare a capului — Da, recunoscu ea Şi mă întreb totodată cum va primi vestea că tatăl ei este un infractor şi că a fost închis Katrin se lăsă pe spate şi zâmbi cu subînţeles — Ei bine, cred că nu este cazul să-ţi subestimezi fiica, Vera Aruncă iarăşi o privire spre uşă când din camera copiilor se auzi un nou hohot de râs Caroline este un copil foarte inteligent şi matur Nu cred că se simte faptul că îi lipseşte tatăl Şi sunt sigură că te va înţelege O cercetă pe Vera din priviri Dar asta nu este totul, nu-i aşa? Vera clătină din cap Era mereu surprinsă de intuiţia de care dădea dovadă prietena ei — Nu, mărturisi ea Unul dintre colegi m-a rugat să-l însoţesc la Londra — La Londra? Katrin o privea pe Vera plină de curiozitate De ce tocmai la… Se întrerupse în clipa când privirile i se încrucişară cu cele ale Verei A, cred că am înţeles Cumva în legătură cu John? Vera confirmă dând din cap, — I s-a încredinţat misiunea să scrie un reportaj despre John Dacă îi iese pasienţa şi descoperă şi unde sunt ascunse computerele care au dispărut, s-ar putea să dăm lovitura, O voce interioară îi şopti să nu pomenească despre scurta întâlnire cu Bill Myers — Un coleg, zici? Katrin rămase o clipă pe gânduri Nu cumva este vorba despre Bernhard Heins ăla? — Câteodată nu pot să mă împiedic să gândesc că eşti un fel de ghicitoare, Katrin, spuse Vera râzând Da, este vorba despre Bernhard Mi-a cerut să-l însoţesc Împreună cu Caroline — Împreună cu Caroline? Katrin clătină din cap De unde până unde i-a venit aşa o idee? Vera ridică din umeri — Ştie, desigur, că nu aş pleca niciodată în Anglia fără fiica mea Însă… — Nu avea de unde să ştie că tu nu aveai în niciun caz de gând să călătoreşti în Anglia, termină Katrin propoziţia începută de Vera — Aşa este Vera se mai servi cu o bucată de prăjitură Nu ştie nimic despre mine şi John şi nu mi-a fost de loc simplu să-l fac să renunţe la această idee — Dar nu mai sunt şi alţi ziarişti la voi care cunosc cât de cât Anglia? Şi cu siguranţă că aveţi acolo şi corespondenţi Vera confirmă din cap — Desigur Ezită puţin înainte de a continua De ce nu îi venea oare să-i povestească prietenei sale despre Bill Myers? Probabil că Bernhard era de părere că mi-ar face plăcere să colaborez la acest reportaj Un succes mi-ar fi de acelaşi folos în cariera profesională ca şi lui de altfel Muşcă din prăjitură şi o savură în tăcere Katrin dădu din cap gânditoare — Mda, pare verosimil Şi Bernhard Heins ăsta… Cât de mult ţii de fapt la el? Vera zâmbi şi înghiţi prăjitura — Ţie, în orice caz, nu-ţi prea place, nu-i aşa? Katrin se apără ridicând mâinile — Nu am spus aşa ceva, Vera Găsesc doar că este într-un fel… cum să spun, destul de ciudat Râse puţin încurcată Nu că aş vrea să mă bag în ceea ce nu mă priveşte… — Nici nu poate fi vorba de aşa ceva, Katrin, spuse Vera grăbită întinzând ceaşca pentru a mai primi o porţie de cafea Ce voiai să spui Hai, dă-i drumul fără teamă — După părerea mea nu este nici pe departe atât de deschis pe cât ar vrea să pară, spuse Katrin Nu-mi pot susţine afirmaţia prin nicio dovadă Este mai degrabă un fel de intuiţie, dacă vrei Cred că ascunde ceva în sinea lui Rămase o clipă pe gânduri Cine ştie, poate că este căsătorit sau ceva de genul ăsta Vera râse amuzată — Nu, spuse ea Nu este Bernhard este unul dintre burlacii cei mai râvniţi din redacţie Şi probabil visul oricărei soacre — Dar tu, tu nu visezi la el, nu-i aşa? Katrin zâmbea în timp ce îi arunca Verei o privire iscoditoare Vera clătină din cap Curiozitatea lui Katrin nu o deranja absolut de loc Cele două femei discutaseră câteodată şi despre unele aspecte intime ale vieţii lor iar din aceste discuţii nu putea, fireşte, să lipsească şi problema bărbaţilor Vera nu ascunsese faptul că fusese dezamăgită de marea majoritate a bărbaţilor pe care îi cunoscuse Aceştia fie că nu se interesau de loc de Caroline, fie că o acceptau cu inima îndoită Şi ea nu avea să accepte în niciun caz o relaţie cu un astfel de bărbat În acest sens Bernhard Heins constituise o excepţie, îşi dăduseră din când în când întâlnire în după-amiezile de duminică şi o dată făcuseră chiar o excursie până la Hagenbeck Excursia îi făcuse o plăcere deosebită Carolinei şi chiar şi ei, Verei Amândouă fuseseră încântate de explicaţiile prin care Bernhard încerca să o lămurească pe Caroline despre ţările din care proveneau diferitele animale Au călărit chiar cu toţii pe spinarea elefantului Caroline se agăţase speriată şi totodată încântată de mama sa în timp ce Bernhard o ţinuse în braţe pe Vera Atingerea aceasta nu o deranjase pe Vera însă nici nu declanşase în ea nicio „furnicătură erotică” Vera îi povestise despre aceste lucruri şi lui Katrin Aceasta o întrebase sec dacă după John mai simţise vreodată vreo „furnicătură” declanşată de vreun bărbat Strânsă cu uşa, Vera fusese obligată să răspundă negativ La fel ca acum, la întrebarea dacă ar visa la Bernhard Era un bărbat drăguţ şi atâta tot Vera oftă gândindu-se involuntar din nou la ochii verzi ai lui Bill Myers Ei da, privirea aceea declanşase „furnicături” în trupul ei, dar nu putea spune cu precizie despre ce fel de sentiment era vorba Era oare teama de o descoperire sau era vorba de altceva, nu mai puţin neliniştitor? — Cine ştie Poate că sunt pur şi simplu prea de modă veche atunci când pretind încredere şi respect de la o relaţie de acest gen, îi spuse ea prietenei ei Katrin clătină din cap — Eu nu aş zice că eşti de modă veche, opină ea Poate că eşti doar puţin prea pretenţioasă şi… Se întrerupse pentru o clipă, apoi continuă…şi suspicioasă Dar ştii, nu toţi bărbaţii sunt ca John Este adevărat că de obicei sunt firi slabe şi că le place să dormiteze dar nu toţi sunt infractori şi nici nu abuzează de încrederea femeilor, aşa cum a făcut John al tău cu tine Vera încuviinţă dând lent din cap Prietena ei avea dreptate, Dar cum să se obişnuiască să aibă din nou încredere în bărbaţi când nu-i acorda nici unuia măcar vreo cât de mică şansă să se apropie de ea, Numai aşa se simţea sigură că nici ea şi nici fiica ei nu vor fi obligate să sufere Vera deveni conştientă că rostise acest gând cu voce tare abia când Katrin îi răspunse — Sunt sigură că îţi va fi foarte uşor, Vera, spuse Katrin ţinând-o de mână într-un gest de îmbărbătare, într-o bună zi vei întâlni un bărbat şi inima îţi va şopti că el este cel pe care-l aşteptai Mintea ta va înţelege ce se întâmplă abia după ce va fi prea târziu Râse încetişor când observă privirea neîncrezătoare pe care i-o aruncă Vera Nu este nimic rău în a te îndrăgosti, Vera Este un lucru minunat şi pariez că ţi se va întâmpla mai degrabă decât crezi în această clipă În seara aceea Vera rămase mult timp în camera Carolinei după ce o culcase pe aceasta, privind chipul adormit al fiicei ei Katrin avea dreptate, gândi ea Într-adevăr fug de bărbaţi Fireşte că procedând astfel niciunul dintre ei nu va avea vreodată vreo şansă de a-i dovedi că nu este la fel de lipsit de scrupule şi de mincinos ca John Acelaşi lucru i-l spusese şi Susan adineauri la telefon — Nu toţi bărbaţii sunt ca John, susţinuse Susan râzând Este suficient să te încrezi în sentimentele tale, draga mea Eu, cel puţin, sunt ferm convinsă că prima impresie este cea bună Când priveşti un bărbat trebuie să simţi o anumită „mâncărime”, căldură, fior Dacă nu… ei bine… este adevărat că poţi fi şi numai prietenă cu un bărbat, deşi majoritatea bărbaţilor acceptă destul de greu o astfel de ipostază Vera replicase că şi în cazul lui John Ballard simţise acea „mâncărime” de care vorbea Susan, dar aceasta respinse obiecţia ei afirmând că pe atunci Vera nu avusese suficientă experienţă de viaţă — Şi nu uita, Vera Majoritatea bărbaţilor nu sunt nişte îngeri, continuase Susan Chiar şi atunci când suntem îndrăgostite trebuie să căscăm bine ochii şi să rămânem mereu vigilente Răsese Cred că mai ales când suntem îndrăgostite trebuie să procedăm aşa Cu oarecare ezitare Vera îi povestise despre Bill Myers Susan se arătase foarte curioasă — Un irlandez roşcat şi cu ochi verzi, zici?… Hm Sună promiţător, Susan începuse să râdă, iar Vera simţise că tensiunea care o stăpânise de-a lungul întregii zile începea să se risipească O rugase pe Susan să se intereseze de acest Bill Myers, la care aceasta o întrebase dacă nu vrea să verifice şi dacă Bill Myers este cumva căsătorit După ce aşezase receptorul în furcă Vera rămăsese câteva momente pe gânduri Susan nu părea să împărtăşească temerile ei Poate că ea era cea care exagera Însă Caroline o trezise din visare rugând-o să-i citească o poveste înainte de a adormi Acum Vera privea la chipul fiicei ei care dormea liniştit De ce oare gândurile îi zburau tocmai în acest moment la John şi la acest Bill Myers şi de ce simţea nevoia să-i compare pe cei doi? Era absurd! În fond nici nu-l cunoştea pe Bill Myers şi să-şi facă astfel de gânduri doar pentru simplul fapt că o privise într-un mod anume… Şi apoi mai mult ca sigur că nici nu avea să-l mai revadă vreodată Se gândi la Bernhard Heins Este adevărat că îşi dăduse multă silinţă să-i fie pe plac Carolinei şi că faţă de Vera se purta cât se poate de prevenitor Dar pe de altă parte… acea „furnicătură” despre care pomenise prietena ei nu se făcea de loc simţită atunci când erau împreună Pretindea ea oare prea mult? Vera închise obosită uşa dormitorului Carolinei şi se îndreptă încet spre sufragerie Rămase în picioare în faţa uşii care se deschidea în balcon, privind spre cerul de amurg Pentru o clipă speră să vadă o stea căzătoare care să-i dea ocazia să-şi pună o dorinţă Eşti o romantică irecuperabilă, îşi spuse ea întorcându-se brusc de la fereastră În zilele noastre nu mai există prinţi din poveşti şi nu vei reuşi să cunoşti bărbaţii rezumându-te să-ti doreşti acest lucru Se întoarse în sufragerie şi se aşeză în faţa computerului Îşi propusese să termine de scris articolul şi avea de gând să facă întocmai Cu siguranţă că era mai înţelept să facă astfel în loc să viseze cu privirea în gol şi să aştepte să-i pice un bărbat în braţe Din experienţa pe care o avusese cu John, Vera învăţase că, mai devreme sau mai târziu, erai obligat să plăteşti pentru orice primeai Indiferent despre ce era vorba Iar preţul pe care fusese ea obligată să-l plătească pentru cele mai fericite clipe ale vieţii fusese pur şi simplu prea mare Avea o fiică, o profesie bună şi nu avea probleme financiare Ce vrei mai mult? se întrebă ea cu voce tare şi se concentră asupra articolului Răspunsul la această întrebare îl găsi involuntar în adâncul sufletului ei 3 — VERA, PERMITE-MI SĂ ţi-l prezint pe Bill Myers Bill, aceasta este Vera Köstner, colega mea V-am vorbit deja despre ea — Dar mi-aţi ascuns, Bernhard, cât de fermecătoare este Miss Köstner Bill Myers îi zâmbi Verei în timp ce-i întindea mâna Este o mare plăcere să vă cunosc V-am zărit ieri Îi făcu cu ochiul Ştiţi, în biroul dumneavoastră — A, da Aşa este Îmi… îmi amintesc Vera roşi uşor când strânse mâna lui Bill Myers Văzând că Bernhard îl invitase şi pe Myers îşi propusese iniţial să pretindă că nu-şi amintea de acest episod Însă farmecul tineresc pe care-l degaja acest Myers îi stricase toate socotelile Era obişnuită să primească complimente din partea bărbaţilor, dar Bill Myers procedase într-un mod foarte diferit Părea foarte convins de ceea ce spunea — Vorbiţi foarte bine germana, constată ea cu o curiozitate nedisimulată Aţi trăit în Germania? Bill zâmbi înclinându-se uşor fără să dea drumul însă mâinii ei — Mulţumesc pentru compliment, spuse el Ei bine, secretul constă în faptul că bunica mea după mamă este nemţoaică Ea a fost aceea care a pus întotdeauna mare preţ ca în familia noastră să se vorbească pe lângă engleză şi irlandeză şi germana — Înţeleg, răspunse Vera dând din cap, deşi era aproape incapabilă să se concentreze asupra spuselor lui Bill Myers Senzaţia pe care i-o producea faptul că o ţinea de mână o tulbura şi îi dădea un oarecare sentiment de nesiguranţă Apoi însă tresări şi-şi retrase repede mâna Îţi dai seama ce faci? se întrebă ea tulburată, — Pe vremuri Vera a locuit mai mult timp la Londra, spuse Bernhard Gustă din paharul cu Sherry şi se apropie de cei doi Nu o slăbise nicio secundă din ochi pe Vera şi băgase de seamă fâstâceala care o cuprinsese Şi-a făcut practica la BBC Bill nu spuse nimic, continuând să o privească pe Vera cu o nedisimulată curiozitate, — Da, se hotărî tot ea sa vorbească într-un târziu Da ce ai de eşti atât de scumpă la vorbă? îşi spuse ea nemulţumită În mod normal nu întâmpina nicio dificultate să întreţină o conversaţie cu un bărbat chiar şi când acesta se arăta oarecum interesat de persoana ei Iar Bill nu proceda de loc astfel Se mulţumea pur şi simplu să o privească — Dar nu pot spune că mi-a plăcut prea mult acolo, continuă ea oarecum cu prea multă asprime în glas, ca şi cum vina pentru acest fapt i-ar fi aparţinut lui Bill Însă privirea acestuia nu oglindea decât o uimire plină de blândeţe, ceea ce o înfurie şi mai tare pe Vera Fii atentă! Ai început să te porţi prosteşte! se admonestă ea însăşi Dar nici aşa nu-i venea mai uşor să treacă peste acest moment dificil — După aceea m-am dus la Times Bill încuviinţa din cap Părea să nu observe nesiguranţa ei şi Vera începu să se destindă puţin — A fost o reporteră foarte apreciată, se băgă în vorbă şi Bernhard Verei nu-i plăcea de loc că a ajuns principalul subiect de discuţie şi lăsă privirile în pământ — Vă cred Vocea lui Bill Myers, uşor guturală şi care părea să vibreze uşor, avu un efect neaşteptat asupra Verei, care simţi o undă fierbinte Părea să fie convins de ceea ce spunea, însă în vocea lui mai simţise ceva, ceva foarte… Ridică privirile şi simţi cum i se taie respiraţia În ochii cei verzi ai lui Bill Myers părea să lucească un foc adânc iar privirea lor părea s-o străpungă Se înfioră Putea fi oare adevărat? Doar era o femeie în toată firea, cu un copil mic în grijă şi fusese de părere că îşi poate hotărî singură viaţa Dar această clipă, atât de efemeră şi totuşi, atât de covârşitoare, trezise în ea ceva nedefinit, amintirea unor trăiri puternice, furtunoase, pe care le crezuse uitate de mult — Ţi-e frig? Bernhard observase că tremură şi o cuprinse îngrijorat cu braţul, însă Vera se desprinse din îmbrăţişare cu o smucitură puternică — Nu… eu… scuzaţi-mă Zâmbi forţat Sunt puţin nervoasă Înghiţi în sec şi încercă să evite privirile lui Bill Cu siguranţă că şi el observase efectul pe care acestea le avuseseră asupra ei şi avea să zâmbească acuma triumfător Şi ce dacă? îşi spuse ea N-avea decât să rămână convins cât este el de formidabil Ce importanţă avea acest lucru până la urmă? Strânse din buze şi îl privi direct în faţă pe Bill Myers Acest lucru se dovedi a fi o greşeală Este minunat de frumoasă, gândi Bill susţinând privirile oarecum iscoditoare şi puţin enervate ale ochilor ei de un albastru aproape strălucitor „Incredibil”, ar fi fost primul cuvânt care i-ar fi venit pe buze, dacă cineva i-ar fi cerut să o descrie pe Vera Köstner Din fericire nu îi ceru nimeni acest lucru După vizita pe care i-o făcuse lui Bernhard discutase despre Vera cu acesta Bernhard o ridicase în slăvi şi se arătase convins că Vera le putea fi de folos în elucidarea afacerii Ballard Bill Myers era şi el de aceiaşi părere, chiar dacă din motive total diferite Însă acum, după ce făcuse cunoştinţă cu Vera, acest gând îl neliniştea oarecum Da, ochii ei, asta era Îl auzi pe Bernhard spunând ceva şi dădu din cap Era absorbit complet de vraja acelor ochi Vera Köstner Zâmbi când băgă de seamă cum albastrul ochilor ei începea să capete o nuanţă tot mai închisă Se părea că nici Vera nu rămânea indiferentă la ceea ce începuse să se înfiripeze între ei Îşi coborî privirile încet, peste nasul cu linii clasice, la gura roşie cu buzele rujate cât se poate de decent Erau pline şi moi şi tremurau uşor Tremurau? Bill realiză dintr-o dată cât de nepoliticoasă era privirea lui fixă şi se dădu involuntar cu un pas înapoi — Foarte bine, spuse el înţelegând că Bernhard tocmai îi spusese că cina era servită Şi eu simt aceiaşi poftă teribilă Aproape că tresărise când îi scăpase această remarcă Ştia că nu era o dovadă de bună creştere şi se îndoia că ar fi fost de vreun folos dacă ar fi adăugat că nu la mâncare se gândise Aparent Vera Köstner îl înţelesese însă corect, pentru că se întoarse precipitat şi se îndreptă spre vasta sufragerie fără a le mai acorda celor doi bărbaţi nicio atenţie Bill o urmă şi nu se putu împiedica să nu admire corpul ei suplu mulat în rochia elegantă Se mişcă aidoma unei pisici, gândi el La fel de graţioasă, de senzuală şi de… periculoasă Îşi înfrână un zâmbet Ei, cu siguranţă că Vera Köstner nu era periculoasă, cel puţin nu în sensul pe care îl atribuiau şefii săi acestui cuvânt Însă se îndoia că pericolul la care se gândise el ar fi fost mai puţin ameninţător În timpul mesei Bill Myers a fost atras într-o conversaţie cu o doamnă care şedea lângă el, redactoră la un ziar hamburghez de mare tiraj, al cărei subiect favorit părea să îl constituie războiul civil irlandez Bill se surprinse furişând din când în când câte o privire spre Vera în timp ce încerca să răspundă cât se pricepea de bine întrebărilor insistente ale interlocutoarei sale În schimb Vera părea să se intereseze doar de farfuria de supă din faţa ei, însă o dată, când se uită din nou la ea, privirile li se încrucişară pentru o fracţiune de secundă Ea roşi abia perceptibil însă nu-şi întoarse privirea — Bernhard mi-a relatat că v-aţi petrecut ultimii cincisprezece ani la Londra, spuse ea într-un târziu aruncând o scurtă privire redactorei În aceste condiţii credeţi că mai puteţi fi informat corect asupra războiului din patria dumneavoastră? Bill asculta timbrul vocii ei Se întrebă dacă exista oare ceva între ea şi Bernhard Faptul că i se adresa pe numele mic nu avea nicio semnificaţie Însă ceva îi spunea că nu se culcau împreună Chiar dacă din descrierea pe care i-o făcuse Bernhard rezulta clar admiraţia pe care o nutrea faţă de această femeie Şi dintr-un motiv oarecare această constatare îl bucură mult pe Bill Ai face mai bine să te gândeşti la treaba pe care o ai de făcut, îl avertiză o voce interioară — Ei bine, începu el, urmăresc fireşte ce se scrie prin ziare… îi zâmbi deschis Verei În primul rând ce scrie în Times Şi mai am şi prieteni în Belfast care mă ţin la curent cu evenimentele Dar trebuie să recunosc, se întoarse el spre vecina sa de masă, că informaţiile pe care le deţin nu sunt direct de la sursă Femeia părea dezamăgită, iar Bill îi făcu Verei un semn discret cu ochiul Nu este doar frumoasă şi inteligentă ci şi foarte sensibilă, îşi spuse el Observase desigur că curiozitatea excesivă a vecinei sale de masă începuse să-i devină supărătoare şi ghicise că era prea curtenitor pentru a închide discuţia sau a o dirija în altă direcţie Dacă ar şti că abia dacă am ascultat ce spunea, gândi el Nici vorbă că era perfect capabil să controleze şi să imprime cursul dorit unei discuţii care începea să devină deranjantă Însă fusese atât de absorbit de a o privi pe Vera încât urmărise doar cu foarte puţină atenţie vorbăria fără de sfârşit a vecinei sale După masă reveniră în camera de zi, iar musafirii se împărţiră în scurt timp în grupuleţe distincte care purtau discuţii aprinse După un timp oarecare Bill constată cu uşurare că interesul suscitat de persoana sa se stinsese şi folosi prilejul pentru a ieşi pe terasă Vizitase Hamburgul de mai multe ori şi iubea în special acest cartier, cunoscut sub numele de Othmarschen Avea multă verdeaţă şi era aşezat destul de aproape de Elba O văzu pe Vera şezând la umbră şi se apropie de ea — Mulţumesc pentru acţiunea de salvare de adineauri, spuse el Începusem să-mi pun serios problema cum să procedez cel mai bine pentru a mă sustrage acelei conversaţii Vera îl privi iscoditoare — Nu zău? întrebă ea Făceaţi impresia că eraţi cu gândurile undeva foarte departe Aşa a şi fost, gândi Bill, însă se feri să spună acest lucru cu voce tare În sinea lui mai adăugă un punct la lista de virtuţi în ceea ce o privea Vera Köstner nu era numai frumoasă, inteligentă, deşteaptă şi sensibilă, ci şi o fină observatoare — Şi v-a plăcut în Anglia? Scoase din buzunar un pachet de ţigări şi i-l întinse Vera clătină din cap — Nu, mulţumesc O, dar vă rog să fumaţi Îmi place mirosul de tutun, se grăbi ea să adauge când el se pregătea să pună pachetul la loc în buzunar Îl privi în timp ce-şi aprindea ţigara şi admiră în sinea ei verdele strălucitor al ochilor săi, vizibil pentru scurtă vreme la lumina flăcării Chiar şi aici, în penumbra terasei, părul său îşi păstra nuanţa roşiatică, arămie — Bine, spuse ea pe neaşteptate, amintindu-şi că îi rămăsese datoare un răspuns Bill o privi surprins, apoi buzele i se întinseră într-un zâmbet Vera începu să râdă la rândul ei — Scuzaţi-mă, de obicei nu sunt atât de monosilabică, spuse ea, ghicind motivul care îl făcuse să zâmbească Eu… în seara asta mă simt puţin… obosită Bill încuviinţă din cap şi vru să se ridice — Dacă preferaţi să… — Nu! Vera îl privi lung Vreau să spun, nu, repetă ea cu voce mai înceată Eu… povestiţi-mi despre Anglia Nu-şi putea explica de ce nu se folosise de prilejul oferit de a-l lăsa pe Bill Myers să plece Acest bărbat îi dădea o stare de nervozitate şi ar fi fost mai bine dacă intra şi se alătura celorlalţi în loc să rămână singură cu el, aici, pe terasă Nu fi proastă! se admonestă ea singură Doar Bill Myers nu este un monstru şi nici singură nu eşti aici Şi apoi nu arată ca şi cum ar avea de gând să se dea la tine Iar ea simţea nevoia, chiar o nevoie imperioasă, să vorbească despre Anglia cu cineva care nu numai să cunoască bine această ţară ci care să-şi fi şi petrecut acolo o mare parte din viaţă — Vă place Anglia, nu-i aşa? Vera încuviinţă din cap iar pe chipul ei apăru o expresie visătoare — Da, răspunse ea cu voce stinsă Mi-a plăcut foarte mult acolo Sussex-ul este la fel de minunat aproape în orice anotimp… — Sussex-ul? Bill se strădui să confere vocii sale un ton cât mai inofensiv Parcă înţelesesem că aţi locuit la Londra Vera tresări speriată — Desigur, asta… aşa şi este Doar… doar concediile le-am petrecut în Sussex Da, concediile Bill dădu din cap, aparent fără să acorde faptului nicio atenţie — Este într-adevăr o regiune foarte frumoasă pentru a-ţi petrece concediul Dealurile imense, frumos arcuite, verdele sătul al pajiştilor… Vera începu să se destindă când observă că Bill nu părea să nutrească alte intenţii decât să-i evoce frumuseţile peisajului din sudul Angliei, — La Brighton aţi fost vreodată? o întrebă el Vera tresări din nou În Brighton se ascunsese pentru scurtă vreme de mama lui John, înainte de a-şi începe călătoria spre Hamburg La vremea respectivă nu avusese ochi pentru frumuseţile acelei staţiuni balneare — Nu, răspunse ea apoi zâmbind Dar mi-ar face plăcere… Se poticni Ce? gândi ea Să merg acolo? Şi să dau peste John? Sau peste maică-sa La naiba, Vera, fii mai atentă la ceea ce vorbeşti, se certă ea singură în timp ce-l privea pe Bill Myers Acest bărbat reprezenta un pericol pentru ea Trezea în ea toate dorurile şi visele pe care le crezuse de mult uitate — Să mergi acolo? Poţi face acest lucru foarte simplu, Vera Vera tresări când auzi lângă ea vocea lui Bernhard Nu îl auzise venind Pe de o parte această întrerupere o bucura, pe de altă parte se simţea readusă cu brutalitate la realitate dintr-un vis frumos Dintr-o dată îşi dădu seama ce răcoare se făcuse şi-şi trase mai bine pe umeri haina din caşmir — Precum văd nu renunţi niciodată, Bernhard, spuse ea încet Doar ţi-am explicat că… — Ştiu, ştiu Bernhard se apropie de ea zâmbind Nu voiam decât să-ţi dau să înţelegi că oferta mea rămâne în continuare valabilă Vera nu ştia dacă faptul că îşi aşeză mâna pe umărul ei se datora unei întâmplări sau unei intenţii, dar într-un fel această atingere îi displăcu Privi repede spre Bill dar era deja prea întuneric pentru a putea desluşi expresia ochilor săi — Da, s-a cam răcorit, spuse Bill şi începu să se ridice încet Cred că este mai bine să intru Vera îşi muşcă buza inferioară Se înşelase oare sau remarcase într-adevăr o nuanţă aparte în vocea lui? Se ridică la rândul ei — Şi eu la fel, spuse ea zâmbindu-i lui Bernhard A fost o seară minunată Mulţumesc, Bernhard Bernhard se înclină uşor Când se îndreptă o privi iscoditor — Eşti sigură că mie-mi este adresat acest compliment? întrebă el — Fireşte, cui altcuiva? Vera îl privea uimită Bernhard zâmbi şi o luă de braţ — Vino, te conduc înăuntru, spuse el Roswitha este adâncită într-o discuţie cu Lucien referitoare la politica internă franceză Trebuie neapărat să asculţi ce spun Vera îşi înăbuşi un oftat Roswitha Langer era colegă cu ei şi bună prietenă cu Bernhard Şi Vera o plăcea Dar avea un mare defect Era pur şi simplu incapabilă să se oprească din muncă Era locţiitoarea şefului redacţiei pentru politică internă, iar Vera avea impresia că Roswitha încerca să se impună în faţa colegilor ei de sex bărbătesc în primul rând prin faptul că simţea permanent nevoia să-şi dovedească competenţa, oriunde s-ar fi aflat Uneori această atitudine devenea oarecum obositoare Bill i se alătură câteva minute mai târziu, întinzându-i un pahar cu şampanie Vera îl luă şi-i zâmbi când îl văzu că ridică paharul — Mă bucur că v-am cunoscut, îi spuse el încetişor şi ciocni cu ea Vera simţi că i se pune un nod în gât — Şi eu la fel, îi răspunse ea, ridicând la rândul ei paharul şi bând apoi o înghiţitură — Unde locuiţi la Londra? îl întrebă ea — În apropiere de Piccadilly, îi răspunse Bill Deţin acolo o locuinţă de tip penthouse cu o vedere splendidă asupra acoperişurilor oraşului Cunoaşteţi zona? Vera încuviinţă absentă, cu o mişcare a capului — Da, şi încă destul de bine, spuse ea Am locuit acolo, prin apropiere, la prietena mea Susan, înainte de a… înainte de a-l cunoaşte pe John Fusese cât pe ce să spună Puse brusc paharul jos — Înainte de ce? întrebă Bill bând o înghiţitură din paharul său Bănuia ce vrusese ea să spună dar nu lăsă să se observe acest lucru — Înainte de a-mi începe activitatea la Times, adăugă Vera repede Aşa şi era La scurt timp după aceea Susan şi ea se mutaseră Şi după aceea realizase acel interviu, care avea să-i schimbe întreaga viaţă… Se scutură de gândurile acestea triste — Şi dumneavoastră sunteţi scriitor? zâmbi Vera Bernhard mi-a povestit câte ceva despre dumneavoastră Bill scoase o altă ţigară din pachet şi şi-o înfipse între buze fără să o aprindă însă Întotdeauna făcea acest lucru când era nervos sau cădea pe gânduri În acea clipă era atât una cât şi alta, însă din fericire Vera nu-l cunoştea prea bine — Da, spuse el ezitant S-ar putea formula şi astfel Când întâlni privirile ei întrebătoare nu se putu abţine să nu izbucnească în râs Atâta doar că sunt prevăzător atunci când este vorba să folosesc cuvinte mari Scriu, e bine? Ce-ai fi vrând? se întrebă în sinea lui Doar totul decurge cât se poate de bine A muşcat momeala şi, pe deasupra, s-ar zice că te şi place Ce-ţi poţi dori mai mult de atât? De ce eziţi? Doar n-o să rişti să eşueze toată operaţiunea doar pentru că ai tu unele scrupule De scrupule ai tu acum nevoie? În fond nici nu ai minţit — Şi ce anume? Vera privea spre paharul cu şampanie pe care îl învârtea între degete Bernhard a spus că investigaţi Afacerea Ballard Bill remarcase scurta ei ezitare înainte de a pronunţa numele respectiv Dintr-o dată se simţi copleşit de un ciudat sentiment de tandreţe faţă de această femeie Simţea nevoia să o cuprindă în braţe şi să o protejeze Fantastic, Myers, ce să zic, chiar că eşti formidabil Ce dracu’, vino-ţi în fire! Doar cunoşti foarte exact motivul pentru care te afli aici Studie profilul Verei care şedea în faţa lui cu capul uşor plecat, urmând cu privirea linia fină a bărbiei, a gâtului delicat, coborând spre decolteul decent al rochiei Înghiţi în sec în clipa în care coborî privirea mai jos, spre sânii ei care se conturau fermi sub stofa moale În lumina răsfrântă de candelabrul de cristal pielea ei avea o strălucire mată, mătăsoasă şi Bill simţi o strângere în piept când îşi imagină cât ar fi de moale şi plăcută la pipăit această piele Cum ar fremăta şi ar… — Bernhard mi-a povestit că aveţi o fiică, îi spuse el pe neaşteptate Povestiţi-mi despre ea Pentru o clipă Bill se temu că mersese prea departe Vera ridică brusc capul şi îi aruncă o privire ciudată, de om hăituit Însă expresia respectivă dispăru de îndată ce citi interesul sincer care se reflecta în privirea lui — Caroline, spuse ea Are şapte ani Eu… o iubesc nespus Bill încuviinţă din cap — Vă cred, spuse el Aşa şi era Expresia chipului Verei devenise moale când începu să vorbească despre Caroline, iar tot restul serii discutară numai despre fiica ei La despărţire Bill îşi aşeză mâna pe braţul Verei, într-un gest de tandreţe — V-ar conveni să ne întâlnim la o cafea? Sau poate la dejun? Am petrecut o seară atât de plăcută Vera sperase dar totodată se şi temuse că va spune aşa ceva Ezită doar o fracţiune de secundă şi apoi încuviinţă din cap, zâmbindu-i larg — Puteţi telefona la redacţie, îi răspunse ea Vi se va face legătura Iar numărul de acasă îl găsiţi în anuarul telefonic Plecă ochii ruşinată Parcă aş fi o şcolăriţă! gândi ea, însă nu se simţea jenată ci mai degrabă încântată de această constatare — Sunt unica Vera Köstner Bill privi în urma ei în timp ce urca în taxiul care o aşteptase şi care demară imediat Este într-adevăr unică, gândi el Şi este iubita lui John Ballard Să nu uiţi asta! 4 DUPĂ CE ÎL PLĂTI PE şoferul taxiului care-l adusese din nou la hotel, Bill intră direct în bar şi îşi comandă un gimlet Zâmbi când îşi aduse aminte că aceasta fusese băutura preferată a lui Philipp Marlowe Halal detectiv particular mai eşti Gândi el în timp ce ridică paharul pe care i-l întinse barmanul spre imaginea sa din oglindă În loc să-ţi vezi de treabă începi să faci pe galantul Bău o gură şi puse paharul jos lovindu-l de tejghea Vera Köstner era o femeie minunată Şefii îi sugeraseră încă de la bun început că această misiune avea să necesite multă „sensibilitate” Ei bine Bill plecase de la presupunerea că avea să-i fie destul de greu să o convingă pe fosta iubită a lui John Ballard să colaboreze cu el Dar nicio clipă nu se aşteptase să fie atât de puternic impresionat de Vera Köstner Îşi privi ceasul de mână Era destul de târziu dar va da totuşi telefon la Londra Auzi, sensibilitate! gândi el Niciodată nu şi-ar fi putut imagina câtă ironie putea ascunde misiunea ce-i fusese încredinţată Dar pentru Lloyds of London nu conta cât de frumoasă sau cât de nevinovată era această femeie Pentru societatea de asigurări conta numai recuperarea banilor lui John Ballard Ştiau că acesta ascunsese milioanele rezultate din afacerea cu computere tot aşa cum probabil le ascunsese şi pe acestea Se încercase şi căutarea epavei cu ajutorul unor scafandri Nu se reuşise nimic Ballard fusese suficient de abil să scufunde cargobotul într-un loc de mare adâncime Existau însă suspiciuni bine întemeiate că preţioasele computere pe care intenţionase să le traficheze nici nu se aflau la bord Nu numai pe britanici şi pe americani îi trăsese pe sfoară Ballard, ci şi pe ruşi Bill zâmbi involuntar Un tip al naibii de abil, acest Ballard Era la fel de lipsit de scrupule pe cât era soţia sa, prietena sa, se corectă Bill în mod mecanic, de inocentă Strânse paharul în pumn şi mai bău o înghiţitură Poate că ar fi mai înţelept dacă aş refuza această misiune, gândi el În mod normal Bill nu avea niciun fel de probleme atunci când „victimele” sale se întâmplau să fie femei frumoase În mod normal era imun la astfel de lucruri, cel puţin în probleme de serviciu Dar acum situaţia se prezenta cu totul diferit Vera Köstner nu era numai frumoasă… Era şi foarte vulnerabilă şi, ceea ce era cel mai important pentru Bill, cu siguranţă că nu avea habar de locul unde se găseau banii sau aparatura Bill oftă Studiase în amănunt, într-o încăpere izolată a ministerului de justiţie, documentele secrete ale procesului intentat lui John Ballard Încă de atunci remarcase depoziţia dată de Miss Vera Köstner Declarase că nu avusese habar despre afacerile logodnicului ei şi depoziţia îi păruse absolut verosimilă lui Bill Imediat după proces plecase în Germania şi de atunci nu mai dăduse niciun semn de viaţă Nici lui John şi nici mamei sale Şi asta cu toate că era însărcinată Şi iată-l acum pe el, aici, în Hamburg, cu misiunea de a intra pe furiş în graţiile Verei şi a-i câştiga încrederea Îi repugna să procedeze astfel însă ea rămânea totuşi mult-promiţătoarea legătură care ducea la John Ballard Asta, dacă informaţiile pe care le deţinea erau corecte După arestarea sa John Ballard îi trimisese Verei mai multe scrisori la post-restant La început o rugase numai să îl viziteze împreună cu copilul lor Apoi însă o ameninţase că avea să-i ia copilul în cazul că nu proceda cum îi cerea el Când şi aceste ameninţări rămaseră fără efect îi descrisese un viitor comun în cele mai strălucitoare culori; printre altele se referise la faptul că nu avea să mai fie niciodată nevoită să-şi facă griji în legătură cu mijloacele de subzistenţă Buzele lui Bill se strâmbară într-un zâmbet cinic Deşi era un om de afaceri atât de abil John Ballard se dovedise până la urmă totuşi un prost Se părea că perspectiva de a obţine prin Vera un descendent care să ducă mai departe numele neamului Ballard îl făcuse să uite de măsurile de precauţie Dar asta era uşor de înţeles Bill îşi aminti de discuţia pe care o avusese cu Pat Ballard, mama lui John Lady Pat Ballard, se corectă el Familia Ballard fusese înnobilată, prin secolul al XIX-lea şi de atunci se considerau un neam aparte Nu era de mirare că preţuiau atât de mult acest copil Deşi se afla la închisoare, John încercase chiar să facă presiuni asupra Verei să se căsătorească cu el Acest aspect determinase societatea de asigurări să apeleze la serviciile lui Bill Şi Bill se declarase de acord cu aprecierile funcţionarilor de la Lloyds John Ballard avea să-şi pună în practică ameninţările şi să încerce să o contacteze pe Vera pentru a-şi recăpăta copilul, indiferent dacă Vera avea să-l urmeze sau nu în Anglia Şi atunci avea să le cadă în plasă Bill avea sarcina să-i supravegheze pe John şi Vera întrucât şefii săi presupuneau că John va încerca să o ademenească pe Vera cu bani, Şi probabil că nu avea să mai dureze mult până când John avea să-i pună pe urmele banilor iar capcana avea să se închidă Bill făcu semn barmanului şi-şi plăti băutura Continua să se gândească la planul pe care-l întocmiseră în timp ce urca cu liftul spre camera sa Atunci, la Londra, când pusese totul la cale împreună cu funcţionarii societăţii de asigurări, i se păruse un plan inteligent Nici nu era de mirare, că doar a lui fusese ideea Descuie uşa camerei sale, intră şi aprinse lumina Însă acum situaţia se prezenta oarecum diferit Dacă Ballard avea să vină într-adevăr încoace avea să aibă o surpriză de proporţii Bill nu mai credea că Vera avea să fie de acord să se întoarcă în Anglia împreună cu John, aşa cum presupuseseră ei iniţial Nu putea preciza de ce, însă avea convingerea că Vera îl dispreţuia pe John Îl dispreţuia dar se şi temea de el Asta însemna însă că atât Vera Köstner cât şi fiica ei s-ar fi aflat în pericol dacă ei îi permiteau lui John Ballard să plece pe ascuns din Anglia şi să vină la Hamburg Desigur, John se afla sub controlul lor Persoanele la care apelase John pentru a o găsi pe Vera şi a-l ajuta să ajungă în Germania erau oameni în care el, Bill, putea avea deplină încredere Dar un om ca John Ballard nu trebuia niciodată subestimat Bill nu putea şti cum avea să reacţioneze acesta când avea să-şi dea seama că Vera Köstner nici nu mai voia să audă de el Şi de unde vrei tu să ştii acest lucru? îl întrebă cu ironie vocea sa interioară Poate că dimpotrivă, va fi tentată de o viaţă plăcută în Anglia alături de un soţ bogat, care ar putea să-şi adauge la nume fără prea mari probleme particula nobiliară de „Sir” Dar Bill alungă imediat acest gând Vera Köstner nu era în niciun caz o femeie rece şi calculată Ar fi trebuit să-si dea seama de asta chiar şi numai din studiul documentelor procesului Şi acum era cu atât mai convins de acest lucru Îşi aminti de modul în care îi vorbise despre fiica ei Chipul ei degajase atâta duioşie încât Bill îşi dorise pentru o clipă ca sentimentul pe care-l reflectau privirile ei să-i fi fost destinat lui Izbucni într-un râs sec Ce viaţă searbădă era obligat să ducă! Ei bine, putea să-şi închipuie cam în ce mod l-ar privi Vera dacă ar afla adevărul cu privire la persoana lui Nu o minţise atunci când îi spusese că era scriitor Era într-adevăr scriitor Şi încă unul destul de bun Scria romane poliţiste a căror acţiune se derula în principal în domeniul economic şi bancar, despre infracţiuni comise de bărbaţi cu gulere scrobite şi de femei îmbrăcate în taioare elegante Iar succesul de care se bucurau romanele sale se datora, nu în ultimul rând, documentării temeinice pe care o aveau la bază Şi era mereu vorba despre cazuri reale, despre cazuri clarificate chiar de el Bill Myers conducea şi o agenţie privată de detectivi specializată în combaterea infracţiunilor economice, mică şi discretă, ce-i drept, însă cu atât mai eficientă Iar unul dintre principalii săi clienţi era Lloyds of London, renumita societate de asigurări Ca urmare a misiunilor îndeplinite la ordinul acesteia apăruseră unele dintre prestigioasele sale romane Şi misiunea prezentă îi suscitase curiozitatea O navă scufundată, milioanele dispărute fără urmă, un infractor arestat… şi o femeie frumoasă în planul secund Un caz care i se potrivea ca o mănuşă Din păcate trebuia să constate acum că femeia trecea din ce în ce mai mult în primul plan Bill oftă şi înlătură cu hotărâre gândurile în legătură cu Vera Doar nu era plătit, şi încă plătit regeşte, să şadă în camera de hotel şi să ţeasă vise romantice Şefii săi îi apreciau mult munca, dar erau totodată nişte şefi extrem de duri Era sigur că aveau să devină cât se poate de nesuferiţi dacă nu era în stare să le prezinte rezultate concrete Bill zâmbi când îşi aduse aminte cum şi-i imaginase pe funcţionarii de la asigurări înainte de a-i cunoaşte Şi-i închipuise ochelarişti, sfrijiţi şi zgârie-brânză Ei bine, purtau într-adevăr ochelari, erau uscăţivi şi numărau într-adevăr fiecare bănuţ Dar erau totodată foarte pricepuţi, extrem de inteligenţi şi duri Şi cu siguranţă că nu erau mai puţin abili decât John Ballard Atâta tot, că nu erau infractori Bill încercă să nu se mai gândească la asta, se lăsă să cadă în pat, ridică receptorul şi formă un număr din Londra — Yes? Ţăcănitul uşor pe care îl auzi la capătul firului îi dezvălui lui Bill că interlocutorul său dăduse drumul la casetofonul care avea să înregistreze convorbirea Bill rânji involuntar Poate că nu erau chiar atât de versaţi cum crezuse Voiau să meargă la sigur — Aici Myers, spuse el cu voce joasă Am cunoscut-o pe Vera Köstner — Bine Bill oftă — Totul decurge conform planului, Willard Ballard ce face? — Veţi fi anunţat din timp dacă va reacţiona aşa cum a fost prevăzut, Myers Important este doar să rămâneţi prin preajma femeii — Nicio grijă, mă ocup eu de asta Lui Bill îi displăcea tonul rece al interlocutorului său S-ar părea că a citit prea multe romane poliţiste, îşi spuse el Se purta ca o copie de duzină a unui agent secret Aveţi grijă să nu-l pierdeţi din ochi pe Ballard În acest caz planul nostru ar eşua Bărbatul de la celălalt capăt al firului izbucni într-un râs dispreţuitor — Nicio grijă Ballard se zbate ca peştele prins în undiţă Perspectivele ca să ajungă în Germania şi să-şi ia familia cu el… — Familia? Fără să vrea, Bill ridică din sprâncene, deşi ştia că celălalt nu avea cum să-l vadă — Desigur Willard râse din nou Se vede că nu-l cunoaşteţi pe Ballard Tipul este obsedat să se însoare cu această Vera Köstner şi să-şi crească împreună copilul în Anglia Nu mă îndoiesc nicio clipă că ne va conduce direct la bani şi aparatură de îndată ce-şi va îndeplini dorinţa Credeţi că femeia va accepta afacerea în cazul că nu ne ajută de bună voie? Bill ezită un moment Nu că ar fi fost nevoit să chibzuiască la posibila reacţie a Verei Deşi nu o cunoştea prea bine era foarte convins că nu va accepta niciuna din propuneri, indiferent dacă i-ar fi fost avansate de către John Ballard sau de Lloyds off London Dar ce-ţi veni să fii atât de sigur de asta? îl întrebă vocea sa interioară Ai cam început să-ţi pierzi capacitatea de a judeca lucrurile la rece — Ei bine, Myers, ce părere aveţi? Vocea interlocutorului său suna nervoasă, iar Bill îi răspunse calm — Posibil dar nu şi probabil Sunt de părere că nu mai vrea să audă de Ballard Aceasta ar putea constitui un eventual punct de pornire — Să sperăm că aşa va fi, Myers În niciun caz nu dorim să intervină ceva neprevăzut în ultima clipă, m-aţi înţeles? — Desigur, replică Bill Şi aşa şi era Era doar vorba despre bani, şi încă foarte mulţi bani Nu cunoştea suma exactă dar ştia că se cifra între treizeci şi treizeci şi cinci de milioane de lire sterline Se putea trăi foarte bine dintr-o asemenea sumă Aş putea să încerc să o conving pe Vera Köstner că o afacere cu noi ar fi mai avantajoasă pentru ea, propuse el Eventual… — Dar fiţi foarte prevăzător, îl întrerupse Willard Femeile sunt imprevizibile Nu vă supraestimaţi farmecul, Myers Poate că se lasă curtată de dumneavoastră pentru a trece apoi totuşi cu tobe şi surle în tabăra lui Ballard, de îndată ce îşi va face apariţia Willard făcu o mică pauză Şi de altfel, cred că pentru moment acest lucru ar fi inutil Dacă intenţionează să se întoarcă împreună cu Ballard, n-are decât s-o facă Atâta tot, nu aveţi voie să-i pierdeţi din ochi pe cei doi O colaborare cu Vera Köstner nu este încă necesară Zgârie-brânză, gândi Bill Willard se temea pesemne de eventualele pretenţii financiare exagerate pe care le-ar fi putut ridica Vera În schimb, dacă îl urma de bună voie pe Ballard, asigurarea avea să găsească banii fără a fi nevoită să suporte cheltuieli suplimentare — Cum ziceţi dumneavoastră, Willard, răspunse el Am să vă sun din nou de îndată ce voi afla ceva nou Puse receptorul în furcă după ce ţăcănitul de pe fir îi confirmă că interlocutorul său întrerupsese legătura Bill continuă să şadă încă câteva minute nemişcat lângă telefon, apoi se lăsă să cadă pe spate în pat şi-şi aţinti privirile în tavan Până acum meseria pe care o exercita nu-i crease niciodată probleme de conştiinţă, chiar dacă mai fusese uneori nevoit să mintă unele persoane nevinovate sau neiniţiate Dar acum era altceva Nu putea spune de ce, însă gândul de a fi nevoit să o mintă pe Vera îi displăcea profund Sau de a fi nevoit să-i ascundă faptul că ea era doar o rotiţă dintr-un joc important având o miză de mai multe zeci de milioane Şi faptul că mai exista şi un copil îi plăcea şi mai puţin Îşi aminti de expresia Verei, mai ales de strălucirea ochilor ei albaştri, când îi vorbise despre Caroline Îşi iubea fiica şi ar face orice pentru a o feri de necazuri Problema care se punea era doar, cât de departe ar fi fost dispusă să meargă în această privinţă? Ar fi fost chiar capabilă să acopere o infracţiune? Bill nu îşi putea închipui aşa ceva, dar puteai şti vreodată? Oricum, era mai bine să rămână în gardă pentru a nu fi surprins cumva între fronturi Ar trebui să ai grijă în special să nu te laşi prins în capcană de doi ochi albaştri, minunat de frumoşi, se făcu din nou auzită cu ironie vocea lui interioară Nu ai fi primul bărbat care să se facă de râs din cauza unei femei frumoase Şi fără îndoială Vera era o femeie deosebit de frumoasă Frumoasă şi rezervată Bill zâmbi gândindu-se la seara ce avea să vină Ei bine, măcar în ceea ce privea ultimul aspect poate că reuşea să schimbe puţin situaţia — Şi ţi-a plăcut serata mea? Bernhard intră în biroul Verei şi se sprijini de tăblia uşii Vera ridică ochii de pe articolul la care lucra şi îi zâmbi cu oarecare reţinere — Da, mulţumesc Mâncarea a fost foarte bună Buzele lui Bernhard se strâmbară într-un zâmbet ironic — Ştii, nu la mâncare mă gândeam, spuse el în timp ce o privea iscoditor Vera îi evită privirile şi privi din nou la paginile răspândite pe masa ei de scris Făcea asta deja de peste trei ore, adică chiar de la începerea programului şi nu putea spune că înaintase măcar cu un rând în textul articolului Cuvintele i se înşiruiau fără sens în faţa ochilor pentru ca apoi să se estompeze de tot În locul lor avea fără încetare în faţa ochilor chipul distins al lui Bill Myers Strânse indispusă foile din faţa ei şi se întoarse spre Bernhard cu un oftat — Atunci la ce te-ai gândit? îl întrebă ea Asta-i mai lipsea, să fie obligată să discute despre seara precedentă tocmai cu Bernhard Tocmai asta era, că nici ea însăşi nu putea spune dacă îi plăcuse Ştia doar un singur lucru: ajunsese acasă destul de tulburată Nu se dusese nici măcar la Katrin pentru a întreba de Caroline cum făcea de fiecare dată când se întorcea acasă destul de devreme pentru a mai putea deranja soţii Stüber Bernhard deschise complet uşa şi intră în încăpere — Îmi permiţi? întrebă el indicând scaunul Vera se mulţumi să încuviinţeze din cap — Ei bine, din câte mi-am dat eu seama, ţi-a făcut deosebită plăcere să te întreţii cu Bill Myers, spuse el după ce se aşeză Despre ce aţi discutat? Vera se chinui să zâmbească şi spera să nu o trădeze roşeaţa din obraji Era limpede că Bernhard băgase de seamă că discutase cu multă aprindere cu Bill Myers Dar nu era treaba lui! Era prietenă cu Bernhard şi atâta tot şi, în fond, nu făcuse cu Bill nimic ce… Simţi cum dintr-o dată o străbate un val de fierbinţeală doar gândindu-se la acest lucru Era o reacţie afectivă pe cât de neaşteptată pe atât de intensă şi Verei i-au fost necesare mai multe clipe pentru a-şi veni în fire De multă vreme nu i se mai întâmplase aşa ceva — Ei bine, eu… am discutat despre Anglia A fost… foarte interesant Bernhard o privea iscoditor Simţise că ceva era pe cale să se înfiripe între Bill şi Vera, dar nu fusese sigur de acest lucru Acum însă îi era cât se poate de limpede că seara trecută declanşase ceva în Vera Deşi ea părea să nu fie conştientă de acest lucru, observa foarte limpede o strălucire interioară nouă la ea Şi dacă te gândeai că nici măcar nu-l sărutase pe Bill Myers… — Bine, se mulţumi el să strecoare printre dinţi în clipa în care simţi înţepătura ascuţită a geloziei Urmărise de la fereastra apartamentului său momentul despărţirii dintre cei doi Vera se mulţumise să dea mâna cu Bill, însă lui Bernhard nu-i scăpase impresia de familiaritate neobişnuită pe care o lăsau cei doi, aşa, ca şi când s-ar fi cunoscut de când lumea Nu-mi place de loc acest lucru, gândi nemulţumit Bernhard Cu toate că ideea de a-i apropia pe Vera şi Bill îi aparţinea chiar lui, după ce Bill îi destăinuise că lucra la cazul Ballard De unde să ştie că cei doi aveau să se înţeleagă atât de bine? — Şi în rest? Te-ai mai gândit? Vera trase adânc aer în piept Din fericire momentul, de slăbiciune îi trecuse repede — La ce? întrebă ea, deşi ştia foarte bine la ce se referea Bernhard Bernhard îşi încrucişă braţele pe piept — Ştii foarte bine la ce Mă refer la Anglia Vii sau nu cu mine? Vreau să spun, acum că Bill ţi-a redat gustul de a vizita Anglia, poate că te-ai răzgândit Vera clătină din cap — Nu renunţi niciodată, nu-i aşa? replică ea Ei bine, nu voi merge cu tine în Anglia Bernhard încuviinţă din cap — Bine, dar de ajutat, ai să mă ajuţi să-mi realizez articolul? Vera ezită Nu avea în fond niciun motiv să-i respingă această rugăminte În definitiv şi Bernhard îi dăduse câteodată o mână de ajutor — De ce nu? spuse ea într-un târziu Şi ce aştepţi de la mine la modul concret? Bernhard se strădui să-si înăbuşe un zâmbet de satisfacţie Important era ca Vera să nu devină suspicioasă Putea să-l ajute chiar dacă nu îl însoţea în Anglia Era suficient să fie foarte atent ca să nu-i trezească vreo bănuială Începu să zâmbească Şi poate că nu era de loc rău dacă acest Bill Myers îi distrăgea puţin atenţia Aparent nu o deranjase prea tare că Myers investiga şi el Afacerea Ballard Poate că i-ar fi posibil şi lui, Bernhard, să profite în urma acestei situaţii — Ei bine, mă gândeam că ai putea să-mi furnizezi câteva indicii, ceva din perioada ta londoneză… nume, numere de telefon, chestii dintr-astea Ştii tu… Desigur, ştia foarte bine ce dorea Bernhard Dar chiar să fi vrut nu îl putea ajuta Nu ştia unde avea să-şi facă veacul John Cu siguranţă că Scotland Yard-ul era mult mai informat în această privinţă Şi în ceea ce privea informaţiile referitoare la acest caz… Ei bine, existau arhive pe care Bernhard avea să le consulte oricum Ea însăşi încercase să afle cât mai puţine despre afacerea aceasta la vremea respectivă fiind preocupată doar de cum să părăsească Anglia cât mai repede cu putinţă Îi spuse şi lui Bernhard aceste lucruri, trecând însă sub tăcere propria-i implicare Bernhard încuviinţă din cap — Desigur, spuse el detaşat Mă gândeam mai degrabă la unele indicii de bucătărie Doar şi voi, la Times, aţi avansat cu siguranţă diferite speculaţii referitoare la caz Şi unele din aceste presupuneri precis că nu au fost niciodată publicate Orice informaţie mi-ar putea fi de folos, indiferent de natura acesteia Bernhard băgă de seamă că expresia de pe chipul Verei începea să devină tot mai posomorâtă şi îşi spuse că era mai înţelept să nu insiste — Poţi să chibzuieşti în linişte, poate îţi aduci totuşi aminte de câte ceva, aruncă el într-o doară Avionul meu decolează abia diseară Rămân în redacţie până pe la patru Şi îţi voi comunica şi numărul de telefon de la hotelul la care voi trage la Londra Dacă îţi aminteşti de ceva mă poţi suna şi acolo Văzând zâmbetul prietenos de pe chipul lui Bernhard pe Vera începu să o mustre conştiinţa Pentru o clipă se simţi tentată să-i destăinuie motivul pentru care era incapabilă să-l ajute, dar se abţinu Se abţinu, aşa cum o făcuse de atâtea ori în cursul acestor ultimi ani — Bine, aşa voi face, spuse ea încet Se gândea la Susan De ce să nu-i fi dat lui Bernhard numărul de telefon al acesteia? De la ea avea să afle cu siguranţă unele amănunte ce-i puteau folosi Dar pe de altă parte nu era de loc în interesul ei, al Verei, ca Bernhard să afle prea multe amănunte Dar dacă Susan menţinea contactul cu el atunci îi putea transmite şi ei, Verei, ce alte descoperiri mai făcuse Bernhard Deşi era improbabil ca ziariştii care se ocupau de acest caz să dea în mod automat peste urma fostei logodnice a lui John Ballard această eventualitate nu trebuia exclusă Şi nu i-ar fi stricat de loc dacă era avertizată din timp de ce i se pregătea în acest caz — Îţi pot da numărul lui Susan Mathies, îi spuse ea într-un târziu Este o bună prietenă de-a mea şi trăieşte la Londra de multă vreme Lucrează la BBC La vremea respectivă a urmărit şi ea evoluţia cazului Îşi aranjă cu un gest nervos hârtiile de pe birou Îţi va putea fi cu siguranţă de ajutor Bernhard îi zâmbi — Eşti foarte amabilă, Vera, îţi mulţumesc Îi observase nesiguranţa şi bănuia ce semnificaţie avea Ştia foarte bine cine era Susan Mathies Vera îi vorbise deseori despre ea Eşti aproape de ţintă, îşi spuse el Nu are niciun sens să mai insişti acum Avea tot ce-şi dorea şi tot ce putea obţine pentru moment Băgă în buzunar bileţelul pe care Vera notase numărul de la BBC al-lui Susan si-si luă rămas bun Se întoarse în uşă şi o mai privi o dată pe Vera, trăgând adânc aer în piept De fapt, putea spune că avea aproape tot ce-şi dorea 5 — BINEÎNŢELES, VERA, fii fără grijă Vocea lui Susan Mathies abia se distingea din cauza zgomotului de fond puternic din studioul BBC Mă ocup eu de acest Bernhard Heins Râse Măcar este cât de cât prezentabil? Râse şi Vera Cu tot zgomotul infernal desprinsese tonul glumeţ care răzbătea din vorbele prietenei sale — O să-ţi placă, o asigură ea Este înalt, blond şi cu ochi albaştri Râsul lui Susan se înteţi — Cu atât mai bine, spuse ea Am să te sun de îndată ce apare În rest nu am alte noutăţi Aşteptăm în continuare să vedem care va fi prima mişcare pe care o va face Ballard Probabil că acesta este motivul căruia i se datorează agitaţia infernală care domneşte aici, la noi Oftă Am intrat în tură de astăzi dimineaţă la opt Se fac peste cincisprezece ore Iar Ballard nu face nicio mişcare S-a retras în casa lui din Sussex şi se lasă ospătat de maică-sa Vera îi mai mulţumi încă o dată prietenei sale şi aşeză receptorul în furcă Rămase lângă telefon, dusă pe gânduri Spera că nu făcuse o greşeală dându-i lui Bernhard telefonul lui Susan Ştia, ce-i drept, că se poate baza pe prietena ei, dar cunoştea la fel de bine şi slăbiciunea lui Susan pentru bărbaţi înalţi şi blonzi Şi dacă ei, Verei, nu îi fusese posibil să se îndrăgostească de Bernhard Heins, asta nu însemna că şi prietena ei, Susan, îl va considera tot doar un prieten drăguţ Pe de altă parte, probabil că Bernhard ar fi întrebat-o oricum de adresa lui Susan, pentru că îi povestise deja despre ea Oftă Întreaga poveste părea să-i scape tot mai mult de sub control Şi ce va face în cazul că Bernhard va descoperi până la urmă că fusese logodnica lui Ballard? Să-l roage să nu o menţioneze în articolul său? Vera se plecă în faţă şi-şi prinse chipul în palme De ce-ar face-o? Doar pentru că îi era ei teamă de John? Cine ştie, poate că dracu’ nu-i chiar atât de negru, gândi ea Doar lui John îi era interzis să părăsească Anglia Cu siguranţă că Scotland Yard şi Lloyds of London nu-l vor scăpa o clipă din ochi În fond era vorba despre o groază de bani, aşa că nu aveau să-şi permită nicio greşeală Pe de altă parte… ştia de ce era John în stare Fusese un obsedat ca om de afaceri iar acum era probabil la fel de obsedat de ideea de a-şi căpăta copilul Cu toate că nu era un descendent pe linie bărbătească, care să-i poată duce numele mai departe, era copilul lui Ar fi putut fireşte să se căsătorească şi să aibă şi alţi copii, dar nu era stilul lui John Ballard îşi avea propriile precepte morale pe care, pentru că veni vorba, Vera le preţuise mult la vremea respectivă Dar asta se întâmpla înainte de a-şi da seama că, pentru a-şi realiza dorinţele, era capabil să treacă peste cadavre Tresări speriată când telefonul începu să sune strident Aşteptă câteva clipe să i se liniştească bătăile precipitate ale inimii şi apoi ridică receptorul — Da? — Vera? Bună, aici Bill Răsuflă uşurată când recunoscu vocea adâncă, sonoră, a lui Bill Myers Timp de o fracţiune de secundă se temuse că va auzi vocea lui John — Bună, Bill, răspunse ea Mă bucur că aţi sunat Bill ezită înainte de a continua — Mă bucură ce-mi spuneţi Râse, dar vocea îi suna destul de nesigură Doar promisesem să iau legătura cu dumneavoastră Ce mai faceţi? Era nemulţumit că nu-i venise nicio altă idee mai bună, însă bucuria nedisimulată care răzbătea din vocea Verei îl tulburase şi îl făcuse să-şi piardă şirul Şi atinsese în el o coardă sensibilă, o coardă pe care încercase să o înece ieri seară cu cele patru gimlet-uri — Bine Vera roşi şi se bucură că Bill nu avea cum s-o vadă Desigur că bucuria pe care o încerca auzindu-i vocea era motivată prin faptul că nu John fusese cel care sunase Dar, dacă era să fie într-adevăr sinceră cu ea însăşi, nu era singurul motiv — Perfect Bill râse încetişor şi Vera simţi cum i se zbârleşte părul la ceafă Avea un râs întunecat şi gutural, cu un subton neîndoios… erotic Ce făceaţi când am sunat? Fetiţa s-a dus deja la culcare? — Eu… da, Caroline s-a culcat deja De o oră Eu… şedeam, îi răspunse ea, având impresia că spune un lucru lipsit de noimă însă simţindu-se totodată tânără şi plină de avânt Bill Myers o făcea să se simtă ca o adolescentă Şi nu putea spune că acest sentiment i-ar displace Dar de ce întrebaţi? — Ei, simplă curiozitate, atâta tot Doar ştiţi prea bine că scriitorii şi ziariştii sunt tot timpul foarte curioşi Îşi ţinu răsuflarea însă Vera nu-i răspunse imediat Să-i fi trezit suspiciunea? gândi el Intenţionam de fapt să vă fac o invitaţie, continuă el repede, pentru a nu-i lăsa Verei prea mult timp de gândire La masă Vera înghiţi în sec — Bine… răspunse ea cu o uşoară ezitare Cu plăcere Făcu o mică pauză Dar nu ştiu dacă se va putea săptămâna aceasta Trebuie să aranjez pentru Caroline… — De fapt, mă gândeam să o luaţi şi pe fiica dumneavoastră, o întrerupse Bill Vera râse — Caroline se plictiseşte repede când mergem la restaurant şi nu este ea personajul central — Dar cine este atunci personajul central? Verei îi trebui un anumit timp până să înţeleagă sensul deplin al spuselor ei Dar nu trebui să-i răspundă pentru că Bill se grăbi să continue — Iertaţi-mă, spuse el Nu aveam de gând să vă pun în dificultate Râse, Ştiţi, mi se întâmplă câteodată să fiu destul de lipsit de tact Nu prea sunt obişnuit să fac curte femeilor frumoase Vera însă era de cu totul alta părere — Femeilor frumoase? întrebă ea Mirându-se de îndrăzneala de care dădea dovadă Despre cine vorbiţi? Bill râse din nou şi de această dată râsul îi sună liber şi fără constrângere — Oho, spuse el V-am subestimat Nu aş fi crezut că sunteţi în stare să şi cochetaţi Vera clătină din cap Mai puţin datorită vorbelor sale cât pentru a se elibera de ameţeala care începea să o cuprindă din ce în ce mai mult Îţi dai seama ce spui? se întrebă ea Nu se ştia de loc aşa Îi venea să spună tot felul de prostii şi să chicotească de parcă ar fi fost o adolescentă — Mii de mulţumiri pentru compliment, îi răspunse ea într-un târziu Dar, din păcate, acesta nu rezolvă problema După cum spuneam… — Ce aţi zice dacă m-aţi invita dumneavoastră la masă? La dumneavoastră acasă De gătit, gătesc eu — Dumneavoastră? — Vai, ce afront, declamă Bill patetic Vă îndoiţi cumva că aş şti să gătesc? — Nu, nu asta am vrut să spun… vreau să spun… Vera se întrerupse Ce voia să spună de fapt? Voia să-i spună că nu i-ar conveni să-l vadă în locuinţa ei? — Sau poate sunteţi de părere că sunt prea insistent şi v-ar displace să mă invitaţi la dumneavoastră acasă? Bill părea să-i ghicească gândurile Nu vă sfiiţi să mi-o spuneţi V-aş înţelege perfect Asta, într-adevăr, gândi el, dar n-aş zice că mi-ar şi face plăcere din cale afară Voia să o cunoască atât pe fata Verei cât şi locuinţa în care stăteau Şi asta, nu doar pentru că îi era necesar în ducerea la bun sfârşit a misiunii încredinţate Vera trase adânc aer în piept — Şi ce ne puteţi oferi? — Irish Stew, ce credeaţi? Uşurarea din vocea lui Bill era evidentă Vera râse Deşi imaginea lui Bill Myers gătind în bucătăria ei i se părea o nebunie, nu putea spune că ideea i-ar displace Ba dimpotrivă! Vera simţi o înfiorare pe întreg corpul, o înfiorare pe care o simţise ultima oară când Robert Redford o sărutase pe Merryl Streep în Aut Of Africa într-un cort în mijlocul savanei Iar de această dată eroul nu era o simplă umbră pe un ecran de cinematograf ci un bărbat de care o despărţea doar… Ia mai încetează cu aiurelile astea romantice! ceru în mod energic vocea ei interioară Tu nu eşti Merryl Streep şi la naiba, nici el nu este Robert Redford! — Şi când anume? Vera râmase o clipă pe gânduri — Poate săptămâna viitoare, să zicem luni? — Luni? Bill oftă Până atunci mai sunt patru zile Cu siguranţă că până atunci am să mor de foame Vera râse — Bine Atunci să zicem vineri Asta este poimâine Credeţi că veţi reuşi să supravieţuiţi dacă postiţi până atunci? A fost rândul lui să râdă — Am să rezist eu cumva până atunci, poate îndopându-mă cu nişte Pasta, spuse el Bucătăria italienească este la mare cinste aici, în Hamburg, Vera se declară perfect de acord cu el Dar Bill nu avea aspectul unuia care consumă frecvent Pasta Şi nici a unuia care să-şi petreacă întreaga viaţă în spatele mesei de scris Îi spuse asta fără înconjur — Secretul rezidă în rugbi, replică Bill Ştiţi ce înseamnă asta? — Acum, desigur, spuse Vera Bill ezită un moment, apoi izbucni în râs — Nu, vreau să spun, dacă ştiţi ce este rugbiul Vera ştia foarte bine ce era rugbiul John urmărise cu pasiune meciurile din liga engleză de rugbi în timp ce dispreţuia fotbalul Verei nu-i plăcea niciunul din cele două sporturi — Aş prefera o partidă de polo, spuse ea imitând tonul uşor nazal cu care s-ar fi exprimat o Lady din nobilimea britanică Bill râse cu poftă — Minunat, declară el, după ce reuşi în sfârşit să se liniştească S-ar zice că nu aţi uitat nimic din cele trăite dincolo de Canalul Mânecii Nu, îşi zise Vera în gând În orice caz nu ceea ce aş dori tare mult să pot uita După ce stabiliră ora la care urma să sosească Bill Îşi luară rămas bun şi închiseră telefonul Vera se ridică şi ieşi în balcon Aruncă o privire în stradă Cu toată ora destul de târzie era încă lumină şi se auzea râsetul şi zumzetul din grădinile berării amplasate prin preajmă şi care pe o vreme atât de frumoasă erau desigur supra-aglomerate Se sprijini de balustrada din fier forjat a balconului şi închise ochii Se bucura de pe acum că va lua masa împreună cu Bill Dar, fără să vrea, o încerca totodată şi un sentiment nedesluşit şi prostesc, desigur, de pericol iminent Era primul bărbat după Bernhard pe care-l invita la ea acasă Dar Bernhard nu conta, gândi ea, încruntându-se involuntar la acest gând Nu eşti corectă Îşi spuse ea Dar n-avea ce-i face, asta era realitatea Pur şi simplu nu-l considera pe Bernhard Heins bărbat, asta era tot Niciodată nu îşi dăduse seama cu exactitate ce o făcuse până acum să ezite să-i accepte ofertele cât se poate de transparente Dar acum, după ce-l cunoscuse pe Bill Myers, ştia Şi asta, deşi între ei nu se petrecuse nimic Vera deschise ochii, se îndepărtă de balustradă făcând un pas înapoi şi îşi încolăci braţele în jurul corpului La fel simţise şi când îl întâlnise prima oară pe John Se întrebă ce putea fi Poate felul în care o privea Bill Se simţea atât de… de… Eşti o romantică incorigibilă, îşi spuse ea dintr-o dată, scuturându-şi capul La fel se simţise şi când îl întâlnise prima oară pe John Feminină şi râvnită Şi John îi provocase acest sentiment tot doar prin modul în care o privise Această experienţă ar trebui să-ţi fie suficientă, nu crezi? îşi spuse ea Doar eşti o femeie inteligentă, care ştie să se controleze Nu? Doar nu vei permite unor ochi verzi să te tulbure în aşa hal, indiferent cât de simpatic este posesorul lor După ce luă această hotărâre se simţi mult mai bine, ieşi din balcon şi se duse în camera ei de lucru Ecranul computerului continua să lumineze slab Oftând, Vera se aşeză la masa de scris Articolul trebuia să îi apară peste două zile Trebuia să facă un efort dacă voia să-l termine la timp Peter Holz, redactorul-şef, reacţiona destul de neplăcut când se depăşeau termenele Îi lipsea pur şi simplu timpul pentru a se gândi prea mult la un bărbat pe care abia îl cunoscuse, chiar dacă era chipeş şi simpatic ca acest Bill Myers Caroline sări agitată de pe scaun când sună la uşă — El trebuie să fie, mami, strigă ea şi alergă spre uşă Las’ că deschid eu! — Caroline… Vera încercă să-şi oprească fiica, dar micuţa i-o luă înainte — Bună ziua, spuse ea cercetându-l din priviri pe bărbatul înalt şi cu părul roşu, care stătea zâmbind în uşă şi privea în jos spre ea — Bună, îi spuse el Tu eşti desigur Caroline, nu-i aşa? Fata încuviinţă din cap şi Bill Myers remarcă imediat extraordinara asemănare cu tatăl ei Avea aceiaşi ochi căprui şi părul era la fel de închis, aproape negru Însă părul fetei era buclat în timp ce lui Ballard îi stătea lins Bill zâmbi când Vera îi ieşi în întâmpinare Şi ea avea aceleaşi bucle, doar că părul ei era de un blond strălucitor — Bună seara Vera se opri alături de fiica ei şi-i întinse mâna lui Bill Acesta i-o strânse ferm şi Vera îi permise să i-o ţină o clipă mai mult decât ar fi fost necesar, simţind cu voluptate fiorul care îi cuprinse din nou întregul corp — Ce păr roşu frumos aveţi, spuse Caroline zâmbindu-i lui Bill Este autentic? Bill izbucni în râs în timp ce Vera îi aruncă o privire dezaprobatoare Carolinei — Desigur, îi răspunse el Dar de ce întrebi? — O colegă de-a mea de clasă şi-a vopsit părul în roşu, îi răspunse ea De fapt era blondă — Ei bine, eu nu sunt de fapt blond, îi replică amuzat Bill Părul meu este roşu din totdeauna Şi am şi eu părul buclat, aproape la fel de frumos buclat ca al tău Dar numai aproape În timp ce vorbea privirea îi alunecă de la Caroline la Vera, astfel încât ultimele cuvinte păreau să-i fie adresate mai curând mamei decât fiicei Vera simţi un nod în gât şi se retrase din uşă, stăpânită de o uşoară nervozitate — Intraţi, vă rog — Ce este Irish Stew? vru să ştie Caroline, în timp ce Bill le urmă în bucătăria spaţioasă, cu mobilă din lemn de culoare deschisă — O specialitate irlandeză, îi explică Bill Nu se sătura să o privească pe Vera Era minunat de frumoasă aşa cum era, îmbrăcată în rochia ei simplă de vară de culoare turcoaz, care îi sublinia fineţea pielii şi culoarea ochilor Un fel de ghiveci — O, făcu Caroline decepţionată, strâmbându-se Ghiveci? Bill râse — Întotdeauna spui ce gândeşti, nu-i aşa? Caroline se mulţumi să-l privească lung şi apoi se întoarse spre Vera — Mămica mea mi-a spus să nu mint, declară ea Şi asta nu înseamnă că trebuie să spun ce gândesc? — Fireşte Vera urmărise în tăcere discuţia celor doi, dar acum interveni, luând-o pe Caroline de mână — Cred că ar trebui să-l ajutăm pe Mister Myers… — Nu vreţi să-mi spuneţi Bill? o întrerupse Bill zâmbindu-i Verei Este fireşte valabil şi pentru tine Bineînţeles dacă eşti de acord să-ţi spun simplu Caroline Caroline începu să chicotească — Da, cu plăcere, răspunse ea Vera ezită o fracţiune de secundă dar apoi încuviinţă dând din cap — De acord, Bill Se întoarse repede spre fiica ei Aşadar Caroline Cred că ar trebui să-l ajutăm pe Bill la gătit, ce zici? Caroline încuviinţă din cap încântată, — Şi eu ştiu să gătesc, declară ea mândră Soldăţei Bill zâmbi — Când eram copil mâncam şi eu adesea soldăţei, spuse el Şi tu îi prepari tot cu ouă şi lapte? Caroline îl privi uimită şi clătină din cap — Cu ouă? Nu Cum se face? În timp ce Bill despacheta ingredientele pe care le adusese cu el îi explică Carolinei diversele modalităţi de preparare a soldăţeilor Vera urmărea dialogul celor doi încercând un sentiment ciudat De obicei Caroline era mult mai reţinută cu străinii dar se părea că pe Bill îl îndrăgise din prima clipă La fel cum i se întâmplase de altfel şi ei, Verei Şi după cum se părea şi Bill o plăcea pe Caroline Vera era uimită cât de detaşat şi firesc se comporta cu fata şi îi admira răbdarea cu care răspundea întrebărilor fără de sfârşit ale Carolinei Spre surprinderea ei se văzu nevoită să constate că se simţea foarte bine în compania celor doi Temerile ei că seara va decurge într-o atmosferă crispată ca urmare a necunoaşterii reciproce nu se adeveriră Ba dimpotrivă Vera nu-si amintea de când nu mai avuseseră o cină atât de veselă Iar Caroline nu constituia în niciun caz ocupaţia exclusivă a lui Bill Tot timpul îşi întorcea privirile spre Vera şi, judecând după expresia luminoasă a ochilor săi, se părea că şi lui îi plăcea mult această seară Seară? Hai, lasă prostiile! se mustră ea singură Tu eşti cea care îi place În clipa în care o străfulgeră acest gând Vera întinse mâna după paharul ei pentru a masca un început de panică care pusese stăpânire pe ea Până acum totul fusese perfect, dar ce avea să se întâmple o dată ce Caroline avea să meargă la culcare? Atunci avea să rămână singură în încăpere cu acest bărbat şi… — Da, da! Aşa facem! Este nemaipomenit! Ai auzit, mami? Vocea limpede, cu accente entuziaste a Carolinei îi întrerupse şirul gândurilor — Ce, Caroline? Vera îi surâse uşor vinovat Carolinei Poate că am putea să mergem cu el la Niendorf şi acolo… — Caroline, cred că Mister My… că Bill este foarte ocupat Nu poţi să-i ceri să-şi petreacă tot timpul alături de tine Noi… — O, dar nu mă deranjează de fel, ba dimpotrivă Bill o privea surâzător Şi ca să fiu foarte cinstit, propunerea a pornit de fapt de la mine Gustă din paharul cu vin şi îi aruncă Carolinei o privire complice Am un cal pe care-l ţin în apropierea Londrei şi simt şi eu lipsa antrenamentelor de călărie Iar când fiica dumneavoastră mi-a povestit cât de mult îi place să călărească un ponei m-am gândit că… Vera simţi din nou cum este cuprinsă toată de un val de căldură Totul era prea frumos pentru a fi şi adevărat Bagă de seamă, îşi zise ea A trecut prea multă vreme de când trăieşti singură Bill Myers este drăguţ, ce-i drept, dar în curând se va întoarce în Anglia Ei şi? o întrebă o voce interioară Ce ai de obiectat? De ce să nu te bucuri de clipele petrecute alături de el? Doar nu este obligatoriu să te îndrăgosteşti imediat, nu? — Este… este o idee formidabilă, se hotărî ea să zică într-un târziu Cred că cel mai bine ar fi ca Bill şi cu mine să vedem când vom găsi timpul necesar, Caroline De acord? Caroline se strâmbă — Aşa zice întotdeauna când nu prea are chef să facă un anumit lucru, îi explică ea lui Bill, privindu-şi mama cu reproş Bill îşi sprijini coatele de masă şi o privi întrebător pe Vera — Crezi? se adresă el Carolinei însă fără a o slăbi pe Vera din ochi Aşa să fie oare? Vera era incapabilă să-şi desprindă privirea din ochii lui Înghiţi în sec — Nu, spuse ea abia şoptit Eu… cred că ideea este într-adevăr formidabilă Bill zâmbi triumfător — Ce aţi zice de duminică? întrebă el — O, da! exclamă Caroline entuziasmată Vera se simţea încolţită şi căuta disperată vreo scuză plauzibilă Dar nu se simţea în stare să dezamăgească privirile pline de speranţă ale unor ochi căprui şi a unora verzi care erau aţintiţi asupra ei Mai ales că privirea ochilor verzi mai avea şi o altă semnificaţie O semnificaţie care o înfioră pe tot corpul — De acord, hotărî ea până la urmă, ridicându-se Şi acum, marş în pat! comandă ea Caroline se arătă surprinzător de ascultătoare, îşi luă rămas bun de la Bill şi nu protestă nici când veni rândul spălatului pe dinţi Vera se concentră destul de greu când îi citi Carolinei povestea – de-noapte-bună şi mai rămase câteva momente alături de fiica ei chiar şi după ce respiraţia ei regulată îi semnală că aceasta dormea profund Voia să mai amâne momentul în care va avea să se afle faţă în faţă, singură cu Bill Ce avea s-o aştepte în cealaltă cameră? 6 — ÎNŢELEG BILL SE întinse involuntar şi luă mâna Verei, strângându-i-o uşor Şi din acest motiv v-aţi hotărât să plecaţi din Anglia, nu-i aşa? Vera încuviinţă cu o mişcare a capului Atingerea aceasta o reconforta Mâna lui Bill era mare şi caldă şi Vera nu se simţise de multă vreme atât de ocrotită şi înţeleasă Ridică ochii spre Bill şi se cutremură când întâlni privirea lui pătrunzătoare Se întâmplase cu totul altfel de cum se-aşteptase Nici vorbă ca Bill Myers să o aştepte în camera de zi Când se hotărâse în fine să iasă din camera fetei găsise vasele, pe care Bill le aranjase deja în maşina de spălat vase Tot el curăţase şi cratiţele şi se afla tocmai pe cale să facă curat pe masă Se mulţumise să râdă când Vera se arătase nemulţumită, argumentând că nu trebuia să se deranjeze — În fond, dumneavoastră aţi fost cea invitată, îi explică el Şi acest lucru este valabil şi în ceea ce priveşte vasele murdare Până la urmă Vera îl însoţi în camera de zi Deschisese uşa balconului pentru a se bucura de frumoasa seară de vară Se trezi dintr-o dată speriată, vorbindu-i despre trecutul ei Când începuse să-i povestească despre perioada petrecută în Anglia, pomenise fără să-şi dea seama chiar şi despre despărţirea de tatăl Carolinei, însă fără să-i destăinuie motivele reale care au condus la aceasta şi fără să menţioneze numele lui John Bill se arătase foarte înţelegător, mult mai înţelegător chiar decât s-ar fi putut aştepta din partea lui iar acest lucru mai degrabă o speriase decât o liniştise Ceva era în neregulă cu acest bărbat, însă ce? — Şi ce s-a petrecut după aceea? o întrebă el după o pauză ceva mai prelungită Vera înghiţi în sec — Ei bine, am obţinut prin intermediul unui prieten apropiat acest post la revista Magazin şi… — Acel prieten apropiat este Bernhard Nu-i aşa? Vera încuviinţă din cap Se înşela ea oare sau vocea lui Bill sunase mai aspră decât de obicei? Îl privi cu atenţie însă expresia lui rămăsese la fel de amabilă ca şi până atunci — Da, îi răspunse ea Bernhard m-a ajutat mult în perioada de început Este un… adevărat prieten Şi nimic mai mult, fusese cât pe ce să adauge, dar reuşi să se stăpânească la timp Bill oftă — Ce frumos trebuie să fie să ai prieteni atât de buni, spuse el în timp ce-şi ridică paharul Bău o înghiţitură şi se lăsă din nou pe spate, sprijinindu-se cu cotul de spătarul canapelei Mâna lui se găsea foarte aproape de umărul ei, dar Vera rezistă impulsului de a se trage mai încolo, chiar dacă senzaţiile pe care i le trezea apropierea lui îi dădeau o stare de oarecare nervozitate — Şi nu aţi mai aflat nimic de tatăl Carolinei? Vera ezită — Păi, el a… ne-a scris Evită să îl privească pe Bill în timp ce vorbea Dar am refuzat orice contact cu el Bill îşi lăsă un răgaz mai lung înainte de a-i adresa următoarea întrebare — Şi Caroline? Nu întreabă de el? Vera oftă fără voia ei Bill atinsese o problemă delicată — Abia acum a început să pună unele întrebări Îl privi lung Prietenele ei de la şcoală… Vă închipuiţi cum trebuie să se simtă o fată de vârsta ei când este nevoită să dea mereu răspunsuri evazive atunci când este întrebată despre tatăl ei Am încercat eu, ce-i drept, să-i explic că nu este un lucru atât de grav însă a început să o preocupe întrebarea de ce nu are şi ea o familie ca toată lumea — Înţeleg, îi spuse Bill cu compasiune şi îşi aşeză mâna pe umărul Verei Îi făcu plăcere să constate că, pentru câteva momente, Vera se sprijini de el ca şi cum ar căuta alinare şi Bill se simţi din nou vinovat fată de ea Vera Köstner era o femeie minunată şi nu meritase în niciun fel să o mintă în acest fel Dar nu îi putea destăinui pur şi simplu adevărul, acest lucru îi devenise foarte limpede după discuţia din acea seară Deşi îi povestise multe despre ea, evitase cu consecvenţă să menţioneze numele lui John Ballard şi orice aspect legat de acesta Iar acum Bill cunoştea şi motivul pentru care Vera proceda în acest mod Îi era pur şi simplu frică Simţi cum îl copleşeşte o furie rece împotriva lui Ballard Cât de lipsit de scrupule putea să fie acest om! Probabil că o considera pe Vera şi fiica lor comună ca pe proprietatea sa Le revenea sarcina să asigure perpetuarea neamului Ballard, ca şi cum ar fi cine ştie ce de capul acestei familii, ce trebuia salvat pentru posteritate Însă nici John Ballard şi nici mama lui nu ţineau cont nici cât negru sub unghie de sentimentele altora, cu atât mai puţin de cele ale Verei şi fiicei ei Ar fi o adevărată catastrofă dacă John Ballard ar reuşi să pună mâna pe Vera sau pe Caroline, îşi spuse Bill Strânse puternic din buze Ei bine, avea să împiedice acest lucru, pe cât de adevărat era că îl chema Bill Myers! Da? Şi cum anume? Vocea sa interioară părea să-şi bată joc de el Ia foloseşte-ţi tărtăcuţa, bătrâne! Misiunea ta consta în a-l urmări pe Ballard când avea să se întoarcă în Anglia împreună cu Caroline şi Vera, pentru ca cei care ţi-au încredinţat-o să-şi recapete milioanele de lire sterline Şi nu te mai erija în cavalerul salvator! Nu eşti nimic altceva decât un pârlit de detectiv de duzină care-şi face meseria pentru a-şi câştiga pâinea Şi apoi mai este şi cartea pe care vrei s-o scrii… Bill îşi înăbuşi o înjurătură şi, involuntar, strânse umărul Verei mai tare Nu va permite să i se întâmple ceva, indiferent ce avea… — Dar ce aveţi? Vera îl privea pe Bill uimită Strânsoarea lui nu o durea dar trăda o pornire pătimaşă a sentimentelor bărbatului de lângă ea Fără să-şi dea seama îşi aşeză mâna pe braţul său Bill era cât pe ce să geamă când simţi atingerea ei uşoară Era atât de vulnerabilă, atât de minunat de frumoasă, atât de… apetisantă O privi lung iar ochii săi verzi scânteiau ca nişte smaralde — Nu… eu… începu el, însă vocea îi era sugrumată Şi nu doar datorită faptului că era furios pe el însuşi Tensiunea erotică pe care o simţise prezentă între ei din prima clipă, reizbucnise cu violenţă Şi Vera simţi aceiaşi lucru, fapt ce i se citea fără dificultate în ochii ei albaştri Aceşti ochi care acum erau de culoarea ardeziei, iar dorinţa îi întuneca tot mai mult Înghiţi în sec dar nu-şi retrase mâna şi nici nu se dădu la o parte când Bill începu să se aplece încet spre ea Ezită o clipă când buzele sale se găseau la numai câţiva centimetri de ale ei, roşii şi pline Vera îi susţinu privirea Ochii îi trădau teama, sensibilitatea, dar şi dorinţa Bill ridică braţul său liber şi îi mângâie cu degetele obrazul Într-un gest plin de tandreţe — Sunteţi… — Nu Nu spuneţi nimic, izbucni Vera cu greu Vocea ei aproape că o sperie, atât de stranie i se părea Era întunecată, răguşită, ademenitoare… Bill gemu uşor şi apoi o sărută Ea nici nu băgă de seamă că se agăţase de el de parcă era pe cale să se înece Totuşi, avu o scurtă ezitare înainte de a se abandona dorinţei fierbinţi care îi străbătea întregul trup Dar apoi închise ochii şi se dărui toată acelor senzaţii minunate, care o făceau să se cutremure întocmai ca rafalele unei furtuni Nu observă nici faptul că începuse să geamă şi să ofteze pe măsură ce sărutul lui Bill devenea toi mai intens iar degetele sale îi mângâiau tot mai insistent obrajii şi gâtul pentru ca apoi să se cufunde în buclele ei blonde Uitară de timp şi spaţiu, savurând starea de beatitudine produsă de sărutul acesta interminabil Bill îşi lăsă mâna să lunece de-a lungul spatelui ei iar Vera se plecă înainte într-un gest involuntar, pentru a-i permite să o strângă şi mai tare de pieptul lui Ardea de dorinţa ca el să o atingă peste tot, să o încolăcească strâns cu braţele sale puternice şi să nu-i mai dea niciodată drumul Tresări violent în clipa în care acest gând îi trecu prin minte Deschise ochii speriată Îţi dai seama ce faci? se întrebă ea îngrozită Doar nu o să te arunci în braţele primului venit! Şi Bill simţi schimbarea care intervenise în atitudinea Verei şi acest fapt îl trezi şi pe el din beţia ce-l cuprinsese Nu, nu plănuise în niciun caz ca lucrurile să evolueze astfel Era adevărat că misiunea lui prevedea să nu o piardă pe Vera din ochi dar nu intenţionase nicidecum să o seducă Dar oare cine pe cine seduce? adăugă el în gând Nu se mai simţea de loc stăpân pe situaţie, ba dimpotrivă Dacă Vera nu s-ar fi retras, Dumnezeu ştie ce s-ar mai fi putut întâmpla! Trebui să facă un efort de voinţă pentru a se îndepărta puţin de lângă Vera, însă nu-i dădu drumul Un zâmbet tandru îi înflorise pe buze în timp ce privirile sale le căutau pe ale ei Îşi dădu seama cât era de tulburată, cât părea de vulnerabilă şi fragilă în aceste momente şi avu nevoie să apeleze la întreaga sa stăpânire de sine pentru a nu o cuprinde din nou în braţe şi a nu o acoperi de sărutări fierbinţi, împingând-o până la limita capacităţii de stăpânire şi chiar mult dincolo de aceasta — Nu pot spune că regret cele întâmplate, Vera, spuse el cu voce răguşită Vera era înfierbântată şi avea senzaţia că rochiţa subţire i se lipise de trup Tremura toată şi era bucuroasă că Bill continua să o ţină strâns Se simţea astfel mai puţin singură şi dezamăgită — Eu… Se opri o clipă pentru a trage adânc aer în piept înainte de a fi capabilă să continue Nici eu nu regret nimic Îi susţinu privirea cu un început de zâmbet timid Bill strânse din buze Habar nu avea ce efect devastator aveau această privire, acest surâs, această tandreţe a ei asupra lui Pornirile pe care le simţea născându-se în el cu siguranţă că nu erau produse doar de un simplu instinct de ocrotire Vera Köstner era o femeie senzuală pe care o dorea cu patimă şi care exercita un efect cât se poate de neliniştitor asupra echilibrului său sufletesc Un cuvânt, un simplu gest de-al ei ar fi fost de ajuns şi ar fi iubit-o chiar aici, pe covor sau pe canapea Probabil că nici nu şi-ar mai fi dat osteneala să o dezbrace complet O dorea cu o patimă atât de arzătoare încât se temea să nu-şi piardă minţile Bill respiră profund apoi se îndepărtă şi mai mult de Vera Ea urmărea cu atenţie modul în care erau reflectate pe chipul său aceste sentimente contradictorii O bucurau şi o înspăimântau în aceiaşi măsură Cel mai tare o neliniştea şi o uluia conştiinţa faptului că şi ea încerca aceleaşi sentimente Trecuse atât mult de când dorise să fie posedată de un bărbat încât aproape că uitase dulceaţa acestor senzaţii Şi cât de puternice şi de ameţitoare — Şi acum ce facem? Întrebarea lui Bill o trezi din visare — Cred că cel mai bine ar fi dacă aţi pleca, îi propuse ea însă vocea ei trăda că nu era unica alternativă la care se gândise Dar celelalte fireşte că nu erau posibile — Bineînţeles, spuse Bill, privind involuntar spre uşa dormitorului Carolinei Exact, gândi Vera, era imposibil chiar şi numai din acest motiv Ce ar fi spus fiica ei dacă în dimineaţa următoare ar fi găsit un bărbat străin în patul mamei ei? Caroline depăşise, ce-i drept, vârsta la care se mai întâmpla să vină noaptea în patul mamei sale, dar cele două aveau un ritual de trezire bine stabilit Şi se întâmpla frecvent ca prima care se trezea să fie Caroline Nu putea să-şi asume riscul de a-şi confrunta fiica cu Bill fără să o pregătească în prealabil Şi apoi, ce ştia ea de fapt despre intenţiile sale? Desigur, sărutul acela interminabil păruse să-l fi impresionat foarte puternic şi pe el, dar Vera nici nu-l cunoştea de fapt pe Bill Myers Avea intenţii serioase sau se lăsase pur şi simplu dominat de sentimente, cedând unei porniri pătimaşe de moment? Şi cum trebuia ea să reacţioneze în aceste două eventualităţi? Îşi scutură capul — Eu… — Ştiu, aveţi nevoie de timp pentru a vă pune ordine în idei şi sentimente, nu-i aşa? Bill îi ghicise din nou gândurile Râse uşor răguşit Vă înţeleg foarte bine Pentru că şi mie mi se întâmplă acelaşi lucru Vă rog de asemenea să credeţi că nu m-am aşteptat şi cu atât mai puţin nu am plănuit acest lucru Clătină din cap Nu sunt un aventurier, vă rog să mă credeţi Îi mângâie Verei buclele într-o pornire involuntară şi se simţi fericit când ea îşi apăsă uşor capul de mâna lui A fost… a fost ca un vârtej căruia nu m-am putut împotrivi Vera încuviinţă cu o mişcare a capului — Înţeleg ce vreţi să spuneţi, spuse ea încetişor Eu… Se întrerupse şi se ridică cu hotărâre Cred că nu este bine să vorbim prea mult despre asta, Bill Îl cercetă din priviri Vă mulţumesc pentru masa gustoasă Rămâne pentru duminică, cum am vorbit? Se străduia să vorbească pe un ton cât mai degajat, dar Bill sesiză tremurul evident din vocea ei Se ridică la rândul său şi o privi pe Vera cu seriozitate — Desigur, îi răspunse el cu un surâs când observă roşeaţa care urca în obrajii Verei Am să vin pe la zece De acord? Vera încuviinţă din cap, incapabilă să scoată o vorbă de frică să nu o trădeze vocea Deci Bill voia într-adevăr să o revadă Oare era posibil ca între ei să se întâmple ceva? Ei bine, va vedea Oricum, era mai mult decât improbabil În fond, el trăia la Londra şi trăia acolo cu plăcere Acolo avea locuinţa, acolo îşi avea şi prietenii şi cu siguranţă că nu ducea nici lipsă de femei pasionate care să fie cât se poate de fericite să-şi joace degetele prin chica lui roşcată Nu ştii nimic despre el, gândi ea în timp ce îl conducea spre uşă Ştia doar un singur lucru Bill Myers era primul bărbat după John pe care îl dorise cu patimă şi căruia i-ar fi putut eventual dărui încrederea ei Dar trebuia să aibă răbdare, să vadă cum aveau să evolueze lucrurile Ajuns în uşă, Bill se întoarse şi-şi coborî privirile spre Vera Ea ezită un scurt moment dar apoi îi zâmbi, se ridică în vârfuri şi îl sărută pe obraz În clipa în care Bill întoarse capul buzele lor se atinseră într-un sărut abia perceptibil, iar Vera se dădu speriată un pas îndărăt Deşi era o femeie în toată firea, matură şi în stare să se controleze, nu se încumeta să îl mai sărute aşa ca adineauri Nu ştia dacă după aceea va mai avea puterea necesară să-l alunge Privi lung în urma lui în timp ce cobora scările, apoi închise uşa încet Rămase pentru o clipă sprijinită de tăblia interioară a uşii şi revăzu în minte evenimentele care se derulaseră în cursul ultimelor zece minute Deşi profund tulburată, se simţea totodată voioasă şi plină de avânt Dacă nu s-ar fi făcut atât de târziu ar fi trecut cu plăcere pe la Katrin pentru a-şi informa prietena despre cele petrecute în decursul ultimelor ore Dar mai avea şi mâine destul timp pentru asta Acum trebuia să se culce şi să doarmă dacă avea să poată adormi Bill intră în barul hotelului său şi se îndreptă întins spre un scaun de la capătul tejghelei Barmanul ridică privirea minunându-se de acest oaspete întârziat şi-i zâmbi de îndată ce-l recunoscu pe Bill — Gimlet? Bill încuviinţă încruntat din cap Ce-i drept, prin asta nu îşi diminua dorul pătimaş pe care îl nutrea faţă de Vera însă măcar avea să-i permită să doarmă Şi avea mare nevoie de acest somn Rămase cu privirea aţintită asupra lichidului cu reflexe gălbui din paharul pe care barmanul i-l aşezase în faţă şi pe care începu să-l învârtă încet între degete Nu bău ci închise ochii pentru a revedea în minte evenimentele pe care le trăise în ultimele ore Nu ştia de ce, dar după acel sărut parcă totul se schimbase întrucâtva, aşa, ca şi cum ar fi păşit într-o lume complet nouă şi diferită Încă simţea apăsarea buzelor moi ale Verei pe gura sa şi îşi atinse buzele cu degetele într-un gest involuntar Un visător, asta eşti, bătrâne, îşi spuse el cu voce înceată clătinând din cap — Vă simţiţi bine? Vocea înceată a femeii trăda, oboseală şi lui Bill îi trebuiră câteva clipe pentru a realiza că străina i se adresase lui Întoarse încet capul spre ea Blonda îl iscodi din priviri şi sfârşi prin a-i surâde, aparent mulţumită de rezultatul investigaţiei — Îmi place părul roşcat, constată ea Şi dumneavoastră tot aici locuiţi? — Da Bill făcu un gest de dezaprobare Nu am nevoie de companie, doamnă… spuse el fără a face nici cea mai mică încercare de a-şi ascunde nervozitatea Mă aflu aici pentru că doresc să fiu lăsat în pace Pe ea însă aceste cuvinte nu părură să o zdruncine prea tare, — Nu zău… Şi de ce nu vă duceţi atunci în camera dumneavoastră, dacă-mi permiteţi să vă întreb? Era o întrebare neobrăzată dar Bill nu avea niciun chef să-i spună că asta nu o privea în niciun fel — Aşa voi face, doamnă, răspunse el tărăgănat şi scoase o bancnotă din buzunar pe care o aşeză cu grijă lângă pahar Barmanul încuviinţă din cap Regret, dar nu am dispoziţia sufletească pentru a face conversaţie Blondina surâse slab — Nici eu, îi răspunse ea, însă această ultimă tentativă a ei de a înfiripa o discuţie rămase fără niciun răspuns din partea lui Bill Ieşi din bar şi nu dădu nicio atenţie privirilor uimite pe care le aţinteau asupra lui femeia şi barmanul Ajuns în cameră îşi descălţă pantofii şi apoi se lăsă să cadă pe pat Stinse lumina şi rămase în întuneric, cu ochii pironiţi în tavan Treaba se complica tot mai mult Până acum reuşise întotdeauna să separe cu multă grijă aspectele personale şi profesionale ale vieţii sale Întotdeauna Îşi aminti de ultima misiune pe care o îndeplinise la Cairo Ei bine, aproape întotdeauna Reuşise oricum să nu se implice niciodată sufleteşte pe parcursul anchetelor pe care le iniţia Fatima fusese doar o excepţie, îi dăduse o mână de ajutor, dar în fond nu ea fusese obiectul investigaţiilor sale Iar pe deasupra amândoi ştiuseră de la bun început că legătura lor avea să dureze numai atâta vreme cât se afla el la Cairo Fără iubire, fără regrete, gândi el Ei bine, cu Vera era cu totul altceva De asta era cât se poate de sigur Şi nu doar pentru că ea nu s-ar fi hazardat niciodată într-o astfel de aventură Niciodată nu ar face ea aşa ceva Fie şi doar din cauză că o avea pe Caroline Şi el simţea că este vorba de ceva cu totul deosebit Niciodată până atunci un simplu sărut nu declanşase în el un astfel de torent de sentimente Bagă de seamă! îl avertiză vocea lui interioară Ai să dai de bucluc! Încă nici nu ştii cu exactitate cine este ea cu adevărat şi nici ce atitudine va adopta faţă de John Ballard Prostii! îşi zise el cu supărare Fireşte că ştiu Se ridică şi se îndreptă spre balcon, trase draperia şi deschise uşa de sticlă Priveliştea nocturnă pe care o oferea Alsterul era într-adevăr minunată Luminile Hamburgului se reflectau în apa întunecată şi liniştită Aerul era îmbibat de miresmele florilor, al copacilor şi al râului Bill rămase nemişcat câteva secunde, bucurându-se de imaginea ce i se oferea Hamburgul era într-adevăr oraşul cu alura cea mai englezească de pe întregul continent Îşi aduse aminte de cuvintele pe care i le spusese prietenul său, Peter Colombo, când îi povestise despre această misiune Colombo petrecuse mai mulţi ani în Hamburg ca funcţionar consular şi mai avea mulţi prieteni aici De atunci vizitase Hamburgul o dată sau de două ori pe an şi de fiecare dată se întorcea în Anglia la fel de fermecat Nu era de mirare că Vera Köstner se hotărâse să rămână tocmai aici, în Hamburg, dacă era adevărat că iubise atât de mult Anglia În timp ce privirile lui Bill se plimbau de-a lungul apelor negre-albăstrii ale Alsterului în mintea lui se cuibări dintr-o dată întrebarea dacă nu s-ar putea obişnui la rândul său să trăiască aici Izbucni într-un violent hohot de râs în clipa în care îşi dădu seama de substratul acestui gând Ai înnebunit! îşi zise el Oricât de tandră şi minunată era Vera acum, când avea să afle cine şi ce era nu avea să-l mai considere demn nici măcar de o singură privire Şi asta, în cazul cel mai norocos Nu se îndoia nicio clipă că putea fi şi dură şi nemiloasă în cazul în care ar fi fiica ei în joc sau dacă şi-ar da seama că a fost din nou păcălită de un bărbat Şi ai merita pe deplin furia ei, gândi Bill în timp ce-şi dezbrăca pantalonii şi cămaşa Cel mai bun lucru ar fi să faci un duş şi să-i spui mâine că renunţi la întâlnirea de duminică Dar nu putea Avea de îndeplinit o misiune Şi asta avea să-i devină tot mai dificil pentru că de fiecare dată când o întâlnea pe Vera relaţia dintre ei devenea tot mai strânsă Lui Bill îi era cât se poate de limpede că această misiune avea să fie mai dificilă decât oricare alta de până atunci Mult mai dificilă Şi de asemenea mult mai primejdioasă Mai ales în ceea ce privea echilibrul său sufletesc 7 — INTRĂ, VERA! BUNĂ, Caroline! Stella te aşteaptă deja, scumpa mea A şi aranjat bucătăria păpuşilor Katrin Stüber o urmări cu privirea pe fetiţa care se îndrepta alergând spre camera copiilor în uşa căreia o întâmpină radioasă prietena ei — Am o reţetă nouă! îi strigă Caroline din prag Stellei Irish Stew! Are un gust a-ntâia! Mi-a dat-o un prieten de-al lui mami Şi ştie să şi călărească! — Trebuie să-ţi spun ceva, Katrin Vera simţi cum roşeşte sub privirile întrebătoare şi amuzate ale lui Katrin Stüber, în timp ce-şi urmă prietena în bucătărie — Şi e cât se poate de evident că ai într-adevăr ce povesti, replică surâzătoare Katrin închizând uşa în urma lor Deci ştie să şi călărească, eroul cel radios al fiicei tale Şi pe deasupra mai şi găteşte Ca să vezi, ca să vezi… Vera se apără ridicând mâinile — Te rog să nu-ţi baţi joc de mine, declară ea jumătate râzând, jumătate disperată Eu… de fapt nu s-a întâmplat nimic Katrin o privi uluită — Sună aproape ca o poveste romantică cum se mai întâlneşte prin romanele alea de dragoste, despre care spuneai mereu că sunt kitsch-uri, râse ea Am să pun de câte un espresso, continuă ea Şi pe urmă poţi să-i dai drumul — Dar nu este nimic de povestit, replică Vera care începea încet-încet să se destindă — Bine Atunci începe cel mai bine cu începutul, întotdeauna când spui că nu ai nimic de povestit ascunzi de fapt o poveste palpitantă Vera se mulţumi să zâmbească şi trase adânc aer în piept — Doar ne-am sărutat, atâta tot — De cum a intrat? Încă de la uşă? Vera râse — Nu, fireşte că nu Bine, atunci să încep cu începutul Se lăsă pe spate şi închise pentru un moment ochii De îndată ce se găsea la Katrin se liniştea imediat Katrin Stüber avea un mod atât de firesc de a privi lucrurile, în special legăturile dintre bărbaţi şi femei încât ea, Vera, se simţea întotdeauna la adăpost când se găsea lângă ea Ştia că îi putea povesti absolut orice prietenei sale Doar că de această dată nu prea ştia de fapt ce să-i povestească Remarcă privirile încurajatoare ale lui Katrin şi respiră încă o dată profund — Ieri seară am primit vizita lui Bill Myers Ştii, irlandezul ăla care investighează în cazul Ballard — În cazul Ballard? Privirea lui Katrin deveni iscoditoare Vera încuviinţă din cap — Da Este scriitor şi scrie o carte despre acest caz El… l-am cunoscut când am fost invitată la masă de Bernhard El şi Bernhard se informează reciproc asupra datelor pe care le obţin Şi el a… — Şi zici că Bernhard v-a invitat, pe tine şi pe el, la masă? Vera observă atitudinea destul de sceptică a lui Katrin — Nu numai pe noi, adăugă ea repede Mai erau şi alţii de faţă — Bine, Vera, te rog să mă ierţi Katrin îi zâmbi şi se ridică repede în clipa în care un fluierat uşor îi dădu de ştire că espresso-ul era gata De-acum îmi ţin gura şi te las să povesteşti până la capăt Vera îşi aşteptă prietena să se întoarcă cu cele două ceşti aburinde Sorbi puţin din lichidul fierbinte şi aromat şi oftă cu satisfacţie — Bună Katrin îşi trase un scaun de bucătărie şi se aşeză în faţa ei, privind-o nerăbdătoare — Aşadar? — Ei bine, am discutat… începu Vera, dar apoi îşi dădu drumul fără reţineri Îşi informă prietena asupra modului în care decursese masa la care fusese invitată la Bernhard Heins, despre discuţiile cu Bill referitoare la Anglia, despre entuziasmul ei pentru cai… — Dar de când îţi place ţie să călăreşti? aruncă o vorbă Katrin Însă Vera nu băgă în seamă întreruperea şi continuă să povestească, istorisind neobişnuita invitaţie la masă pe care i-o făcuse Bill Tăcu încurcată abia când ajunse cu povestirea la momentul sărutului, însă Katrin avea destulă fantezie pentru a-şi închipui cam ce se întâmplase după aceea — Şi zici că pe urmă a plecat fără alte insistenţe? întrebă ea Vera încuviinţă din cap Fusese cât pe ce să-i scape un din păcate, dar se opri la timp, înainte s-o ia gura pe dinainte Ce şi-ar fi închipuit despre ea prietena ei dacă recunoştea fără înconjur că simţise dorinţa să se culce cu Bill? Şi asta, deşi abia îl cunoscuse şi nu ştia practic nimic despre el — Având în vedere că abia l-ai cunoscut şi nu ştii practic nimic despre el aş zice că aţi ajuns destul de departe, opină Katrin făcând o dată în plus dovada capacităţii ei aproape îngrijorătoare de a ghici gândurile Verei — Păi ştii… nici eu nu ştiu ce mi-a venit în acel moment, recunoscu Vera Aveam… Am avut impresia că totul este atât de firesc… — Aşa şi este, prostuţă mică, spuse Katrin râzând cu poftă Neobişnuit este doar faptul că nu te ştiu de loc aşa — Cum adică? vru Vera să ştie Se aplecase înainte şi-şi împreunase palmele ca şi când s-ar fi aflat în faţa unei instanţe superioare, în aşteptarea pronunţării unei sentinţe despre care nu ştia dacă avea să-i fie favorabilă sau nu — Ei bine, aşa de… Katrin observă tensiunea care o stăpânea pe Vera şi o mângâie pe păr în dorinţa de a o linişti Ei hai, Vera, nu-ţi mai fă tot feluri de gânduri, îi spuse ea cu compasiune După mine era de mult cazul să te trezească cineva din somnul tău de frumoasa din pădurea adormită Şi s-ar zice că acestui Bill Myers i-a reuşit pe deplin acest lucru, nu-i aşa? Vera încuviinţă dintr-o mişcare a capului — Dar este ceva total lipsit de perspectivă, continuă ea într-un târziu şi prin aceasta dădu glas gândurilor care o frământaseră neîntrerupt în cursul nopţii trecute Se va întoarce în Anglia şi… — Dacă am înţeles bine despre ce este vorba, ieri noapte ai sărutat un bărbat şi ţi-a plăcut Bun Altceva nu s-a întâmplat sau mă înşel oare? Vera se roşi toată — Nu Fireşte că nu, adăugă ea indignată o secundă mai târziu Vrei să spui că… — Nu ştiu ce ar fi fost rău în asta, o întrerupse Katrin impasibilă Dar, fireşte, este mai bine dacă nu v-aţi culcat chiar din primul moment unul cu celălalt Aşa ceva te leagă mult mai mult de celălalt şi, în fond, îl cunoşti la fel de puţin pe acest bărbat pe cât eşti în stare să-ţi cunoşti sentimentele pe care le încerci faţă de el Vera oftă — Ai dreptate, spuse ea Şi ce să fac acum? Katrin râse încetişor — Asta nu ştiu, draga mea Dar ştiu destule despre femei pentru a constata-că, după câte se pare, te-ai aprins rău de tot Eşti îndrăgostită, felicitări Vera se roşi toată, dar de astă dată nu îi mai păsa — Chiar crezi? Radia toată, chiar dacă acest gând nu o făcea să se simtă tocmai în largul ei Indiferent cât de drăguţ ar fi fost Bill, nu avea voie să uite că era un scriitor şi ziarist britanic care scotocea într-o afacere pe care ea ar fi fost cea mai fericită să o poată da uitării pentru totdeauna Acesta fusese celălalt gând care o obsedase Cum avea să-i explice lui Bill că tatăl fiicei ei era tocmai bărbatul de al cărui caz se ocupa? Şi ce avea să spună el despre ea când avea să afle că îi ascunsese intenţionat acest lucru O va dispreţul? Oftă şi-i povesti lui Katrin despre temerile care o chinuiau Aceasta se mulţumi însă să ridice din umeri — Dacă acest Bill Myers este într-adevăr omul pe care-l crezi acest lucru nu-l va deranja câtuşi de puţin, îi răspunse ea În fond nu ai nici o vină că John s-a dovedit a fi un individ atât de ticălos Şi că erai obligată să te aperi pe tine şi pe fiica ta ar trebui ca acest Mister Myers să înţeleagă, fără să mai fie nevoie de explicaţiile tale — Desigur, încuviinţă Vera din cap Dintr-o dată se simţea ca o proastă Ei bine, se sărutaseră, şi? Doar este un lucru destul de frecvent Acum era pe cale să facă dintr-un simplu sărut o afacere de stat Şi asta, fără să ştie ce poziţie va adopta Bill faţă de cele întâmplate Ei bine, doar avea să-l reîntâlnească mâine, când promisese să le însoţească la călărie Va vedea atunci cum se va comporta Dar se feri să recunoască cât se temea de această clipă Şi ce se va întâmpla dacă Bill nu va lua toată povestea la fel de în serios ca şi ea? Chiar dacă afirmase că nu i se întâmplă prea des aşa ceva, asta însă nu însemna nici pe departe că şi el se îndrăgostise de ea Vera duse tocmai ceaşca la gură dar se opri când îşi dădu seama de semnificaţia gândurilor care îi trecuseră adineauri prin minte Oare chiar se îndrăgostise de Bill? Sau doar se aruncase în braţele primului venit care o sărutase după o atât de îndelungată perioadă de abstinenţă? Nu, îşi zise ea, nu era de loc atât de simplu Doar să fi vrut şi ar fi avut o întreagă ceată de admiratori Iar Bernhard Heins era şi el unul dintre aceştia mulţi, chiar dacă făcea parte dintre cei mai simpatici dintre ei Nu, nu putea fi vorba de niciuna dintre aceste situaţii Era ceva în legătură şi cu Bill însuşi El era cel care declanşase ceva în ea şi anume ceva foarte deosebit, ceva minunat Ceva, de care nu era în stare oricare bărbat Vera aşeză încet ceaşca pe masa de bucătărie iar Katrin i-o umplu din nou în timp ce îşi mustra întrebătoare prietena din priviri Pentru moment Vera nici nu mai era conştientă de prezenţa ei iar chipul îi luase o expresie visătoare Nu mai era acum sigură nici măcar dacă atunci, de mult, încercase alături de John un sentiment la fel de puternic Desigur, John se dovedise a fi un bărbat fascinant însă şi ea fusese pe atunci cu zece ani mai tânără şi deci mai uşor impresionabilă Cu siguranţă că astăzi nu s-ar lăsa aşa de uşor păcălită de John Poate că nu de John, însă în schimb de Bill? Tâmpenii! Doar nu se putea înşela în asemenea măsură Poate că Bill nu era atât de îndrăgostit cât i-ar fi plăcut ei să fie dar cel puţin era la fel de tulburat ca şi ea Şi asta era un semn bun, nu-i aşa? Zâmbi şi ochii îi începură să strălucească Katrin surâse pe ascuns, Deci ghicise exact când presupusese că Vera este îndrăgostită Se bucura pentru prietena ei dar în acelaşi timp era şi îngrijorată Nu îl cunoştea pe Bill Myers însă în schimb îl cunoştea pe Bernhard Heins, chiar dacă destul de superficial Îşi făcuse o părere proprie despre acest bărbat însă faţă de Vera se mulţumise să facă doar unele aluzii destul de vagi La început se bucurase că Vera începuse să iasă în sfârşit cu cineva, dar după ce îi întâlnise împreună pe Vera şi Bernhard îşi dăduse seama că între cei doi nu putea fi vorba de dragoste, nici măcar de un flirt Bernhard Heins era desigur un tip prezentabil şi inteligent însă Katrin se pricepea foarte bine la oameni Şi bănui imediat că Bernhard Heins este un om incapabil de a iubi pe cineva, nici măcar pe sine însuşi Era obsedat de un singur lucru: cariera sa Însă până acum nu apăruse nicio împrejurare care să o facă să-i împărtăşească şi Verei părerea ei Era evident că Vera refuzase să aibă de-a face cu Heins pentru că era incapabilă să nutrească pentru el mai mult decât un simplu sentiment de simpatie Problema care se punea acum era ce aveau de-a face în comun Bill Myers şi Bernhard Heins? Katrin nu avea nicio dovadă, însă ceva îi spunea că Bernhard Heins ştia mai multe despre Vera decât voia să recunoască De câteva ori, pe când se aflau împreună pe undeva, îl surprinsese pe Heins aruncând pe furiş o astfel de privire spre Vera şi Caroline încât pe Katrin o trecuseră fiorii Acest om nu era onest Şi când Vera îi spusese că îl cunoscuse pe Bill cu prilejul unei petreceri organizate de Bernhard, primul ei gând fusese că această întâmplătoare întâlnire fusese de fapt pusă la cale de către Bernhard Iar motivul nici nu era prea greu de ghicit: Afacerea Ballard! Iar o astfel de comportare din partea lui Bernhard nu ar fi avut sens decât dacă acesta ştia că Vera îl cunoştea pe John Ballard Iar dacă era într-adevăr aşa, atunci şi Bill Myers era la rândul său implicat în vreun fel în această poveste Pentru că după cum i-l descrisese Vera, Bill Myers nu era în niciun caz omul care să se lase manevrat ca o oiţă neştiutoare Katrin se uită din nou spre Vera şi oftă adânc Cunoştea prea bine această privire, chiar dacă nu o mai văzuse niciodată pe chipul prietenei sale Se putea diagnostica ca un extaz intens datorat unei stări acute de îndrăgostire Nu-i rămânea decât să spere că Vera nu va fi lăsată în pană de raţiunea ei sănătoasă şi de capacitatea de a aprecia just oamenii — Şi când urmează să vă întâlniţi din nou? întrebă ea — Mâine, replică Vera Ne-am propus să mergem să călărim la Niendorf Katrin încuviinţă din cap — Ei bine, trebuie să recunosc că, în orice caz, bunul nostru Mister Myers nu-şi prea pierde timpul Tare aş fi curioasă să ştiu care o să fie următorul lucru pe care o să i-l coacă mintea O călătorie în balon peste Canalul Mânecii, poate Pomenirea Canalului Mânecii îi aduse aminte Verei de un lucru pe care fusese cât pe ce să-l uite tot gândindu-se la Bill — Mai este încă un lucru destul de neplăcut despre care trebuie să-ţi vorbesc, se adresă ea prietenei ei Se pare că John a dispărut fără urmă, continuă ea Cel puţin aşa mi-a spus Bernhard M-a sunat astăzi dimineaţă de la Londra — Dispărut? Cum adică dispărut? Katrin simţea o uşoară înfiorare la rădăcina părului ca de fiecare dată când asista cum se pregătea câte ceva neplăcut Parcă spuneai că Scotland Yard-ul va face pe dracu’ în patru să nu-l scape din ochi! Vera ridică din umeri În sinea ei se aşteptase de fapt să se întâmple aşa şi crezuse că o astfel de veste o va înnebuni de frică Dar spre propria-i surprindere nu era decât uşor neliniştită — Presupun că John nu avea chef să se lase întruna supravegheat Probabil că s-a dat la fund pe undeva, pe la prieteni săi de prin Sussex — S-a dat la fund? Katrin clătină din cap Poate dacă au trimis ruşii un submarin cu care l-au… O întrerupse hohotul de râs al Verei — Unu la mână, John ar prefera mai degrabă să moară decât să urce într-un submarin şi doi la mână, ruşii nici nu mai au nevoie de el Ai uitat că acum susţin sus şi tare că sunt prietenii Occidentului? Bani să aibă şi-şi pot cumpăra orice le-ar fi necesar sau îşi doresc de pe piaţa occidentală — Da, dar nu au, răspunse Katrin destul de sec Şi nici computerele nu le au Este posibil să fie atât de nemulţumiţi din acest motiv încât să-l fi luat pe John la o mică plimbare chiar împotriva voinţei sale Doar se ştie cât sunt de răbdători şi ce memorie bună au — Şi Bernhard a făcut aceiaşi ipoteză, spuse Vera dusă pe gânduri Dar eu nu cred Nu degeaba este renumit John ca un genial om de afaceri Este deosebit de abil Cred că a scăpat de sub urmărirea celor de la Scotland Yard şi îşi oferă acum o mică vacanţă Râse, însă râsul îi suna oarecum fals În orice caz, acum în Anglia sunt foarte atenţi ca John să nu o şteargă peste graniţă Katrin îi aruncă o privire plină de semnificaţii — Sper din tot sufletul, Vera, în interesul tău Dar nu vreau să cobesc Zâmbi şi îşi sprijini mâna uşor de braţul Verei Îţi doresc mult noroc, mai ales pentru ziua de mâine Vera îi mulţumi De noroc probabil că va avea într-adevăr nevoie! Când sună la uşă, Vera era tocmai pe cale să se convingă privindu-se pentru a o mia oară în oglindă că arăta bine Era într-o stare de spirit excelentă Petrecuse alături de Bill o zi minunată Călăriseră şi, pentru prima dată de la întoarcerea din Anglia, se urcase chiar şi ea, Vera, pe cal Caroline nu voise nici în ruptul capului să se dea jos de pe poneiul ei iar Bill, cu părul lui roşu şi creţ, îmbrăcat în jiletca lui tradiţională, părea un adevărat Highlander Şi apoi îi pregătise surpriza cu cele două bilete la teatru — Mă gândeam că, dacă am dedicat această după-amiază fiicei tale, am putea poate petrece seara doar noi doi, îi spusese el în timp ce Caroline urmărea cu sufletul la gură activitatea rândaşului Luaseră loc pe terasa restaurantului din incinta complexului de călărie Vera acceptase invitaţia bucuroasă însă îşi amintise apoi că trebuie să o consulte şi pe Caroline, dacă este de acord să doarmă la Stella Şi mai trebuia să-şi dea şi Katrin consimţământul Dar ambele probleme se rezolvaseră aproape de la sine Caroline de-abia aştepta să-i povestească prietenei cum fusese la călărie iar Katrin, după o singură privire spre ochii strălucitori şi obrajii îmbujoraţi ai Verei îi declarase râzând, că i-ar fi fost imposibil să îi refuze această rugăminte Vera lăsă încet să-i alunece peria din mână Eşti îndrăgostită, eşti îndrăgostită, îşi repetă ea în gând în timp ce ieşi din dormitor îndreptându-se spre uşă Şi cel mai plăcut era că Bill nu dăduse niciun semn că ar intenţiona să i se vâre în suflet Şi totuşi nu lăsase nicio îndoială cu privire la cât o considera de atrăgătoare şi cu ce patimă arzătoare o dorea Vera aruncă o scurtă privire spre ceas şi constată că Bill sosise cu aproape o oră mai devreme S-ar zice că nici el nu mai are răbdare, gândi ea, cu uşoară nemulţumire Nu se gândea oare că era tocmai pe cale să se pregătească? Într-un gest involuntar îşi trase capodul mai strâns pe trup şi deschise uşa cu un zâmbet plin de aşteptare — Tu? zâmbetul îi muri şi făcu loc unei spaime teribile în momentul în care îl recunoscu pe bărbatul brunet care intră în locuinţă, trecând nepăsător pe lângă ea 8 NU ERA BILL MYERS, venit să o ia la un spectacol amuzant de teatru Era John Ballard — Ce vrei? Vera se miră şi ea cât de rece şi stăpânită îi suna vocea Dar în sufletul ei totul se crispase şi era cât pe ce să se împiedice când se dădu un pas înapoi John profită de tulburarea ei şi se strecură pe lângă ea, pătrunzând în locuinţă — Mi-ar face plăcere dacă mi-ai permite să-ţi explic după ce intru, spuse el în şoaptă şi se întoarse spre ea, aşteptând Vera scutură din cap — Vreau să pleci! îi răspunse ea şi-şi apăsă mâna de stomac pentru ca să nu se vadă cât de tare îi tremura Cu cealaltă mână continua să se ţină de clanţă Inima îi bătea nebuneşte dar continua să-l înfrunte, stând neclintită şi mândră în faţa lui Nu mai avem ce să ne spunem — Chiar nu mai avem? îi zâmbi John Zâmbetul unei fiare, gândi Vera Panica începea să o copleşească treptat Se întâmplase tocmai acel lucru de care se temuse ani în şir — Nu, spuse ea — Ca să fiu sincer îmi închipuisem puţin diferit momentul revederii, spuse John făcând un pas în direcţia ei Doar ne-am iubit o dată Vera, nu-ţi mai aminteşti? Vera simţi un nod în gât Vedea chipul lui Bill Myers în faţa ei Cei doi bărbaţi erau atât de fundamental de diferiţi încât acum se întreba cum de se lăsase păcălită pe vremuri de farmecul lui John Ballard — E mult de-atunci, îi răspunse ea într-un târziu S-a terminat John nu spuse nimic ci continuă doar să o scruteze gânditor, ca şi cum ar cumpăni cât de serios vorbea Apoi râse scurt şi făcu un gest dispreţuitor — Gândul la tine m-a ajutat să trec peste anii lungi de puşcărie, spuse el Gândul la tine şi la copilul nostru, îşi roti privirea prin locuinţă Unde este? Vera înghiţi în sec — Ea… doarme la o prietenă Dar John se îndrepta deja spre dormitorul Carolinei, uşor de identificat după afişul colorat cu numele ei pe care şi-l lipise pe uşă Când auzi cuvintele Verei se întoarse cu o smucitură — Nu zău? întrebă el Cum de se face că nu te cred? Mai făcu un pas şi deschise uşa Se opri în prag şi privi lung spre patul gol Apoi închise încetişor uşa şi sfârşi prin a se întoarse spre Vera — Aş vrea s-o văd, spuse el calm Vera scutură hotărâtă din cap — Nu! John se mulţumi să-i zâmbească Era un zâmbet îngrozitor iar Vera avea sentimentul că o gheară rece îi strânge inima — Nu? Ce vrea să însemne acest „nu”? Vera înghiţi cu greu nodul care i se pusese în gât — Nu înseamnă nu, John Ar trebui să pricepi Ea… nici nu te cunoaşte şi ai speria-o Aşa cum şi pe mine mă sperii John încuviinţă dând rar din cap — Poţi să-ţi închipui cum este să zaci nevinovat şapte ani de zile într-o temniţă? Te face să te simţi al naibii de singur, continuă el înainte ca Vera să aibă ocazia să-i răspundă ceva Şi unui bărbat îi pot veni tot felul de idei ciudate în tot acest timp, Vera De exemplu, îşi închipuie o familie iubitoare care îl aşteaptă… Este nebun, gândi Vera şi groaza care o cuprinsese spori şi mai mult Trebuie să fie nebun! Timpul îndelungat pe care l-a petrecut la închisoare l-a făcut să înnebunească — Desigur John, te înţeleg Însă… — Taci! se răsti el pe neaşteptate iar Vera tresări violent Nu înţelegi absolut nimic! Nu mi-ai răspuns la scrisori, nu mi-ai scris nimic despre tine sau fiica mea Mama mi-a spus că ai şters-o pe furiş, deşi în Sussex nu duceai lipsă de nimic De absolut nimic! În afară de aerul pentru respirat, îi răspunse Vera în gând, dar se feri să-l irite şi mai mult Chibzuia febril ce să facă în cazul că ar deveni violent În mod normal John nu era un tip brutal, dar bărbatul cu trăsăturile schimonosite din faţa ei nu avea nimic comun cu acel John Ballard pe care-l cunoscuse ea — Le vreau înapoi pe fiica şi pe soţia mea, înţelegi Vera? scrâşni John într-un târziu cu un calm îngheţat Şi voi face totul pentru a obţine ce vreau… Ai auzit? Totul! Nimeni nu-l părăseşte pe un John Ballard fără consimţământul lui! — Ar fi… ar fi mai bine să pleci, John, şopti Vera Vocea îi era orice, numai încrezătoare nu, dar spre surprinderea ei el încuviinţă, — Desigur, Vera, cum doreşti Făcu un pas în direcţia ei, o prinse în braţe şi, înainte ca să apuce să reacţioneze în vreun fel, îşi lipi buzele de gura ei Ţine minte! Nu-l părăseşti pe un John Ballard! O privi iscoditor cu o privire care îi străpungea sufletul ca o suliţă de foc, dar apoi îi dădu drumul atât de neaşteptat, încât era cât pe ce să cadă şi se îndreptă spre uşă cu paşi repezi Acolo se întoarse încă o dată spre ea — Am să mă întorc, Vera, îi spuse el Şi atunci am să vă iau, pe tine şi pe Caroline În Anglia Acasă Reacţia Verei se declanşă abia după ce uşa se închise cu o trosnitură puternică în urma lui Se prăbuşi scâncind pe podea şi-şi ascunse capul în palme Era incapabilă să gândească limpede Primul impuls îi dictă să alerge în vecini şi să sune la apartamentul lui Katrin, pentru a o preveni în legătură cu John Dar ar fi fost lucrul cel mai greşit pe care-l putea face Dacă John aştepta în casa scărilor, urmărind-o şi apoi intra cu forţa peste Katrin? În starea în care îl văzuse, Vera îl credea capabil de orice Nu, mai bine să sune la poliţie! În fond John era un infractor căutat de poliţie, care părăsise Anglia în mod ilegal Fireşte, poliţia, asta trebuia să facă! Alergă spre telefon şi formă prima cifră când sună iar la uşă Vera făcu un salt şi lăsă să-i scape receptorul pe jos Se întorsese John? Se îndreptă spre uşă în vârfurile picioarelor şi privi prin vizor În clipa următoare deschise uşa cu un gest precipitat şi se aruncă suspinând în braţele lui Bill Myers — Bill, Bill, cât mă bucur că eşti aici! Câteva momente Bill o ţinu pe Vera strâns în braţe Simţea cum îi tremură întreg corpul şi realiză că Vera se afla în pragul unei crize de isterie — Ce este? o întrebă el strângând la pieptul său faţa ei scăldată în lacrimi La dracu’, gândi el N-aş fi crezut că va fi atât de rapid Bill ştia ce se întâmplase înainte ca Vera să apuce să-i spună despre ce era vorba Şefii săi îi comunicaseră în cursul dimineţii că, aşa cum fusese prevăzut, John luase bacul de la Harwich spre Hamburg Însă la fel de puţin ca şi el însuşi, nici ei nu ar fi crezut că avea să-şi facă atât de curând apariţia la locuinţa Verei Însă starea în care se găsea Vera nu permitea nicio altă concluzie Corpul îi era scuturat de spasme de groază şi Bill îşi reproşă amarnic faptul că subestimase posibilitatea ca Ballard să se îndrepte atât de hotărât spre ţintă Bine măcar că fetiţa nu a dormit acasă în seara asta, gândi el Cine ştie ce ar fi fost Ballard capabil să facă dacă ar fi găsit-o pe Caroline acasă — John… suspină Vera la pieptul lui El… a fost aici… John? Lui Bill propria lui josnicie îi făcea greaţă, dar era obligat să continue să-şi joace rolul de neiniţiat Cine este John? Treptat Vera începu să se liniştească, acum, că se simţea ocrotită de braţele puternice ale lui Bill Erau atât de calde şi de sigure încât suspinele i se potoliră În acelaşi timp îşi dădu seama că fusese cât pe ce să-i dezvăluie lui Bill adevărata identitate a tatălui Carolinei În niciun caz nu avea voie să facă asta! Nu încă! Trebuia să aştepte să i se ofere un prilej favorabil, care să-i permită să facă faţă situaţiei Atunci, poate, dar numai poate, avea să-i povestească totul lui Bill — John este tatăl Carolinei El… a apărut aici pe neaşteptate şi m-a ameninţat Spunea că vrea să ne ia din nou la el, pe mine şi pe Caroline Se uita lung spre Bill, implorându-i ajutorul din priviri Nici nu ştii cât de fericită sunt că ai venit Observă speriată că nodul cordonului de la halatul de baie se slăbise iar aripile moi din frotir ale acestuia se desfăcuseră Nu purta pe dedesubt decât o lenjerie de corp din dantelă transparentă şi ciorapi de mătase Pe deasupra continua să-l strângă în braţe pe Bill şi îl mai şi tutuise! Bill observă modificările intervenite în atitudinea ei şi realiză totodată şi motivul acestora Acum, că Vera începuse să se liniştească, nici gândurile sale nu se mai învârteau exclusiv în jurul acestui Ballard Situaţia începu dintr-o dată să-i facă plăcere Şi încă foarte mult Simţea căldura corpului Verei şi îi plăcea modul în care se lipise de el Deşi ştia foarte bine că ea nu se purta astfel având intenţia de a-l seduce ci doar pentru că dorea să fie consolată, efectul atitudinii ei asupra lui era practic acelaşi Şi în comportarea Verei interveniră anumite schimbări Dintr-o dată se lăsă moale în braţele sale şi roşi toată Habar nu avea cât de seducătoare şi senzuală era, iar Bill se văzu nevoit să tragă adânc aer în piept — Sunt perfect de acord să ne tutuim, îi şopti el încet la ureche Aveam oricum de gând să-ţi propun asta în această seară Sunetul vocii sale întunecate atât de aproape de urechea ei o înfioră pe Vera Îi simţi răsuflarea caldă pe piele şi mirosi „after-shave”-ul decent pe care îl folosea Avea un miros proaspăt şi aromat Chiar dacă la început nu căutase decât ocrotire şi consolare iar gândurile ei chinuitoare se învălmăşeau numai în jurul lui John, nu putea nega cât de mult o excita apropierea lui fizică Simţi urcând în ea un val de căldură care se răspândi repede în întregul corp şi o cuprinse toată, învăluind-o — Eu… — Rămâi liniştită, îi spuse Bill cu o voce calmă în timp ce o conducea spre camera de zi Acolo se aşeză pe canapea şi o trase pe Vera lângă el Şi acum povesteşte-mi de-a fir a păr ce s-a întâmplat de fapt, continuă el Vera îl privi lung şi ceea ce văzu în ochii lui verzi şi luminoşi o tulbură şi o bucură deopotrivă Era îngrijorare şi încă un lucru, pe care se ferea să îl înţeleagă până la capăt dar pe care îl mai văzuse o dată în privirile sale Pasiune arzătoare Şi încă nu era tot Chipul îi era aspru şi hotărât, ca şi cum ar fi gata să facă orice pentru a o ajuta Abia începuse să se liniştească şi iată că aceste observaţii îi făcură sângele să-i pulseze mai repede Să-i spun oare adevărul? se întrebă ea Ezită — Ei bine, a fost aici tatăl Carolinei El… a ameninţat că va reveni Bill o privi întrebător — Şi? Ce înseamnă asta? Vera ridică din umeri — Nu ştiu ce să-ţi spun, Ştiu doar că este în stare de orice O, Bill… ce fericită sunt că eşti aici, îi şopti ea la ureche, sprijinindu-şi capul de umărul lui Ce mă fac acum? Aveam de gând să sun la poliţie — La poliţie? Pentru un moment femeia de lângă el îl derută pe Bill, făcându-l să-şi piardă puterea de concentrare Cum adică… vreau să spun, vrei să te adresezi poliţiei doar pentru că a venit tatăl Carolinei? Doar nu este un lucru nepermis, nu-i aşa? Vera îl privi surprinsă — Şi de ce să n-o fac? Bill înghiţi în sec — Vreau să spun, te-a ameninţat cu adevărat? Adică, cum să spun, cu violenţă fizică? Ţi-a spus că îţi va face ceva rău? A intrat prin violenţă? Vera clătină din cap — Nu, asta nu, însă… — Ei bine… Bill expiră apăsat În acest caz poliţia nu-ţi va putea fi de niciun ajutor Îţi vor spune să-i anunţi când va încerca să pătrundă în locuinţa ta prin violenţă sau dacă te va ameninţa pe stradă Şi în rest, îţi vor recomanda să nu-l laşi să intre în casă O privi cercetător pe Vera Aţi fost căsătoriţi? Vera scutură din cap — Nu Ne… ne-am despărţit înainte de a se ajunge acolo Bill încuviinţă din cap, cu o expresie gânditoare — Şi în acte l-ai menţionat ca fiind tatăl Carolinei? Din nou Vera negă din cap, uimită de precizia întrebărilor puse de Bill — Nu, dar astă nu-l va împiedica în niciun fel să-şi facă din nou apariţia aici — Ţi-a spus ce vrea în fond de la tine? Vera ezită, — A spus că ne vrea înapoi, pe Caroline şi pe mine Că vrea să plecăm împreună în… în patria lui Ca o familie Scutură din cap pe de o parte din cauza disperării produse de apariţia neaşteptată a lui John iar pe de altă parte, pentru că nu reuşea pur şi simplu să-i spună lui Bill întregul adevăr Acesta păstră un moment de tăcere — Şi a spus că va reveni? Vera încuviinţă din cap, — Mi-e atât de frică, Bill Se ghemui mai aproape de el, iar el o cuprinse cu braţul de după umeri — Nu trebuie să-ţi fie frică, Vera, spuse el cu voce joasă Am să te ajut Şi aşa va şi face, îşi propuse el cu hotărâre Îşi va duce ce-i drept şi misiunea la bun sfârşit, rămânând pe urmele lui John Ballard Dar nu va permite să li se întâmple Verei sau Carolinei nici cel mai mic rău Dar acum trebuia întâi să o determine pe Vera să renunţe să telefoneze la poliţie Prin asta nu ar fi făcut decât să complice şi mai mult lucrurile — Nu o să-ţi facă nimic, de asta sunt ferm convins Dacă mai apare aici, sună-mă Voi fi la tine în mai puţin de zece minute Şi atâta timp vei reuşi tu desigur să-l duci cu vorba, nu-i aşa? Poate reuşeşti chiar să afli ce vrea de fapt de la tine Şi poate că reuşeşti să-l şi determini să te lase în pace făcându-l să înţeleagă că nu te vei întoarce cu el — Să mă întorc cu el unde? întrebă Vera Bill se blestemă în sinea lui Trebuia să fie mai atent, altfel îl lua gura pe dinainte — Păi, acolo, de unde a venit Nu tu ai spus că vrea să vă ducă, pe tine şi pe Caroline, în patria lui? Vera încuviinţă din cap, — Da, aşa este… spuse ea Dar mi-e atât de frică să rămân singură cu el aici Făcea impresia că este atât de… de imprevizibil Cât de bine o înţelegea Bill pe Vera În mod evident, Ballard o ameninţase că o va sili să-l urmeze în cazul că ar refuza să o facă de bunăvoie Asta nu era de loc bine Dacă s-ar simţi prea ameninţată, probabil că Vera va telefona totuşi la poliţie şi în acest caz puteau să-şi ia adio de la milioanele de lire sterline Pe de altă parte, ce importanţă puteau avea nişte bani când în joc se aflau siguranţa Verei şi a Carolinei? — Poate că ar fi mai bine dacă l-ai face să se simtă sigur de ceea ce-şi doreşte, rosti el după o scurtă pauză Dacă îi spui să plece el înainte şi că vei veni şi tu după aceea împreună cu Caroline, poate că te va crede şi va pleca din Hamburg Oricum, mai ai de rezolvat unele probleme aici înainte de a pleca în… Se întrerupse în ultimul moment Fusese cât pe ce să spună în Anglia şi astfel să se trădeze Ştia că Vera era suficient de inteligentă pentru a observa imediat o astfel de gafă Şi nu ar mai fi fost decât o problemă de timp ca să afle cine era în realitate Avea certitudinea că nu ar fi fost capabil să o mintă pe Vera în cazul în care l-ar fi întrebat de-a dreptul — De fapt, unde urmai să mergi cu el? întrebă el cu vocea uşor răguşită Vera ezită — Păi, nu s-a exprimat foarte precis, spuse ea rar Cred că pe undeva, prin străinătate Deşi nu era adevărul întreg, nici minciună sfruntată nu era John nu îi precizase locul exact unde voia să le ducă şi Anglia era în fond tot străinătate, nu-i aşa? Bill o fixă cu o privire iscoditoare şi Vera observă în ochii lui o expresie ciudată — Ai încredere în mine? o întrebă el într-un târziu Vera înghiţi în sec Avea încredere în el Chiar dacă încă nu-i povestise nimic despre John, în mod cu totul surprinzător avea totuşi încredere în Bill Deşi practic nu îl cunoştea aproape de loc, un ceva anume pe care-l avea o făcea să se simtă perfect ocrotită când se afla în apropierea lui Ocrotită şi… foarte feminină — Am încredere în tine, rosti ea cu voce uşor răguşită şi se lipi şi mai strâns de el Şi cred că acum nu aş mai avea chef de teatru Bill simţi cum i se pune un nod în gât Invitaţia era cât se poate de evidentă Şi era atât de seducătoare ca nicio altă invitaţie care-i fusese făcută înainte de altă femeie Zâmbi — Nici eu, şopti el Totuşi simţea că situaţia era oarecum neclară Deşi Vera afirmase că avea încredere în el în fapt nu acţiona astfel Nu-i spusese cine era în realitate tatăl Carolinei Ei şi? îl întrebă vocea lui interioară Şi de ce, mă rog, ar trebui să aibă încredere totală în tine? În fond nu o minţi şi tu? Joci rolul prietenului înţelegător şi în realitate nu eşti interesat decât de… Încetă să mai gândească în clipa în care buzele Verei se apăsară de gura lui Dorinţa care îl copleşi dintr-o dată acoperi tot restul — O, Vera, reuşi el să şoptească când se desprinseră într-un târziu din îmbrăţişare Nu mă duce în ispită! Nu sunt nici eu decât tot un bărbat, Vera! — Ştiu, replică Vera răguşită Tocmai de aceea! Îl sărută cu o naturaleţe care o surprinse chiar şi pe ea Mâinile i se strecurară spre gulerul lui Desprinseră nodul de la cravată şi desfăcură primul nasture de la cămaşă Bill închise ochii Iarăşi o subestimase Ştia, ce-i drept, că este o femeie senzuală şi minunată dar, după cum decursese prima lor întâlnire, nu o crezuse capabilă de atâta iniţiativă Dar şi el voia să-i arate cât de mult o dorea O mângâie uşor pe coapsă, acolo, unde pielea era încă acoperită de ciorapii de mătase, apoi degetele îi alunecară în sus şi atinseră pielea ei dezgolită Vera gemu încetişor Îi plăcea când el o atingea astfel şi voia mai mult Mâna lui Bill alunecă şi mai sus, îi mângâie pântecul neted şi apoi începu să-i dezmierde sânii, într-un dulce supliciu Bill tresări uşor când mâna Verei pătrunse sub cămaşa sa, şi se retrase uşor, cu un geamăt Vera îl privi ameţită — Ce… ce ai? îl întrebă ea încurcată Am greşit cu ceva? Bill îi zâmbi clătinând din cap — Nu, nu ai greşit cu nimic Dar… dar nu aş vrea să mă culc cu tine în această seară, deşi sunt aproape incapabil să mă gândesc la altceva Vera nu spuse nimic, mulţumindu-se să-l fixeze în continuare cu o privire întrebătoare — Ştii Eu… mă tem că te afli încă în stare de soc, dragostea mea Aş vrea să facem dragoste atunci când vei redeveni din nou tu însăţi Îi mângâie obrazul cu degetele, într-un gest plin de delicateţe şi apoi depuse un sărut uşor pe fruntea ei Şi vreau să mai ştii un lucru: m-am îndrăgostit de tine încă din prima clipă în care te-am văzut Şi a renunţa să mă culc cu tine este lucrul cel mai dificil pe care am fost nevoit să-l fac vreodată Dar cred că ai să mă înţelegi şi-mi vei da dreptate după ce toate acestea se vor fi terminat Vera simţi un nod în gât Bill avea dreptate însă totuşi nu era în stare să-şi înăbuşe patima arzătoare care îi eroda voinţa Pe de altă parte era atât de fericită cum nu mai fusese de mult Mă iubeşte la rândul lui, gândi ea fericită şi-şi încolăci braţele în jurul gâtului său — Şi eu la fel, şopti ea abia perceptibil la urechea lui O, Bill, de-ai şti cât te iubesc! 9 — POFTIM? CUM AŢI spus? Vera simţea că pământul îi fuge de sub picioare Dar… dar aşa ceva este imposibil! Eu… Şi cum spuneaţi că arată bărbatul acela? Speranţa renăscu în ea pentru o fracţiune de secundă şi se încăpăţână să se agaţe de ea, deşi bănuia că încearcă să se mintă singură Era roşcat? — Nu, doamnă Köstner Era brunet Este ceva în neregulă? Acum şi vocea educatoarei suna uşor îngrijorată Ne-a spus că l-aţi trimis dumneavoastră pentru că aţi fi obligată să rămâneţi mai mult timp la birou Spunea că o va aduce pe Caroline direct la dumneavoastră pentru ca apoi să mergeţi împreună la… Vera nu mai auzea ce-i spunea vocea care răsuna în receptor Caroline! John o răpise pe Caroline! Nu mai avea niciun dubiu! Puse receptorul în furcă şi rămase câteva momente ca împietrită lângă telefon Primise adineauri un telefon de la redacţie Secretara o informase că o sunase educatoarea în legătură cu Caroline Şi când Vera telefonase, cuprinsă de presentimente întunecate, la grădiniţa cu program prelungit îi fuseseră confirmate temerile cele mai sumbre Caroline fusese luată de la cămin de un bărbat a cărui descriere corespundea unei singure persoane: John! Iar Caroline, prevăzătoarea şi în rest atât de suspicioasa ei Caroline acceptase să plece cu el! Vera izbucni în plâns şi îşi ascunse faţa în palme Însă după câteva clipe reuşi să depăşească momentul de slăbiciune ce o cuprinsese, paralizând-o Nu era timp pentru, lamentări! Trebuia să acţioneze şi asta înainte ca John să apuce să fugă cu Caroline în Anglia! Ridică receptorul şi formă cu degete febrile numărul serviciului de intervenţie al poliţiei Trecu un timp nesfârşit până reuşi să i se facă legătura cu serviciul competent pentru astfel de situaţii Şi apoi pierdu alte minute preţioase până când îi răspunse un ofiţer care să reuşească să înţeleagă despre ce era vorba din cuvintele ei incoerente din cauza agitaţiei care o stăpânea Abia după ce pronunţă de mai multe ori numele lui John Ballard şi menţionă în mod repetat Scotland Yard-ul şi Interpolul interlocutorul ei deveni dintr-o dată foarte interesat — Aşteptaţi vă rog o clipă, îi spuse vocea Vă fac legătura cu serviciul competent Funcţionarul care îi răspunse după aceea avea o voce calmă şi foarte la obiect — Relataţi-mi exact ce şi când s-a întâmplat, îi spuse el Spuneţi că tatăl copilului este John Ballard? — Da, răspunse Vera nerăbdătoare A fugit din Anglia şi mi-a răpit fiica — A fugit, spuneaţi? Verei îi venea să urle Ce importanţă avea dacă John fugise sau zburase cu clasa întâi? O avea pe Caroline, asta nu le era de ajuns? Da Era pus sub observaţie în Anglia fiind proaspăt eliberat din închisoare unde a fost închis pentru escrocarea unei societăţi de asigurare Şi acum… — Asta înseamnă că şi-a ispăşit pedeapsa? Vera gemu — Nu aţi auzit? O are pe fiica mea! — Dar nu spuneaţi că este tatăl ei? — Nu! Vreau să spun, nu oficial! — Nu oficial? Nu înţeleg ce… Un moment, vă rog Ochii Verei se umplură de lacrimi De ce nu era nimeni în stare să o ajute? Se gândi la Bill El ar fi ştiut ce trebuia să facă El n-ar fi pus astfel de întrebări prosteşti care nu făceau decât să o întârzie, ci ar… — Alo, doamnă Köstner, mă auziţi? — Da! aproape că ţipă Vera în telefon — Numele meu este Schuster Înţeleg deci că vreţi să depuneţi o plângere împotriva tatălui fiicei dumneavoastră? Vera trânti telefonul în furcă fără să mai spună niciun cuvânt Apoi îl ridică din nou şi formă fără nicio urmă de ezitare numărul de telefon al camerei de hotel unde se cazase Bill Acesta ridică receptorul la al treilea apel — Da? Vera? Vera nu acordă prea mare atenţie vocii sale care suna ciudat de întunecată Se simţea uşurată că îl găsise — Bill! strigă ea printre lacrimi Ajută-mă! O are pe Caroline! Bill Myers îi aruncă o privire furioasă omului care şedea în faţa lui, în camera de hotel — Cine o are? o întrebă el calm Dragostea mea, te rog să te linişteşti Cine ziceai că o are pe Caroline? — John, articulă ea cu greu Simţea că o lasă puterile John Ballard El este cel care a răpit-o! — John Ballard, repetă Bill şi îi făcu semn din cap bărbatului de lângă el Ascultă-mă, Vera Mă auzi, dragostea mea? Vera şopti ceva ininteligibil însă Bill continuă să-i vorbească — Să nu faci nimic până nu ajung la tine, bine? Nu durează nici cinci minute În timp ce Vera îi promitea să îl aştepte şi îl ruga să vină cât putea de repede, celălalt bărbat se ridică şi îl chemă pe un al treilea din dormitor, care aşteptase alături — Maşina este pregătită, Myers, îi spuse el după ce Bill aşezase receptorul în furcă — Sper din tot sufletul, spre binele dumneavoastră, că ştiţi ce faceţi, scrâşni Bill printre dinţi Dacă li se întâmplă femeii sau copilului chiar şi numai cel mai mic rău… — Nicio grijă, Myers Îl avem pe Ballard sub control Chiar şi poliţia germană colaborează cu noi Ballard este filat în permanenţă În cazul că ar fi pe cale să facă vreo prostie vom interveni imediat — Bine, spuse Bill Şi încă ceva Acesta este ultimul caz în care colaborăm, Gremlin Cel căruia i se adresase se mulţumi să ridice din umeri — Cum doriţi Pot să întreb însă de ce? — Nu mai agreez metodele pe care le folosiţi Celălalt schimbă o privire cu al treilea bărbat — E-n regulă, Myers, dar sper că sunteţi conştient de ceea ce faceţi Doar până acum nu v-au displăcut de loc metodele noastre şi aţi mai şi câştigat gras de pe urma lor, sau mă înşel cumva? Aşa că de unde aceste scrupule subite? Râse Se pare că vă cam place mama, aşa-i? Bill se ridică însă omul din uşă făcu un pas grăbit şi se postă între el şi Gremlin — Nu uitaţi că ne găsim amândoi de aceiaşi parte a baricadei, Myers, rosti Gremlin cu răceală Şi ar fi mai bine pentru dumneavoastră dacă aţi rămâne de această parte — Parte? Bill râse cu răceală Partea dumneavoastră este întotdeauna aceea de care se găsesc cele mai multe lire sterline, indiferent despre care parte este vorba Şi acum duceţi-mă la Vera — Cu plăcere, Myers, Şi aveţi grijă să nu compromiteţi cazul Pentru că atunci nu veţi mai sta pe niciuna din părţi, aţi priceput? Atunci veţi cădea la fund, pur şi simplu — Bill, o Bill! Ce bucuroasă sunt că eşti aici! Vera îl îmbrăţişa pe Bill şi se ghemui strâns la pieptul lui El îşi aminti involuntar de seara precedentă Şi atunci tot aşa se ţinuse de el, după ce îşi făcuse John apariţia Încă de ieri Bill îşi reproşase greşeala de a-l fi subestimat pe Ballard Iar acum îşi făcea reproşuri şi mai mari Ar fi putut s-o liniştească pe Vera Dar asta ar fi însemnat ca ea să-l dispreţuiască şi să-l alunge de lângă ea Şi asta n-ar fi fost în stare să suporte O iubea, acest lucru îi devenise cât se poate de limpede şi dorea ca şi ea să-l iubească la fel şi în continuare Asta însemna că trebuia să inventeze o explicaţie foarte plauzibilă pentru momentul în care adevărul avea să iasă la lumină Şi pentru asta avea nevoie de timp Şi pe lângă aceasta încă nu-şi dusese misiunea la bun sfârşit Dar bine că acum putea măcar rămâne alături de Vera şi să-i uşureze durerea O sărută pe frunte şi pe ochii umezi de lacrimi, împingând-o cu blândeţe înapoi în casă — Povesteşte-mi totul, spuse el Ce s-a întâmplat şi de unde până unde are asta o legătură cu John Ballard? Vera înghiţi în sec şi-l privi cu teamă — Eu… te-am minţit în legătură cu tatăl Carolinei, reuşi ea să spună într-un târziu Dar asta nu înseamnă că nu am avut încredere în tine, adăugă ea repede Am fost doar… suspicioasă în general De-ai şti ce motive întemeiate aveai să te porţi astfel, gândi Bill — Mă ierţi? îl întrebă Vera Bill îi luă mâinile şi o privi în adâncul ochilor — Te iubesc, îi spuse el serios Cum aş putea atunci să fiu supărat pe tine? Vera simţi că i se ridică o povară imensă de pe suflet — Eu… îţi mulţumesc, îi răspunse ea Se ridică pe vârfurile picioarelor într-un gest impulsiv şi îl sărută pe gură Apoi îşi ascunse faţa lângă gâtul lui Şi-acum ce facem? rosti ea Am încercat să iau legătura cu poliţia dar ăia făceau pe proştii Nici nu e de mirare, îşi spuse Bill În fond Scotland Yard-ul şi Interpolul lucrează mână în mână la rezolvarea acestui caz — Poate că John va lua legătura cu tine, îi spuse el O mângâie pe păr Nu-i va face niciun rău Carolinei, te rog să mă crezi, Vera Nu o vrea numai pe fiica ta Te vrea şi pe tine Şi răpind-o pe Caroline vrea să te oblige să îl urmezi în Anglia Bill spera din tot sufletul ca ceea ce spunea să fie adevărat Dacă nu, avea să-l tragă personal la răspundere pe Gremlin pentru ceea ce s-ar putea întâmpla — Crezi? Vera rămase un moment pe gânduri Ceea ce spunea Bill părea să aibă sens Ce să facă John singur, numai cu Caroline? Începu să spere din nou Şi cu poliţia ce fac acum? îl privi ea întrebătoare Mustrările de conştiinţă pe care le simţea Bill deveniră şi mai chinuitoare în clipa când Vera îl cuprinse în braţe şi se sprijini încrezătoare de trupul lui — Oare ce m-aş fi făcut fără tine, spuse ea încetişor Ne cunoaştem ce-i drept numai de câteva zile însă… — Pst! Bill îi sărută buzele moi şi obrajii înlăcrimaţi Nu suportă să o audă pe Vera ridicându-l în slăvi când el se comportase în realitate ca un comediant de bâlci Cumpăni un moment dacă nu era totuşi mai bine să dea totul în vileag dar se hotărî până la urmă că nu era înţelept să procedeze astfel Vera fusese suficient de stresată şi fără asta Dacă îi mai povestea şi el că ştiuse tot timpul despre prezenţa lui Ballard aici precum şi faptul că îi cunoscuse intenţiile, probabil că ar fi capotat Şi atunci nu ar mai fi avut pe nimeni în care să poată avea încredere Era mai bine să aştepte încă puţin, până când lucrurile s-ar fi clarificat suficient şi Vera să-şi fi revenit cât de cât Atunci îi va spune tot adevărul şi asta fără niciun fel de întârziere Asta în cazul în care nu va fi deja prea târziu, gândi el în timp ce o urmărea cum telefona la redacţie pentru a-i explica situaţia în care se afla lui Peter Holz Redactorul-şef se arătă puternic afectat Îi promise Verei sprijin în orice ar fi considerat ea necesar în măsura în care acesta depindea de el şi îi ură să-şi găsească cât mai repede fiica Apoi Vera şi Bill se aşezară, strâns înlănţuiţi, pe canapeaua din camera de zi şi istovitoarea aşteptare începu Trecuse o oră de când şedeau aşa în tăcere când îi sperie sunetul strident al telefonului Vera tresări puternic şi, după un scurt schimb de priviri cu Bill care îi aşeză mâna pe umăr într-un gest de încurajare, ridică receptorul — Köstner? Ştia că este John înainte ca interlocutorul ei să se fi prezentat — Eu sunt, Vera Vocea lui John suna ca de la mare depărtare — În primul rând vreau să te asigur că fiica ta se simte foarte bine în compania tatălui ei Ochii Verei se umplură din nou de lacrimi — Vreau să vorbesc cu ea, John, strigă ea Mă auzi? John râse încetişor — Bineînţeles că vrei, dragostea mea, spuse el Şi se şi poate aranja Dacă te grăbeşti puţin reuşeşti să mai prinzi ultimul avion de Londra Şi de acolo vei… — John, vreau să vorbesc cu copilul meu! strigă Vera — Ori faci cum vreau eu, dragostea mea Ori… Lăsă propoziţia neterminată iar Vera nici nu voia să audă la ce se gândea de fapt Bill îi atinse uşor braţul, — Nu îl supune unei presiuni prea mari, îi şopti el Acceptă ce îţi propune În acest mod o vei revedea cel mai repede pe Caroline Iar eu voi rămâne tot timpul alături de tine! Vera încuviinţă din cap şi vorbi cu greu, din cauza nodului pe care-l simţea în gât — Bine John, spuse ea cu voce joasă Ce vrei să fac? John râse triumfător — Ei vezi, de ce nu ai zis de la început aşa, dragostea mea? Cu timpul ai să-ţi dai seama şi singură că totul este numai şi numai spre binele tău şi al Carolinei Vreau să am înapoi familia mea, asta vreau, Vera! După şapte ani de puşcărie am acest drept Mă înţelegi, Vera? Vera înghiţi din nou în sec Era nebun, altă explicaţie nu găsea pentru comportamentul său — Desigur John, spuse ea ţinând receptorul astfel încât să poată auzi şi Bill Ce trebuie să fac? — Pleci imediat în Sussex Maică-mea ştie unde pot fi găsit Am să te aştept împreună cu Caroline Izbucni într-un nou hohot de râs Vreau să-ti arăt ceva care ar putea să-ţi schimbe opinia asupra simţului meu de răspundere cu privire la familie Pe curând, adăugă el înainte de a termina convorbirea — Ce crezi că are de gând? îl întrebă ea pe Bill — Presupun că speră să te recucerească, îi răspunse acesta cu voce tărăgănată Bănuia la ce se referise Ballard Şi dacă bănuiala lui se adeverea însemna că se aflau al naibii de aproape de ţintă Acum totul depinde de acceptul Verei de a intra în joc Cred că vrea să-ţi arate banii care au dispărut, banii obţinuţi din afacerea aceea cu computere, pe care i-a ascuns cine ştie unde Bill dădu din umeri Probabil că este vorba de mai multe milioane de lire sterline Vera se mulţumi să clatine din cap — Eu nu o vreau decât pe Caroline înapoi Bill încuviinţă dând din cap — Desigur, te înţeleg foarte bine Dar trebuie să-i accepţi jocul, dragostea mea Eu… — Te rog să nu-mi mai spui dragostea mea, Bill, îl întrerupse Vera aşezându-i mâna pe braţ Şi el îmi spune tot aşa şi mă ia cu frig de fiecare dată când aud această expresie Bill o sărută pe obraz — Ce ai zice de iubirea mea, iubirea mea? O strânse şi mai mult la pieptul său Vom reuşi să ieşim cu bine din toată povestea asta, de asta sunt sigur Mă întorc la hotel, îmi fac repede bagajul şi vin să te iau peste o oră Tot eu am să mă ocup şi de biletele de avion De acord? Vera încuviinţă din cap Speranţa începea să renască în ea Poate că până la urmă totul avea să se termine cu bine, iar în acest caz principalul merit i-ar revine lui Bill, bărbatului pe care îl iubea Era un om care cu siguranţă că nu o va dezamăgi Îl conduse la uşă şi îl sărută pe gură la despărţire Apoi strânse la repezeală câteva lucruri în mica ei valiză Trecu apoi în camera Carolinei şi luă şi de acolo unele obiecte de îmbrăcăminte şi câteva jucării Era ceva mai liniştită acum, ştiind că îşi va regăsi fiica întreagă şi nevătămată şi că va putea curând să o strângă din nou în braţe Se îmbrăcă şi se aşeză, aşteptând să audă soneria Apoi îşi aduse aminte că ar fi trebuit să o anunţe şi pe Katrin măcar de ultimele evenimente Ieşi şi sună la apartamentul vecin Când îi deschise Katrin o privi pe Vera uimită, cu o îngrijorare nedisimulată — Vera! Ce s-a întâmplat cu tine? Arăţi ca o stafie! S-a întâmplat ceva cu Caroline? Vera dădu din cap şi luptă din greu să nu plângă din nou Dar încercă totuşi să zâmbească curajoasă — John Ballard, spuse ea A răpit-o şi a dus-o în Anglia — Uite, acolo sunt! Vera, în culmea agitaţiei, indica cu degetul în direcţia unui bărbat înalt şi blond şi unei femei minione şi brunete care stătea alături de acesta Ea este prietena mea Susan, spuse ea Bill încuviinţă din cap şi ridică valizele lor de pe covorul rulant Apoi păşi cu oarecare ezitare în urma Verei Oamenii săi îl informaseră asupra lucrurilor pe care le ştia deja, şi anume că un ziarist german îşi vârâse nasul în afacerea Ballard, beneficiind în acest sens de sprijinul activ al unei redactore al postului BBC Nu se simţea prea în largul său în timp ce se îndrepta spre cei doi Nu fusese capabil să-i spună Verei adevărul în avion Fusese mult prea agitată pentru a-l asculta în linişte iar apoi, la scurt timp înainte de aterizare, adormise Dar deocamdată nu avea să mai găsească răgazul şi nici nu vedea cum i s-ar mai putea ivi vreo ocazie potrivită Bine măcar că cei de la Scotland Yard ştiau în continuare unde se găsea Ballard Asta ar mai lipsi, să-i piardă urma Iar dacă Vera avea să afle în cele din urmă că el, Bill, conlucrase tot timpul cu poliţia, nu avea să i-o ierte niciodată — Bună Bill Bernhard îi strânse mâna lui Bill şi-i aruncă o privire rece şi iscoditoare Aţi mai progresat în Afacerea Ballard? Bill îl privi pătrunzător Era ceva care îl deranja în tonul ziaristului — Ei bine, spuse el, în ultima vreme nu am prea avut timp de investigaţii Privirile lui Bernhard alunecară grăbite între Bill şi Vera, apoi zâmbi cu răceală — Cred şi eu, spuse el cu subînţeles şi apoi se întoarse spre Vera, care, după ce o salutase pe Susan acum tocmai i-l prezenta pe Bill — Dar tipul este cu adevărat un dulce! îi şopti aceasta Verei în timp ce urcau în maşină Încă tot n-am reuşit să aflu tot ce se putea despre el Nicăieri nu dau peste nimic în plus faţă de versiunea oficială, ceea ce este de-a dreptul straniu În mod normal nu mi se refuză niciun dosar pe care-l solicit Dar fie că Bill Myers este la fel de nevinovat ca un nou-născut, fie că beneficiază de protectori puternici Prima variantă nu-mi prea pare verosimilă, opină ea caustic însă apoi continuă serioasă Asta înseamnă că ar fi bine să fii foarte atentă Ceva este putred la el Şi aflu eu până la urmă despre ce este vorba Apoi se întoarse spre cei doi bărbaţi care se îndreptau la rândul lor spre maşină — Şi Bernhard Heins ăsta este tot o figură ciudată O privi pe Vera cu curiozitate nedisimulată Chiar, ce oameni ciudaţi cunoşti tu, de fapt Nu am cunoscut vreun alt ziarist la fel de orgolios ca el Există ceva între voi? Vera scutură energic din cap şi Susan oftă uşurată — Bine Eu… ei bine, nu m-am culcat cu el, chiar dacă a făcut într-adevăr absolut totul pentru a mă seduce Dar vezi cum te porţi, să nu observe că ţi-am spus Mă voi păzi însă foarte bine de-acum să nu mai rămân vreodată singură cu el, aşa să ştii Este rece ca un bloc de gheaţă Apoi îşi apăsă mâna pe braţul Verei Să ştii că vorbesc aşa de mult doar pentru că sunt eu însumi foarte nervoasă Dar lasă, rezolvăm noi şi treaba asta, Vera, ai să vezi Micuţei tale nu o să i se întâmple nici cel mai mic rău, îţi promit Vera încuviinţă din cap În mod paradoxal, de când ajunsese în Anglia temerile ei referitoare la Caroline slăbiseră Era încrezătoare în faptul că avea să-l găsească pe John şi să-l facă rezonabil Cu ajutorul lui Bill, fireşte Când cei doi bărbaţi urcară în maşină îi aruncă lui Bill o privire drăgăstoasă pe care acesta i-o întoarse fără întârziere Niciunul din ei nu îl observase pe Bernhard Heins care îi urmărea cu fălcile încleştate, privindu-i printre crăpăturile pleoapelor Însă apoi Heins se destinse cu un zâmbet rece şi se lăsă să cadă pe spate în fotoliu — Întâi mergem la mine, explică Susan Acolo poţi să te aranjezi puţin, Vera Eu mai împachetez repede câte ceva şi apoi pornim spre Sussex De acord? Se uită în jur şi toţi încuviinţară dând din cap Câteva minute mai târziu Susan îşi opri maşina în faţa casei în care locuia Coborâră cu toţii şi o urmară pe Susan în casă Bill se scuză şi întrebă unde găseşte un telefon, motivând că are de purtat o convorbire urgentă, în timp ce acesta se îndepărta spre camera indicată de Susan, Bernhard o prinse pe Vera de braţ — Aş vrea să-ţi vorbesc, Vera, spuse el privind-o insistent Între patru ochi Vera simţi ceva asemănător unei gheare îngheţate care i se înfipse în stomac — Despre Caroline este vorba? întrebă ea cu voce tremurândă Bernhard clătină din cap — Nu Este vorba despre prietenul tău, Bill, spuse el scuipând aproape cuvintele pe care le pronunţa Vera simţi că era mânat de gelozie — Of, Bernhard, spuse ea, eliberându-se cu o smucitură, îmi pare rău, zău aşa Dar nu am ce-i face Din prima clipă când l-am văzut am ştiut că el este bărbatul pe care-l aşteptam Spre surprinderea ei Bernhard găsi de cuviinţă să izbucnească într-un hohot sarcastic de râs — Aşa, care va să zică, spuse el Dar ia zi, ştiai că Bill Myers nu este numai ziarist şi scriitor? Vera simţi un inel de oţel care îi strângea inima fără milă — Ce… ce vrei să spui cu asta? — Foarte simplu, continuă Bernhard care în mod paradoxal părea să savureze situaţia creată Bill Myers ne-a dus pe toţi de nas, Vera Este detectiv particular şi urmăreşte un singur lucru: să descopere banii pe care i-a dosit Ballard Iar tu, Vera, nu ai fost nimic altceva decât un mijloc care să-i permită să-şi atingă scopul 10 — NU TE CRED! ÎI replică Vera vehement, dar în sufletul ei ştia prea bine că Bernhard nu s-ar fi încumetat niciodată să facă o asemenea afirmaţie, dacă nu ar fi fost în posesia unor dovezi indubitabile — M-am interesat un pic în privinţa lui, continuă Bill insensibil Bill Myers este proprietarul unei agenţii de detectivi Şi ia ghici cine i-a încredinţai actuala lui misiune? La privirile contrariate ale Verei, Bernhard continuă triumfător — Lloyds of London Cavalerul tău fără teamă şi prihană a ştiut de la bun început cine erai şi ce legătură exista între tine şi John Ballard Presupun că ţi l-au trimis pe cap în ipoteza că Bill ţi-ar fi dat târcoale Dacă acest lucru te poate consola să ştii că şi pe mine m-a dus frumuşel de nas Pe scurt, Bill Myers lucrează mână în mână cu autorităţile Presupun că despre toate acestea nu ţi-a suflat niciun cuvinţel nu-i aşa? Vera nu ştia ce să spună Ar fi fost prea frumos După atâţia ani de solitudine cunoştea pe cineva căruia îi putea dărui încrederea pentru ca apoi tocmai acesta să se dovedească un şarlatan, care o înşelase permanent — Nu, nu a făcut-o, suspină ea Era consternată Îl respinsese pe unul dintre cei doi bărbaţi, pe Bernhard, pentru că nu îi inspira încredere şi căzuse în schimb în plasa unui escroc autentic Vera era năucită Şi atunci tandreţea… pasiunea… dragostea… faptul că o iubea… toate, toate să fi fost minciună? Nu putea crede aşa ceva dar ce altă concluzie putea să tragă? Bernhard zâmbea abia perceptibil urmărind mimica Verei Sentimentele pe care le încerca se reflectau foarte clar pe chipul ei Perfect, îşi spuse el De concurentul ăsta ai scăpat Nu-i păsa propriu-zis de Vera şi nici nu o pizmuia pentru fericirea pe care ea şi-o dorea atât de intens Bine, e adevărat, era totuşi puţin gelos, dar pentru el conta acum cel mai mult să-l îndepărteze pe Bill din anturajul Verei, pentru ca acesta să nu-şi mai vâre coada în investigaţiile sale Bernhard nu avea niciun chef să împartă cu alţii succesul său Presupunea că şi Myers era la curent cu faptul că Scotland Yard-ul pierduse urma lui Ballard Ceea ce însemna că de-acum el, Bernhard Heins, avea cale liberă Din păcate era deocamdată obligat să fie aproape de Bill Myers, fireşte că într-un mod care să bată cât mai puţin la ochi Întrucât acesta se descurca aici, în Anglia, de o mie de ori mai bine decât el Însă reportajul care avea să rezulte, pe acela îl voia numai pentru el Nu intenţiona în niciun caz să împartă laurii cu irlandezul Ar fi mai bine dacă nu i-ai spune încă lui Bill că ştii Îşi dădu el cu părerea Aşteaptă până îţi spune el singur Eu… Însă Vera îl întrerupse cu asprime — Nu am niciun chef să mă pretez la combinaţii dintr-acestea josnice, Bernhard, măcar atât ar fi fost cazul să mă cunoşti Nici tu nu eşti cu nimic mai bun ca Bill, din moment ce-mi faci o asemenea propunere Şi nici eu nu aş fi, dacă aş intra în acest joc Fireşte că am să-l trag la socoteală Nu permit nimănui să-mi aducă un astfel de afront! Şi înainte ca Bernhard să apuce să o oprească, Vera ieşise din cameră, trecând ca o furtună pe lângă Susan care privi uluită în urma ei — Asta-i bună! spuse Susan Ai zice că e o amazoană pornită la luptă Privi lung şi iscoditor la Bernhard Ce-a apucat-o oare? Acesta ridică din umeri — Presupun că tocmai a aflat că Myers colaborează cu autorităţile şi a fost tot timpul perfect informat asupra lui Ballard Susan îşi înfipse mâinile în şolduri şi îl privi cu scârbă — Acum cel puţin ştiu de ce mi s-a făcut tot timpul silă în prezenţa dumneavoastră, Heins, spuse ea dispreţuitoare Regret profund că iniţial v-am dat o mână de ajutor Probabil că veţi reuşi până la urmă să vă chivernisiţi cu întreaga glorie pe care o veţi putea stoarce din acest reportaj Un lucru vreau însă să vă spun… Făcu un pas spre el cu o privire atât de înverşunată încât Bernhard se dădu involuntar un pas înapoi Am să am eu grijă să nu mai apucaţi să puneţi vreodată piciorul aici, în Anglia De asta puteţi să fiţi sigur Se întoarse precipitat şi alergă pe urmele Verei Ajunsă în uşă se mai opri o dată — Şi încă ceva: Dacă nu încetaţi să vă apropiaţi de mine cu labele ălea împuţite ale dumneavoastră am să vă fac ceva, pentru care Jack the riper m-ar fi invidiat cu siguranţă M-aţi înţeles? Ieşi înainte ca Bernhard să apuce să reacţioneze în vreun fel Acesta se mulţumi să ridice din umeri Ei şi? Nu aveau decât să-şi iasă din fire, cu toţii! Ceea ce conta până la urmă, era succesul Şi acesta lui avea să-i revină, mai presus de orice îndoială Vera îl găsi pe Bill în camera de lucru a lui Susan Tocmai pusese receptorul în furcă şi se întoarse spre ea când o auzi dând buzna Oftă şi se lăsă să alunece pe un scaun După convorbirea pe care o purtase nu mai avea încotro, trebuia să-i spună Verei întregul adevăr Gremlin îl informase că Scotland Yard-ui pierduse urma lui Ballard A lui Ballard şi a Carolinei — A intervenit o problemă Vera, începu el trecându-şi mâna prin buclele roşcate Eu trebuie să-ti mărturisesc un lucru… Dar Vera nici nu-l asculta Prea adâncă era rana pe care i-o pricinuise el şi pe care o purta în suflet — Nu zău? Ei bine, acum este prea târziu Mister Lloyds of London îi zâmbi cu amărăciune când întâlni privirile uluite pe care Bill le ridică spre ea — Ştii? — Da Ştiu! Bernhard ţi-a descoperit uneltirile Nu o fi el un bărbat la fel de senzual ca tine, dar măcar are tărie de caracter şi este un ziarist al naibii de bun Şi nu mă înşeală! În această privinţă Bill avea însă cu totul altă părere, mai ales după cele pe care le aflase despre Bernhard din convorbirea telefonică cu Gremlin Germanul manifesta un orgoliu de-a dreptul patologic, asta era Şi după câte se părea îşi atinsese scopul şi anume să-i dezbine, pe el şi pe Vera Bill avea o bănuială din ce motiv procedase Bernhard astfel dar acest amănunt era lipsit de importanţă în momentul de faţă Se ridică şi o privi compătimitor pe Vera — Îmi pare rău Aş fi vrut să fiu eu acela de la care să afli şi tocmai eram pe cale să o fac, însă… — Doar nu te aştepţi ca eu să mai cred fie şi un singur cuvânt de-al tău! i-o reteză scurt Vera Bill înghiţi în sec Fireşte că nu-l credea Ce motiv ar fi avut să o facă? Şi după experienţa pe care o trăise alături de Ballard nici nu i-o putea lua în nume de rău — Ei bine, am totuşi o noutate pe care trebuie să ţi-o comunic Trebuia să facă un efort pentru a se opri să o cuprindă pur şi simplu în braţe pe Vera, în dorinţa de a o consola, pentru că ştia cât de greu avea s-o lovească vestea pe care era pe cale să i-o dea — Scotland Yard-ul a pierdut urma lui Ballard Verei îi trebuiră mai multe clipe până să priceapă întreaga grozăvie a semnificaţiei acestor cuvinte Apoi îşi duse mâinile la gură — Caroline! Bill încuviinţă — Nu există încă niciun motiv să ne îngrijorăm însă Ballard este capabil de orice şi este deosebit de iscusit Prea iscusit pentru Scotland Yard, după cât se pare Vera făcu un efort să gândească cu mintea limpede însă nu reuşi, atât era de agitată Îngrijorarea care o cuprinsese cu privire la soarta fiicei ei era prea covârşitoare şi instinctiv se întinse după mâna lui Bill, în clipa când simţi că îi fuge pământul de sub picioare — Şi… acum ce facem? suspină ea Bill îşi frecă bărbia — Îmi dau seama că o vei lua ca pe o insolenţă dar mă văd totuşi nevoit să te rog să mai ai încă o dată încredere în mine Vera îl privi cu o expresie atât de hăituită încât Bill se simţi sfredelit până în măduva oaselor — De ce? Bill înghiţi în sec — În primul rând pentru că nimic din ceea ce ţi-am spus nu a fost minciună Nu aveam de gând să te înşel Am încercat tot timpul să acţionez exclusiv spre binele tău Dar nu ai fi avut aceiaşi atitudine fată de mine dacă ai fi ştiut că ştiam totul despre tine Şi voiam să nu mă priveşti cu idei preconcepute Voiam să mă iubeşti Pentru că şi eu te iubesc Vocea i se înecă şi trebui să inspire profund Şi în al doilea rând, continuă el repede pentru a nu-i da timp Verei să spună ceva, cred că ştiu unde se ascunde Ballard — De unde? — L-am studiat multă vreme pe acest om şi cu mai multă atenţie chiar decât a făcut-o prietenul tău, Heins Nu îşi putu reprima un accent batjocoritor Ştiu că Bill are o ascunzătoare, undeva, prin sud Am descoperit abia de curând acest lucru, cu totul întâmplător Este însă adevărat că nu pot preciza foarte exact locul unde se găseşte Dar este unica pistă pe care o avem Tăcu un moment Asta înseamnă că poţi să te ţii în continuare de indicaţiile sale şi să te întâlneşti cu mama sa Vera oftă adânc — Sper că de această dată nu minţi, îi spuse ea răstit după care se întoarse şi se îndreptă spre uşă Şi acum ce mai aştepţi? îi aruncă ea văzând că Bill rămăsese nemişcat Nu avem nicio clipă de pierdut Un zâmbet crispat înflori pe buzele lui Bill în timp ce o urma în camera de zi Aruncă o privire întrebătoare spre Susan în clipa în care trecu pe lângă ea Îşi dăduse imediat seama că prietena Verei trăsese cu urechea la discuţia pe care o avusese cu aceasta — Sper din tot sufletul că sunteţi într-adevăr ceea ce cred că sunteţi, Bill, îi şopti Susan în fugă Aţi rănit-o profund pe Vera Poate că nu veţi fi în măsură să dregeţi lucrurile dar ar fi totuşi un început bun dacă i-aţi reda fiica nevătămată — Asta şi am de gând să fac, la naiba! scrâşni Bill Susan îl privi iscoditor — De acord, vă cred, se destinse ea apoi surâzând — Aici faceţi la dreapta, spuse Bill privind pe geamul lateral al Rover-ului verde Marina era marea mândrie a lui Susan însă se declarase imediat de acord să o pună la dispoziţia prietenei ei, chiar dacă ar fi însemnat să fie „ciuruită de gloanţe” Îi venise să-şi dea o palmă peste gura ei prea slobodă în clipa în care o văzuse pe Vera pălind Dar Bill reuşise până la urmă să o liniştească — Ballard nu va încerca să lupte în adevăratul sens al cuvântului, spuse el Este un laş Este obişnuit ca alţii să execute în locul lui treburile murdare Se consideră mult prea bun pentru a trage el însuşi asupra cuiva Sau pentru a-i face vreun rău Carolinei În fond este şi fiica lui Nu trebuie să uiţi că vă vrea pe amândouă, pe ea şi pe tine — Şi banii, îi aminti Vera cu răceală Bill încuviinţă din cap — Şi banii Strânse din buze Pe parcursul călătoriei Vera rămăsese foarte tăcută, însă cel puţin nu-i făcuse şi alte reproşuri În schimb insistase, spre necazul lui, ca şi Bernhard să-i însoţească Aparent încă tot nu l-a ghicit pe acest carierist deplorabil, gândi Bill Şi nu avea impresia că i se va oferi prea curând ocazia să o lămurească în această privinţă — Şi Scotland Yard-ul va sosi aici cam într-o jumătate de oră, spuse el Până atunci trebuie neapărat să-i localizăm pe cei doi Privi din nou pe geam Aici este, Susan, declară el Opriţi şi stingeţi luminile Începuse să se însereze Pe cerul luminat de ultimele raze ale soarelui pe cale să apună se decupau clar siluetele celor trei mori de vânt ale căror degete descărnate indicau dezolate spre înalturi — Şi cum aţi ajuns la concluzia că Ballard s-ar afla aici? îl întrebă Heins cu o curiozitate prost disimulată, privind pe geamul maşinii Eu nu am găsit niciun indiciu în această privinţă Bill zâmbi — Cu multă vreme în urmă a rulat un film de spionaj cu Michael Caine în rolul principal Marea scenă finală a fost filmată chiar aici, lângă aceste trei mori de vânt Şi întâmplător am citit pe undeva că proprietarul morilor a cedat gratuit casei producătoare de filme dreptul de a filma aici, pentru că era un admirator înfocat al lui Michael Caine — Şi? Bernhard îl privea pe Bill fără să înţeleagă, — Proprietarul era cumva Ballard? întrebă neîncrezătoare Susan Pe atunci nu putea să aibă mai mult de zece ani — Era vorba de tatăl lui John, spuse Vera Îmi amintesc acum că John mi-a vorbit o dată de cele three windmills Dar pe atunci nu i-am acordat prea mare atenţie Întoarse privirea spre Bill Trebuie să recunosc că ce-i al tău, e-al tău, spuse ea, rar Eşti foarte bun în meseria ta Sper doar să fii suficient de bun pentru a-i face faţă lui John Şi eu sper acelaşi lucru, îi răspunse Bill încetişor şi numai Vera înţelese dublul sens al cuvintelor sale Coborâră şi Bill îi conduse pe un drumeag care ducea spre cele trei mori — Ce aveţi de gând? întrebă Bernhard căruia întreaga poveste începea să i se pară cam dubioasă — Mă voi duce acolo şi voi încerca să-l surprind pe Ballard înainte de sosirea Scotland Yardului, spuse Bill Poliţia va întrebuinţa cu siguranţă, elicoptere şi autovehicule blindate Au atât de rar ocazia să o facă Zâmbi slab Din păcate însă instrucţia poliţiştilor noştri cam lasă de dorit Asta pentru că duc lipsă de exerciţiu Iar o astfel de ocazie este folosită cu mare plăcere în acest sens — Oh, nu! strigă Vera — Nicio grijă Avem un avans suficient, o linişti Bill Am înştiinţat Scotland Yard-ul abia în ultimul minut Până sosesc cu întăririle totul va fi terminat Vera spera din tot sufletul să aibă dreptate Deşi îngrijorarea cu privire la soarta fiicei ei aproape că o înnebunea nu voia însă nici ca Bill să păţească ceva Îl privi lung pe Bernhard — Nu vrei să-i dai o mână de ajutor? Bernhard scutură violent din cap — Nici nu mă gândesc! În cazul că se înşeală înseamnă violare de domiciliu Şi dacă nu se înşeală nu am niciun chef să caut glonţul cu lumânarea — Dar ce bine v-ar prinde pentru cariera dumneavoastră, spuse Susan batjocoritoare Închipuiţi-vă ce vâlvă va face această ştire O astfel de ocazie vi se oferă o singură dată în viaţă Zâmbi dispreţuitoare Fiţi fără grijă, nu vom dezvălui nimănui ce laş sunteţi Din păcate Bill nu îşi putea permite să se bucure de faptul că, prin comportamentul său, Bernhard se scosese singur din luptă Acum nu îşi putea permite niciun fel de sentiment Ştia că Bernhard avea dreptate Era periculos Minţise pentru a nu o înfricoşa peste măsură pe Vera John Ballard era bolnav fără nicio îndoială Şi astfel de oameni puteau deveni extrem de periculoşi Bill nu se îndoia de faptul că nu-i va face niciun rău fiicei sale dar acest lucru era valabil numai atâta vreme cât nu se simţea ameninţat Şi cu siguranţă că avea să se simtă ameninţat de îndată ce îşi vor face apariţia Scotland Yard-ul şi forţele de sprijin ale poliţiei locale Nu-i spusese Verei nici că indusese puţin în eroare Scotland Yard-ul în mod deliberat Le va mai trebui cel puţin o oră până să ajungă aici Asta, în caz că norocul rămânea de partea sa Această marjă de timp ar fi trebuit să-i ajungă pentru a-i găsi pe Ballard şi pe cea mică — Voi aşteptaţi aici! le comandă el cu un semn din cap Verei şi lui Susan, după care se făcu nevăzut în crângul din faţa lor — Nici nu mă gândesc, replică încetişor Vera, înainte ca Susan şi Bernhard să prindă de veste se făcuse şi ea nevăzută — Ei bravo, asta-i acum! zise Bernhard supărat Şi noi ce facem până atunci? Susan îi zâmbi radioasă — De ce nu încercaţi să mă sărutaţi? Bernhard o privi buimac dar apoi zâmbi la rândul lui cu superioritate — Aha, spuse el, deci totul nu a fost decât teatru, nu-i aşa? În fond mă consideraţi totuşi simpatic, nu? — Şi încă cum, îi spuse Susan la fel de radioasă Vă găsesc atât de formidabil încât tare aş avea chef să vă arăt ce am învăţat deunăzi În timp ce spunea aceste cuvinte începu să-şi tragă încet fusta în sus — Şi ce anume? întrebă Bernhard fixând-o cu o privire curioasă şi apropiindu-se de ea — Instructorul meu de carate mi-a arătat cum poate o femeie, atunci când se dă la ea un ticălos respingător şi laş, cu o singură lovitură de picior bine ţintită, să-l facă apt pentru a se angaja pentru tot restul zilelor care-i mai rămân ca eunuc în haremul regelui Saud Susan zâmbea în continuare când Bernhard, în încercarea disperată de a se îndepărta de ea, se împiedică de un vreasc şi căzu lat pe spate Zgomotele veneau din moara din mijloc Vera se opri o clipă şi ascultă încordată Fără îndoială, se auzea un plânset de fetiţă Era Caroline! Îl pierduse din ochi pe Bill din cauza întunericului care se lăsa rapid Se mişca aidoma unei feline pentru că nu îl auzise făcând nici cel mai mic zgomot Însă când auzi plânsetul acela subţire nervii îi cedară şi se lăsă cuprinsă de panică Se aruncă înainte fără să se mai gândească la faptul că îşi punea astfel în pericol atât viaţa ei, cât şi pe cea a Carolinei şi a lui Bill, în cazul în care acesta încă nu ar fi reuşit să-l neutralizeze pe John Dar nu-i mai păsa de nimic! Fiica ei plângea! Trebuia să alerge lângă ea! Se repezi prin uşă şi urcă poticnindu-se scara întunecată Când ajunse sus rămase ca împietrită în faţa imaginii ce i se oferea Caroline şedea cu picioruşele încrucişate pe un pătuţ jos, lângă perete şi îşi ştergea lacrimile cu mânuţele — Mami! exclamă ea fericită când îşi văzu mama O, mami, ştiam eu că o să vii Mi-a spus-o şi Bill El a fost cel care l-a prins atât de repede pe omul acela Îşi încolăci braţele după gâtul mamei sale care îngenunchease deja în dreptul pătuţului Apoi Vera întoarse privirile spre John, care zăcea nemişcat la podea Bill îi pusese genunchiul în spate şi era tocmai pe cale să-i lege mâinile când auziră de afară zgomotul de elicoptere — Tocmai la ţanc, oftă Bill şi arătă cu capul spre colţul încăperii Vera văzu imediat la ce se referea Acolo era sprijinită o armă cu luciu mat, cu un aer foarte periculos Nici nu îndrăznea să se gândească la ce s-ar fi putut întâmpla în cazul că Scotland Yard-ul ar fi exercitat presiuni asupra lui John Îşi aminti de cuvintele lui Bill şi îl privi iscoditoare — Ai ştiut? întrebă ea, arătând spre armă Bill ridică din umeri — Să zicem că aveam o oarecare bănuială — Iarăşi m-ai minţit, nu-i aşa? Bill încuviinţă din cap — Da şi tot din aceleaşi motive Vera dădu încet din cap Apoi, mânată de un impuls neaşteptat se apropie de el — Nu pot trăi alături de un bărbat în care să nu pot avea încredere, Bill, şopti ea Apoi se aplecă asupra lui şi îl sărută tandru pe buze Însă totuşi îţi mulţumesc pentru tot ce ai făcut 11 — ŞI BANII? KATRIN Stüber o privea încordată pe Vera Au găsit şi banii? Vera încuviinţă din cap — Desigur Bill a stat un pic pe gânduri şi apoi a descoperit ascunzătoarea Roşi toată Erau depuşi într-o bancă din regiune într-un cont deschis pe cel de-al doilea prenume al meu Îşi aminti de seara petrecută la ea acasă, când îi dezvăluise al doilea prenume lui Bill Nu crezuse că îşi mai amintea de acest lucru… Îşi reprimă sentimentul de gol pe care îl simţea de câte ori vorbea de Bill şi continuă să vorbească — Doar computerele au dispărut Poate că John le vânduse încă de pe atunci Poate nici nu le-a cumpărat vreodată ci a căzut la învoială cu firma vânzătoare — Bill ăsta al tău pare un tip foarte inteligent, spuse Katrin cu o uşoară reţinere — Inteligent? Vera izbucni într-un râset amar Este abil, asta e tot Mai abil chiar decât John Nu avea să-l ierte că a înşelat-o Niciodată — Şi acum ce-ai de gând să faci? Pleci în Anglia? se interesă Katrin Şi eu care credeam că nu ai să te mai întorci dacă nu am mai auzit atâta vreme nimic despre tine Vera zâmbi când fiica ei pătrunse vijelioasă în cameră şi se aruncă de gâtul ei — Mami, ne jucăm de-a călăritul! strigă ea Stella are un căluţ care arată Ia fel cu acela pe care m-a lăsat Bill să călăresc Îţi aminteşti? Vera tresări Îşi amintea foarte exact de acea după-amiază petrecută la Niendorf şi de seara care i-a urmat, când au fost împreună aici, acasă la ea Atunci Bill o sărutase pentru prima oară… — Ei? Vera se trezi din melancolia care o cuprinsese — Stai puţin lasă-mă să mă gândesc Cele două săptămâni de concediu ne-au prins bine, atât mie cât şi Carolinei Acum cred că sunt în stare să-l privesc din nou în faţă pe John, Şi vreau să fie condamnat Katrin încuviinţă — Te înţeleg foarte bine Problema care se pune este doar dacă ai să suporţi să-l revezi pe Bill Vera ridică din umeri Vocea îi suna mai indiferentă decât simţea ea în realitate — Mi-a scris o scrisoare, după publicarea articolului lui Bernhard Am aruncat-o fără să o deschid Nu era chiar adevărul adevărat Însă nu reuşise să o citească până la capăt Fiecare cuvânt din scrisoare îi reamintea că pierduse pentru totdeauna marea ei dragoste Bill o iubea încă şi acum dar în mod evident nu voia să o preseze În orice caz, o ruga să-l ierte şi să-l înţeleagă iar la vremea aceea încă nu se simţise în stare să o facă Cu atât mai puţin cu cât Bernhard fusese atât de lipsit de scrupule încât să prezinte pe larg viaţa ei intimă în respectivul articol Bernhard o decepţionase profund şi a fost o uşurare pentru ea faptul că, la scurt timp după apariţia articolului, Peter Holz s-a despărţit de el În mod amiabil, după cum s-a afirmat Lui Bernhard i se oferise postul de şef al redacţiei ştiri externe în cadrul unui ziar concurent pe care-l acceptase fără nicio ezitare Doar Vera şi Peter Holz ştiau că oferta îi fusese făcută ca urmare a intervenţiei redactorului-şef al Verei Lui Peter Holz nu-i plăceau ziariştii care îşi puneau colegii la stâlpul infamiei de dragul propriei cariere… — Ăsta nu-i un răspuns, Vera, constată Katrin Mă întreb dacă nu cumva faci o greşeală Desigur, la început am avut şi eu anumite reţineri în privinţa lui Bill, dar cred că te iubeşte în mod sincer Şi îi înţeleg foarte bine atitudinea Cu siguranţă că nu i-a fost de loc uşor — Nu, recunoscu şi Vera Nu-i spusese prietenei sale că nu era necesar să plece în Anglia pentru a depune mărturie în procesul lui John Ar fi putut să o trimită şi în scris Dar exista un alt motiv pentru care ţinea neapărat să meargă la Londra — Formidabil, Vera, într-adevăr formidabil! Susan Mathies o îmbrăţişă entuziasmată Ai făcut foarte bine Vera încuviinţă şi privi spre John Ballard, care îi răspunse cu o privire încărcată de ură Acum însă nu-i păsa Nu-i mai păsa Era limpede că John avea să fie închis pentru o perioadă îndelungată şi era mai mult decât incert dacă va fi lăsat în libertate chiar şi după aceea Ei i se datora acest lucru în mare parte dar nu se mai temea de astă dată de o posibilă răzbunare din partea lui John Nu se temea în cazul că… îşi plimbă privirile pentru a suta oară printre persoanele care asistau la proces Însă bărbatul pe care-l căuta din priviri nu se vedea nicăieri Curajul începu să-i piară Să fie oare prea târziu? Oare încetase Bill să mai spere ca ea să-i răspundă cu aceeaşi dragoste şi să fi renunţat? Ar fi pur şi simplu prea nedrept, tocmai acum, când recunoscuse faţă de ea însăşi că îl iubea pe Bill şi că nu putea trăi departe de el Nici ea şi nici Caroline Susan observă neliniştea crescândă a Verei şi zâmbi imperceptibil Bill o rugase să organizeze o întâlnire întâmplătoare iar Vera îi ceruse aproape cuvânt cu cuvânt acelaşi serviciu prietenesc De această dată Susan îşi asumase cu mare plăcere rolul destinului şi era curioasă să vadă cum cei doi copii de împărat, cum le zicea ea şi pe care îi despărţea nu doar un fluviu ci apele unei adevărate mări, aveau să se regăsească — Ai fost formidabilă Vocea profundă care răsunase în spatele ei o făcu pe Vera să simtă un fior dulce şi binecunoscut prin întreg trupul Se întoarse repede — Bill! Eu… rămăsese cu respiraţia tăiată şi încerca să ascundă pe cât posibil cât de mult se bucura de această revedere Însă nu reuşi să înăbuşe şi flacăra vie care juca în ochii ei albaştri — Bine, ei atunci eu o să cam plec acasă, spuse Susan Decât doar dacă acest avocat fermecător nu va binevoi să bea un păhărel în compania mea Bill râse cu bunăvoinţă — Precis că aşa va face, spuse el Îi place foarte mult să bea în compania unor femei frumoase Este însurat cu una din ele cu care are patru copii Unul mai reuşit decât celălalt Susan se strâmbă şi se retrase — Ce bine arăţi, spuse Vera zâmbindu-i Inima îi bătea să-i spargă pieptul şi trebui să facă un efort de voinţă pentru a nu se arunca de gâtul lui Bill Însă acesta o scoase repede din încurcătură — Eşti chiar mai frumoasă decât înainte, îi şopti el apropiindu-se de ea Vocea îi vibra adânc şi o tulbură pe Vera aproape la fel de mult ca şi când ar fi atins-o Ai deja vreun program pentru această seară? continuă el sorbind-o din priviri Vera se grăbi să scuture din cap, de teamă ca nu cumva să se răzgândească — Nu Şi să ştii că pe Caroline am lăsat-o în Hamburg, cu Katrin Abia după ce terminase de vorbit realiză Vera cât de transparentă era invitaţia şi se roşi brusc Bill zâmbi Ştiu, era cât pe ce să spună dar reuşi să se înfrâneze la timp Cu puţin timp în urmă dăduse un telefon la Hamburg şi pusese la cale o surpriză pentru Vera Dar nu voia ca ea să afle despre asta decât a doua zi — Am rezervat o masă, se mulţumi el să-i spună Ce-ai zice de un festin? Mai poftă mi-e de tine, gândi Vera Tresări speriată de hohotul de râs al lui Bill — Şi eu la fel, spuse el Ochii, îi explică Bill ca răspuns la privirea nedumerită a Verei, ochii tăi Nu e nevoie decât să te privească omul în ochi pentru a şti ce gândeşti în clipa respectivă Nu am făcut nimic altceva decât să te privesc în ochi Ştii, ai nişte ochi foarte vorbăreţi — După cum văd eşti un tip periculos, spuse Vera Vocea îi suna guturală şi puţin răguşită iar Bill nu mai rezistă O luă în braţe şi o strânse la piept gemând încetişor — Nu sunt nici pe jumătate atât de periculos ca tine, iubirea mea, reuşi să mai spună înainte de a o săruta cu pasiune În timpul cinei amândoi s-au arătat de-a dreptul necuviincios de grăbiţi, pierduseră prea multă vreme aşteptându-se şi dorindu-se zadarnic Au ignorat aproape cu desăvârşire atât friptura cea gustoasă cât şi garniturile delicioase împreună cu care acestea au fost servite După cină Bill a condus-o pe Vera la el acasă Au urcat împreună scara îngustă care ducea de la platforma ascensorului la apartamentul tip penthouse în care locuia Bill Înainte de a trece pragul dormitorului, Bill o ridică pe Vera în braţe ceea ce o făcu să râdă în hohote — Vizitarea locuinţei o lăsăm pe mai târziu, îi promise el cu voce răguşită Dacă aş fi obligat acum să te mai aştept fie şi o singură clipă cred că aş înnebuni! Când o culcă pe pat Vera oftă mulţumită Însă oftatul ei se transformă repede într-un geamăt profund pentru că Bill se culcase peste ea şi începuse să-i dezmierde trupul Cei doi uitară de timp, uitară de tot ce îi înconjura, avizi să-şi arate unul altuia cât de mult se iubesc Bill se dovedi a fi un amant tandru şi inventiv iar Vera i se dărui cu o patimă clocotitoare Mult timp după aceea, în timp ce zăceau mulţumiţi şi împăcaţi unul lângă celălalt, Bill îi zâmbi Verei pe neaşteptate şi o sărută pe vârful nasului — De-acum va fi mereu aşa, iubirea mea, îi spuse el Veşnic Vera nu ştia ce să-i răspundă Şi nici nu voia să o facă Ar fi dat orice ca vorbele lui să se adeverească Aproape orice — Trebuie să telefonez la Hamburg, spuse Vera ridicându-se de la masă după ce terminară micul dejun Cred că sunt deja foarte îngrijoraţi I-am promis lui Katrin că o sun De fapt, ar fi trebuit s-o fac încă de ieri seară Bill îşi ascunse zâmbetul în spatele şerveţelului cu care se ştergea la gură — Desigur Telefonul este dincolo, pe masa de scris Făcu semn spre un birou din lemn de mahon aşezat în dreptul ferestrei înalte până în tavan Se uită la ceas pe furiş Ar trebui să sosească în orice clipă, de-acum, gândi el Spera să nu întârzie prea mult Abia aştepta să vadă efectul pe care-l va avea asupra Verei surpriza pe care i-o pregătise — Ciudat, nu răspunde… spuse Vera uşor îngrijorată şi se aşeză din nou la masă Crezi că s-o fi întâmplat ceva? Îşi strânse halatul de baie cel larg peste umerii ei delicaţi într-un gest involuntar — Nu, nu cred, îi răspunse Bill cu maliţiozitate Cred că sunt pe undeva, pe drum — N-am înţeles eu bine sau parcă mi-ai spus ceva despre o surpriză, ieri seară, schimbă ea vorba Unde este? I-a zâmbit fericită şi Bill s-a ridicat şi a sărutat-o Pentru o clipă uită chiar şi de îngrijorarea ei în legătură cu Caroline, dăruindu-se toată minunatului sentiment de a fi iubită şi înţeleasă Nu numai că îl iertase pe Bill, ci era de-acum chiar convinsă că acţionase tot timpul doar în interesul ei Mai avea o singură rezervă: ar fi putut să-i spună mai din timp că fiica ei era în siguranţă — Surpriza se află pe drum, spuse Bill Sper că… În acel moment se auzi soneria şi Vera sări în picioare — A sosit surpriza, da? — Cred că da, răspunse Bill râzând Ei hai, deschide odată Vera deschise şi rămase împietrită de uimire — Katrin, tu?… Şi Caroline! izbucni într-un râs vesel şi-şi ridică fiica în braţe Însă la uşă erau mai mulţi care se înghesuiau să intre în apartament: Katrin, cele trei fiice ale ei şi soţul Vera se întoarse spre Bill cu ochii scăldaţi în lacrimi de fericire — Eşti… eşti un… O lăsă pe Caroline jos şi se apropie de el Eşti un trişor incorigibil, şopti ea în timp ce-l săruta Şi te iubesc — Dar nu am trişat de loc, se apără el Doar că nu ţi-am spus întotdeauna tot adevărul, atâta tot — Dar de-acum gata, îi comandă Vera Apoi îşi dedică atenţia fiicei sale care îi povestea radioasă despre zborul cu avionul Însă următoarele cuvinte pronunţate de Bill o făcură să redevină atentă — De-acum gata? Bine Atunci trebuie să-ţi mai spun încă ceva, Vera — Şi ce anume? Se întoarse spre el, bănuind ce avea să spună Inima îi zvâcnea puternic Îl iubea pe Bill dar simţea că nu va reuşi niciodată să plece din Hamburg Rămase în aşteptare, cu sufletul la gură — Te iubesc şi vreau să mă însor cu tine, începu el ridicând repede mâna în momentul în care Vera încercă să-l întrerupă Ştiu, nu este chiar atât de simplu Dar în fond a fost ceva simplu în ceea ce ne priveşte, iubirea mea? Vera încuviinţă din cap Şi-acum ce-avea să urmeze? — Ei bine, relaţiile complicate pretind soluţii simple, declară el Am invitat-o pe Katrin împreună cu întreaga familie pentru că mi-am închipuit că ţi-ar place să-i ai ca martori la cununie Sau poate o preferi pe Susan, care de altfel trebuie să sosească şi ea dintr-un moment într-altul Fireşte, dacă scapă din îmbrăţişarea avocatului ei Râseră cu toţii — Şi mai am şi o altă surpriză pentru tine Mi-am închipuit că nu vei vrea să pleci din Hamburg, pentru că îţi ai şi slujba şi prietenii iar Caroline îşi are toate colegele acolo Aşa că mi-am permis iniţiativa de a cumpăra o locuinţă în aceeaşi suburbie a Hamburgului, de fapt chiar alături de casa în care locuieşti Şi care este de două ori mai mare decât apartamentul tău Vera nu-şi credea urechilor — Şi pe deasupra mi s-a încredinţat postul de corespondent al lui London Times la Hamburg Pe lângă aceasta voi lucra şi pentru revista ta, după plecarea lui Bernhard Heins Am căzut de acord în toate privinţele cu Peter Holz Râse A, da, cât pe ce să uit: am vândut firma de detectivi din Londra Banii încasaţi pe ea ar trebui să fie suficienţi pentru un ponei pentru Caroline, cel puţin aşa cred Fetiţa chiui de bucurie — Şi apoi, nu uita că sunt şi scriitor Cărţile mele se vând bine aşa că îmi pot permite să trăiesc unde poftesc Şi se întâmplă ca acest loc să se găsească tocmai acolo unde eşti tu În timp ce pronunţa ultimele cuvinte Bill se apropiase de Vera — Ei bine, ce părere ai? Accepţi să-mi dai mâna? — Ăsta este şantaj, se plânse ea în şoaptă încolăcindu-şi braţele în jurul gâtului său Şantaj cât se poate de evident, minunat, seducător şi irezistibil S-au sărutat îndelung fără să le pese câtuşi de puţin de numeroasa asistenţă care îi înconjura Nu crezi că ar fi mai sigur dacă m-ai şi lega fedeleş? îl întrebă ea surâzătoare Trebuie să recunosc că şi la asta m-am gândit, spuse Bill şi scoase o cutiuţă din buzunarul halatului său de baie Ce-ai zice să încercăm cu asta? Vera deschise cutiuţa şi scăpă un strigăt de bucurie, în faţa ei scânteia un diamant mare montat într-un inel subţire din platină Dar asta este… — Este doar începutul, iubirea mea, îi şopti Bill Şi îţi promit de pe acum că ceea ce a început între noi nu va lua niciodată sfârşit Niciodată S-au sărutat din nou şi Vera a ştiut că de această dată putea să-l creadă liniştită Cuvânt cu cuvânt SFÂRŞIT